এরশাদ-আব্বাস-পঙ্কজের মনোনয়ন বাতিল চেয়ে আবেদন\nস্টাফ রিপোর্টার | ৬ ডিসেম্বর ২০১৮, বৃহস্পতিবার\nএকাদশ জাতীয় সংসদ নির্বাচনে অংশগ্রহণ নিশ্চিত করতে নির্বাচন কমিশনে (ইসি) ধরনা দিচ্ছেন সম্ভাব্য প্রার্থীরা। মনোনয়নপত্র বাছাইয়ে বাদপড়া প্রার্থীরা ভিড় করছেন কমিশন চত্বরে। নিজের প্রার্থিতা নিশ্চিত হলেও অনেকে এসেছেন প্রতিদ্বন্দ্বী প্রার্থীর বিরুদ্ধে অভিযোগ নিয়ে। মনোনয়ন বৈধ করে রিটার্নিং অফিসারের দেয়া সিদ্ধান্তের বিরুদ্ধে আপিল করেছেন তারা। গতকাল বিভিন্ন প্রার্থীর বৈধ মনোনয়নের বিরুদ্ধে আপিলের আবেদন ছিল চোখে পড়ার মতো। এদিন জাতীয় পার্টির চেয়ারম্যান হুসেইন মুহম্মদ এরশাদ, বিএনপি স্থায়ী কমিটির সদস্য মির্জা আব্বাস, আওয়ামী লীগের শীর্ষ নেতা ও বরিশাল-৪ আসনের প্রার্থী পঙ্কজ দেবনাথসহ অন্তত ২০ জনের বিরুদ্ধে মনোনয়ন বাতিলের আপিল আবেদন করা হয়। এরশাদের মনোনয়নের বিরুদ্ধে আপিল করেছেন একই আসনের প্রগতিশীল গণতান্ত্রিক দলের (পিডিপি) প্রার্থী সাব্বির আহম্মেদ। এরশাদ তার মনোনয়ন দাখিলের সময় প্রয়োজনীয় প্রায় তথ্যই ভুল দিয়েছেন বলে দাবি করেন তিনি।\nএ নিয়ে সাব্বির আহম্মেদ বলেন, তিনি তার এইচএসসি’র জাল সার্টিফিকেট জমা দিয়েছেন। উনার হলফনামায় দেশের বাইরে যে তার ব্যবসা রয়েছে সেটা তিনি উল্লেখ করেননি। তার সৌদি আরবে একটি পানির কারখানা রয়েছে সেটা তিনি উল্লেখ করেননি। সংযুক্ত আরব আমিরাতে ইউনিয়ন ব্যাংকে তার গচ্ছিত টাকা রয়েছে সেটাও তিনি হলফনামায় উল্লেখ করেননি। এমনকি তিনি যে বিদেশে আর্থিক লেনদেন করেছেন তার উপর তিনি কোনো করও দেন নাই। এর আগে প্রত্যেক নির্বাচনে তিনি এইচএসসি’র কোনো সার্টিফিকেট জমা দেননি। সার্টিফিকেটের পরিবর্তে ক্যান্টনমেন্ট থানার একটা মামলার কপি উল্লেখ করেছেন। মামলাটি তিনি করেছেন তার সার্টিফিকেট হারিয়েছে উল্লেখ করে। এর আগে এরশাদের সংসদ সদস্য বাতিলের জন্য ফৌজদারি কোর্টে এবং ঢাকার ১নং দায়রা জর্জ আদালতে দু’টি দেওয়ানি মামলা করেছি আমরা। মামলাগুলো এখনো চলমান। মামলা নং ১৮৫/২০১৫। তবে হুসেইন মুহম্মদ এরশাদের মনোনয়ন বাতিলের আবেদনকে সম্পূর্ণ হাস্যকর বললেন তার একান্ত সচিব ও জাতীয় পার্টির প্রেসিডিয়াম সদস্য মেজর (অব.) খালেদ আখতার। তিনি মানবজিমনকে বলেন, স্যারের মনোনয়ন বাতিলের বিষয়ে যে আবেদন করা হয়েছে এটা এই মাত্র শুনলাম। উনার বিরুদ্ধে যে সকল অভিযোগ আনা হয়েছে এগুলো সম্পূর্ণ বানোয়াট। এরশাদের সৌদি আরবে কোনো পানির ফ্যাক্টরি আছে কিনা জানতে চাইলে খালেদ আখতার বলেন, আমার জানা মতে স্যারের সৌদি আরবে কোনো ব্যবসা নেই। যেই ব্যবসা ছিল ১০ বছর আগে। সেটা তিনি বন্ধ করে দিয়েছেন। আর আমরা কোনো জাল সার্টিফিকেট জমা দেইনি। স্যারের এইচএসসি সার্টিফিকেট হারানোর পর আমরা একটা জিডি করেছি। আর মনোনয়নপত্রের সঙ্গে সেই জিডির কপিটা জমা দিয়েছি। এদিকে বিএনপি স্থায়ী কমিটির সদস্য মির্জা আব্বাসের মনোনয়নপত্র বৈধতার বিরুদ্ধে নির্বাচন কমিশনে আপিল আবেদন করেছেন একই আসনের ওয়ার্কার্স পার্টির প্রার্থী রাশেদ খান মেনন। গতকাল আগারগাঁওয়ে নির্বাচন ভবনে রাশেদ খান মেননের পক্ষে আবেদনটি জমা দেন তার আইনজীবী জিয়াদ আল মালুম। একাদশ জাতীয় সংসদ নির্বাচনে অংশ নেয়ার জন্য ঢাকা-৮ আসনে মনোনয়নপত্র জমা দিয়ে বৈধতা পেয়েছেন মির্জা আব্বাস। একই আসনে নির্বাচনে অংশগ্রহণের জন্য মনোনয়নপত্র জমা দেন রাশেদ খান মেনন। পরে আইনজীবী জিয়াদ আল মালুম বলেন, হলফনামায় তথ্য গোপন করায় মির্জা আব্বাসের প্রার্থিতা বাতিল চেয়ে আবেদন করা হয়েছে। মির্জা আব্বাস হলফনামায় তার স্ত্রী আফরোজা আব্বাস যে ঋণখেলাপি এটা গোপন করেছেন। এছাড়া মির্জা আব্বাস হলফনামায় লিখেছেন- তার স্ত্রী তার কাছে ৭৩ লাখ টাকার বেশি পাবেন। আবার স্ত্রী লিখেছেন- সে তার স্বামীর কাছে ১ কোটি টাকা পাবেন। এটি বিভ্রান্তিকর তথ্য। ঢাকা-৮ আসনে ১৪ দলীয় জোটের শরিক ওয়ার্কার্স পার্টির মেনন থাকলেও আওয়ামী লীগের কোনো প্রার্থী নেই। ভোলা-৪ আসনের আওয়ামী লীগের প্রার্থী ও উপ-মন্ত্রী আবদুল্লাহ আল ইসলাম জ্যাকবের মনোনয়ন বাতিল চেয়ে আবেদন করেছেন বিএনপি’র প্রার্থী নাজিমুদ্দিন আলম। বরিশাল-৪ আসনে আওয়ামী লীগের প্রার্থী পঙ্কজ দেবনাথের মনোনয়ন বাতিল চেয়ে কমিশনে আপিল আবেদন করেছেন ওই আসনের দুইপ্রার্থী। বরিশাল-৪ আসনের ঐক্যফন্টের প্রার্থী মেজবাহ উদ্দিন ফরহাদ ও খেলাফত মজলিশের মাহবুবুল আলম মাস্টার্স এই আবেদন করেন। পঙ্কজ দেবনাথের বিরুদ্ধে ২ বছরেরও বেশি সাজা রয়েছে বলে অভিযোগে উল্লেখ করা হয়। এদিকে কমিশনে আপিল করেছেন ফেনী-২ আসনে আওয়ামী লীগের বিদ্রোহী প্রার্থী ও জেলা ছাত্রলীগ ও যুবলীগের সাবেক সভাপতি এম. আজহারুল হক আরজু। মনোনয়ন বাতিল হওয়ার পেছনে তিনি ওই আসনের বর্তমান এমপি নিজাম উদ্দিন হাজারীকে দায়ী করছেন। আরজু বলেন, আমি যেদিন মনোনয়নপত্র জমা দিয়েছি সেদিন হাজারীর লোকজন পথে আমার ওপর হামলা চালায়। তারা আমার কিছু প্রয়োজনীয় কাগজপত্র ছিনিয়ে নেয়। পরে আমি তাড়হুড়ো করে জমা দেয়ায় একটা ফরম বাদ পড়ে। এই বিষয়ে আমি স্থানীয় রিটার্নিং কর্মকর্তাকে জানিয়েছি। কিন্তু তিনি আমার কথা আমলে নেননি। নিজাম হাজারীর\nনামে একটি মামলায় ২ বছর ৬ মাস ১৬ দিন সাজা থাকার পরেও তার মনোনয়ন বৈধ করা হয়েছে বলে দাবি করেন তিনি। ঢাকা-১৭ আসনের আওয়ামী লীগের বিদ্রোহী প্রার্থী আলহাজ আবদুর রহিম তার মনোনয়ন বাতিলের বিপক্ষে আপিল করেছেন। ১ শতাংশ ভোটারের মধ্যে চার জনের স্বাক্ষরে গরমিল থাকায় তার মনোনয়ন বাতিল হয়। রাজশাহী-৪ আসনে বিএনপি’র প্রার্থী অধ্যাপক আবদুল গফুরের মনোনয়ন বাতিল করা হয়েছে ১ ভাগ ভোটারের তালিকায় দুই জনের স্বাক্ষর ভুল থাকার কারণে। তবে একই আসনে অন্যদের ঋণখেলাপি থাকার পরও তাদের মনোনয়ন বৈধ ঘোষণা করেছে বলে দাবি করেন আবদুল গফুর। এদিকে কক্সবাজার-৩ আসনের বিএনপি’র প্রার্থী লুৎফুর রহমানের বৈধ মনোনয়ন বাতিলের বিরুদ্ধে আপিল আবেদন করেছেন একই আসনের আওয়ামী লীগের প্রার্থী ও বর্তমান এমপি সায়মুন সরওয়ার কমল। লুৎফুর রহমান মনোনয়ন দাখিলের সময় কিছু তথ্য গোপন করেছেন উল্লেখ করে আপিল আবেদন করা হয়। ট্যাক্স বকেয়া থাকায় ঢাকা-১৯ আসনে বিএনপি’র প্রার্থী আলহাজ কফিল উদ্দিনের মনোনয়ন বাতিল করা হয়েছে। যদিও তিনি বলেছেন, এটা উদ্দেশ্যপ্রণোদিতভাবে তার মনোনয়ন বাতিল করা হয়েছে। এদিকে বগুড়া-৩ আসনের প্রার্থী আবদুল মমিন তালুকদারের বৈধ মনোনয়নের বিরুদ্ধে বাতিলের আপিল আবেদন করেছেন স্থানীয় মুক্তিযোদ্ধা এম সারোয়ার খান। মমিন তালুকদার আদমদিঘী এলাকার রাজাকারের কমান্ডার ছিলেন বলে অভিযোগে উল্লেখ করা হয়। এ নিয়ে মুক্তিযোদ্ধা এম সারোয়ার আলম বলেন, তিনি রাজাকারের কমান্ডার ছিলেন। এ বিষয়ে তথ্য-প্রমাণাদি রয়েছে। আর এই কারণে তার বিরুদ্ধে মামলাও হয়েছে। পরে তার বিরুদ্ধে গ্রেপ্তারি পরোয়ানাও জারি হয়। কিন্তু তিনি আদালতে হাজির হননি।


বৃহদাংশের নেতারা অসফল বলায় চটেছেন মির্জা ফখরুল! - তাজা খবর\nবৃহদাংশের নেতারা অসফল বলায় চটেছেন মির্জা ফখরুল!\nনিউজ ডেস্ক: বিএনপির সকল অসফলতার জন্য দলটির বৃহদাংশ মহাসচিবকে দোষারোপ করায় বিরক্তি প্রকাশ করেছেন মির্জা ফখরুল ইসলাম আলমগীর।\nসূত্র বলছে, শরিক রাজনৈতিক জোট দিয়ে প্রত্যাশা পূরণ না হওয়া, সাংগঠনিক পুনর্গঠনে ধীরগতি, খালেদা জিয়ার মুক্তি আন্দোলনকে বেগবান করতে না পারা, জাতীয় নির্বাচনে অংশ গ্রহণ, কিছু আসনে বিতর্কিতদের মনোনয়ন, নির্বাচিতদের শপথ নেয়া, সংরক্ষিত নারী আসনে মনোনয়ন এবং বগুড়া উপনির্বাচনে অংশগ্রহণের সিদ্ধান্তে বিএনপিতে যে ক্ষোভের সঞ্চার হয়ে। দলের অভ্যন্তরে প্রায় সকল নেতাই এসব অসফলতার জন্য মির্জা ফখরুল ইসলামকে দায়ী করছেন।\nনেতারা বলছেন, দলের চেয়ারপারসন খালেদা জিয়া ও ভারপ্রাপ্ত চেয়ারম্যান তারেক রহমানের অনুপস্থিতিতে সামনে থেকে দলকে নেতৃত্ব দিলেও অনেক সিদ্ধান্ত গ্রহণ ও বাস্তবায়নে দলের মহাসচিব মির্জা ফখরুল ইসলাম আলমগীরের উল্লেখযোগ্য ভূমিকা ছিলো না। এতদিন এসব বিষয়ে গোপনে আলোচনা-সমালোচনা হলেও এখন দলীয় বিভিন্ন ফোরামেই জবাবদিহিতার মুখে পড়তে হচ্ছে বিএনপি মহাসচিবকে।\nখোঁজ নিয়ে জানা গেছে, নির্বাচনের আগে ঐক্যফ্রন্ট গঠনে সামনে থেকে নেতৃত্ব দেয়ার পাশাপাশি নির্বাচনে অংশগ্রহণের সিদ্ধান্তে গুরুত্বপূর্ণ ভূমিকা পালন করেন মির্জা ফখরুল। চরম বিপর্যয়ের কারণে নামসর্বস্ব অনেক দলের অন্যায় আবদার মেনেও বৃহত্তর ঐক্য গঠনে আন্তরিক ছিলেন তিনি। নির্বাচনকে সামনে রেখে দলের শীর্ষ নেতার অনুপস্থিতিতে বৃহত্তর ঐক্য ইস্যুতে বিএনপি মহাসচিবের ভূমিকা দলের নেতাকর্মীরা প্রশংসা করেছিলেন। ঐক্যের বিরোধিতা করলেও প্রকাশ্যে কেউ প্রতিবাদও করেননি। কিন্তু জাতীয় নির্বাচন বিপর্যয়ের পরে দলের সিনিয়র নেতা থেকে শুরু করে সাধারণ কর্মী পর্যন্ত ঐক্যফ্রন্টের শীর্ষ নেতার পাশাপাশি মির্জা ফখরুলের কঠোর সমালোচনা করতে পিছপা হন নি।\nএমন প্রেক্ষাপটে প্রতিক্রিয়া জানতে চাইলে মহাসচিব মির্জা ফখরুল ইসলাম বলেন, যত দোষ নন্দের। আমি মহাসচিব হয়ে দলের সব সিদ্ধান্ত নিজের ইচ্ছে মতো নিয়েছি তাতো নয়। নেতাদের বোঝা উচিৎ- হাইকমান্ড থেকে যে নির্দেশ দেয়া হয় তা আমি দলে সার্কুলেট করেছি। কিন্তু দোষের বেলায় দোষ শুধু নন্দের। আমি এখন বিএনপিতে নন্দ হিসেবে পরিগণিত হচ্ছি। দলের সুদিন ফিরলে তখন নেতারা সবাই ক্রেডিট নেবে, তখন আর মহাসচিবের নাম থাকবে না। এটাই এখন বিএনপির রাজনীতিতে সবচেয়ে বড় সমস্যা হিসেবে দেখা দিয়েছে।\nদলের নেতাদের পরামর্শ দিয়ে মির্জা ফখরুল বলেন, নেতারা নিজেদের সিদ্ধান্ত পাল্টাতে পারলে দলের অবস্থারও উন্নতি হবে। মহাসচিব হিসেবে দলের ভঙ্গুর অবস্থার জন্য দায়ী কেবল আমি একা নই, নিজেরাও একটু নিতে শিখেন।\nমূলত দীর্ঘদিন ক্ষমতার বাইরে এবং শীর্ষ দুই নেতার অনুপস্থিতিতে সর্বোচ্চ পদে মির্জা ফখরুল থাকায় সবাই তার ওপর দায় চাপিয়ে নিজেদের দায় এড়াতে চাচ্ছেন বলে মনে করেন রাজনৈতিক বিশ্লেষকরা।\nPrevious Post: ছাত্রদলকে পকেটে রাখতে রিজভী-আমানের পাল্টাপাল্টি কর্মসূচিতে বিরক্ত গয়েশ্বর!\nNext Post: দুদকের জালে বিএনপি নেতা সেলিম ভূঁইয়া


English Grammar Power: এসএসসি পরীক্ষা প্রস্তুতি-২০১৩ আগামী ৩ ফেব্রুয়ারি থেকে শুরু হচ্ছে তোমাদের পরীক্ষা। ইংরেজি প্রথমপত্রে কিভাবে পড়াশোনা করলে তোমরা ভালো নম্বর পাবে সে বিষয়ে গুরুত্বপূর্ণ নির্দেশনা ও টিপস\nএসএসসি পরীক্ষা প্রস্তুতি-২০১৩ আগামী ৩ ফেব্রুয়ারি থেকে শুরু হচ্ছে তোমাদের পরীক্ষা। ইংরেজি প্রথমপত্রে কিভাবে পড়াশোনা করলে তোমরা ভালো নম্বর পাবে সে বিষয়ে গুরুত্বপূর্ণ নির্দেশনা ও টিপস\nপ্রশ্ন : মাস দুয়েক পরেই শুরু হচ্ছে তোমাদের এসএসসি পরীক্ষা। আপনার শিক্ষার্থীদের প্রস্তুতি এখন কোন পর্যায়ে?\nউত্তর : আশা করি, শিক্ষার্থীরা পরীক্ষা সামনে রেখে সব বিষয়ে রিভিশন দিচ্ছে। তাছাড়া নিয়মিত প্রতিটি বিষয়ের কঠিন সমস্যাগুলো সমাধানে তৎপর রয়েছে।\nপ্রশ্ন : ইংরেজি প্রথম ও দ্বিতীয়পত্র- উভয়টির জন্যই ১০০ নম্বর বরাদ্দ। প্রথমপত্রের ১০০ নম্বর তিনটি অংশে বিভক্ত- A, B এবং C| A একটি প্রদত্ত প্যাসেজের উপর ভিত্তি করে ৪০ নম্বর থাকে। শিক্ষার্থীরা কিভাবে এ অংশে পুরো নম্বর পেতে পারে?\nউত্তর : ইংরেজি পাঠ্য বইয়ের মূল প্যাসেজগুলো বার বার পড়ে খুঁটিনাটি জানার চেষ্টা করতে হবে। শব্দার্থ ও সমার্থক প্রতিটি কঠিন শব্দের বিপরীতে ২ থেকে ৩টি করে শব্দ পড়ার চেষ্টা করতে হবে। প্রতিটি প্যাসেজ থেকে কমপক্ষে ৩টি মডেল টেস্ট সমাধান করতে হবে। ৪ ও ৭ নম্বর প্রশ্নের জন্য অবশ্যই ফ্রি হ্যান্ডরাইটিং লেখার চর্চাও করতে হবে। ৮ নম্বর প্রশ্নের উত্তর অবশ্যই নিজের ভাষায় ৫টি বাক্যে লিখতে হবে।\nপ্রশ্ন : বিশেষ করে ক্লুবিহীন শূন্যস্থান পূরণ এবং পাঁচটি বাক্যে প্রদত্ত প্যাসেজের মূলভাব লেখার ক্ষেত্রে শিক্ষার্থীদের কি করা উচিত বলে আপনি মনে করেন?\nউত্তর : ক্লুবিহীন শূন্যস্থান পূরণের জন্য শব্দভাণ্ডার ভালো থাকতে হবে। প্যাসেজের মূলভাব লেখার ক্ষেত্রে অবশ্যই সরাসরি প্যাসেজ অনুসরণ না করে মূলভাব ঠিক রেখে নিজের ভাষায় ভিন্ন আঙ্গিকে লিখতে হবে।\nপ্রশ্ন : আর দ্বিতীয় অংশ অর্থাৎ B part-এ কু্লযুক্ত শূন্যস্থান পূরণের ক্ষেত্রে শিক্ষার্থীরা কিভাবে ভালো করতে পারে?\nউত্তর : ক্লুযুক্ত শূন্যস্থান পূরণের ক্ষেত্রে শিক্ষার্থীদের স্বাধীনতা কম। এখানে বঙ্সংশ্লিষ্ট ক্লুগুলোর অর্থ অবশ্যই জানতে হবে। ক্লুবিহীন শূন্যস্থানে শিক্ষার্থীদের স্বাধীনতা থাকায় শূন্যস্থানগুলোতে অর্থবহ শব্দ ব্যবহার করা গেলে মার্কস মিলবে।\nপ্রশ্ন : শেষ অংশটি হচ্ছে মূলত রাইটিং টেস্টভিত্তিক। এ অংশের জন্যও ৪০ নম্বর বরাদ্দ। শিক্ষার্থীরা কিভাবে এ অংশে ভালো মার্কস পেতে পারে?\nউত্তর : ইংরেজি প্রথমপত্রের প্রশ্নের শেষ অংশ অর্থাৎ Cঅংশের ওপরই একজন শিক্ষার্থীর ভালো ফলাফল নির্ভর করে। সুতরাং এ অংশে ভালো করার জন্য বেশি সময় দিয়ে নিয়মিত চর্চা করতে হবে। আর লেখায় দক্ষতা আনতে শিক্ষার্থীদের বেশি বেশি লেখার চেষ্টা করতে হবে।\nপ্রশ্ন : বিশেষ করে C অংশে রি-অ্যারেঞ্জ এবং প্রদত্ত প্রশ্নের আলোকে শিক্ষার্থীদের একটি প্যারাগ্রাফ লিখতে হয়। এ দুটি প্রশ্নের উত্তরদানের ক্ষেত্রে শিক্ষার্থীদের কি করণীয়?\nউত্তর : রি-অ্যারেঞ্জের উত্তরদানের ক্ষেত্রে শিক্ষার্থীরা প্রথমে একটি ছক করে সিকোয়েন্স অনুসারে ছকের মধ্যে তা লিখতে পারে। এভাবে ছকটি পূরণের পর বাক্যগুলো অবশ্যই ছকের ক্রমানুসারে লিখে তা প্যারাগ্রাফ আকারে লিখতে হবে।\nপ্রশ্ন : সর্বোপরি কোন কোন প্রশ্নের উত্তরদানের ক্ষেত্রে শিক্ষার্থীদের বেশি সমস্যায় পড়তে হয় বলে আপনি মনে করেন? তা থেকে উত্তরণে করণীয় কি?\nউত্তর : সাধারণত রি-অ্যারেঞ্জিং করতে গিয়েই শিক্ষার্থীরা বেশি সমস্যায় পড়ে। এ জন্য আগ থেকেই শিক্ষার্থীদের প্রস্তুত থাকতে হবে। এ ছাড়া Close Test-এর ক্ষেত্রে অবশ্যই শব্দভাণ্ডার ভালো থাকতে হবে। আর টেবিল থেকে উত্তরদানের সময় পরস্পর সংশ্লিষ্ট বাক্যাংশগুলো ধারাবাহিকতা বজায় রেখে সাজাতে পারলে ভালো হয়। যদি প্রতিটি বাক্য অর্থবহ হয় তাহলে ধারাবাহিকতা অনুসরণ না করলেও পুরো নম্বর পাওয়া সম্ভব। সংশ্লিষ্ট টপিকের ধারাবাহিকতা ঠিক রেখে অর্থযুক্ত বাক্য লিখতে হবে। মনে রাখতে হবে, কোনো বাক্য ব্যাকরণগতভাবে সঠিক হলেও অর্থযুক্ত না হলে নম্বর পাওয়া যাবে না।\nপ্রশ্ন : ইংরেজিসহ সব বিষয়ের পরীক্ষায় ভালো নম্বর পাওয়ার জন্য শিক্ষার্থীদের উদ্দেশে আপনার পরামর্শ কি? তাছাড়া পরীক্ষা সামনে রেখে শিক্ষার্থীদের কিভাবে পড়া উচিত বলে আপনি মনে করেন?\nউত্তর : পরীক্ষা শুরু হতে যেহেতু বেশি দিন বাকি নেই তাই প্রতিটি বিষয়ের ওপর সমান গুরুত্ব দিয়ে নিয়মিত চর্চা করতে হবে। তাদের মনে রাখতে হবে, গ্রেডিং সিস্টেমে প্রতিটি বিষয়ের গুরুত্ব সমান। সর্বোপরি সব ধরনের বাজে চিন্তা মাথা থেকে ঝেড়ে ফেলে তাদের নিয়মিত পড়াশোনা করতে হবে।\nPosted by S.M. Ahsan Habib at 3:13 AM


আল কুরআনে তাবলীগের ফজিলত | স্বদেশ বাংলা\n← শিশুর জন্মের এক ঘন্টার মধ্যে করণীয়\nকুরআন শরীফরে বাংলা অনুবাদ →\nআল কুরআনে তাবলীগের ফজিলত\nতাবলীগ অর্থ প্রচার করা, ইসলামের দাওয়াত দেওয়া। গুটিকয়েক লোক যারা ইসলামের দাওয়াত দেয়ার উদ্দেশ্যে আল্লাহ ও তাঁর রাসূলের বাণী প্রচার করেন। তাদের এই দলবদ্ধ কার্যক্রমকে তাবলীগ বলে। আলস্নাহ তায়ালা তাবলীগের কাজটি ব্যক্তিগতভাবে, সমষ্টিগতভাবে সবার ওপর ফরয করে দিয়েছেন। তাবলীগের ফযীলত ও উৎসাহ প্রদান সম্পর্কে বহু আয়াত এবং হাদীস নাযিল হয়েছে।\nকতিপয় হাদীস নিচে তুলে ধরা হলোঃ\nহে মুহাম্মদ! আপনি লোকদেরকে নসীহত করতে থাকুন, কেননা নসীহত মুমিনদেরকে ফায়দা পৌছাবে। (সূরা যারিয়াত, আয়াত: ৫৫)\nহে মুহাম্মদ (স.)! আপনি আপনার পরিবার পরিজনকে নামাযের হুকুম করতে থাকুন এবং নিজেও তার পাবন্দি করুন। আমি আপনার নিকট রিযিক চাই না এবং রিযিক আপনাকে আমিই দিব আর উত্তম পরিণতি তো পরহেযগারীর জন্যই। (সূরা ত্বাহা, আয়াত: ১৩২)\nতোমাদের মধ্য হতে একটি জামাত এমন হওয়া জরুরী; যারা মঙ্গলের দিকে আহবান করবে, সৎ কাজে আদেশ করবে ও অসৎ কাজে নিষেধ করবে তারাই পূর্ণ কামিয়াব হবে। (সূরা আল ইমরান, আয়াত: ১০৪)\nসাধারণ লোকদের অধিকাংশ পরামর্শের মধ্যে কোনো খায়র (বরকত) নাই, তবে যারা দান-খয়রাত বা কোনো এক কাজ কিংবা মানুষের পরস্পর সংশোধনের জন্য উৎসাহ প্রদান করে (এবং এই তালীম ও তারগীবের জন্য গোপনে চেষ্টা-তদবীর ও পরামর্শ করে) তাদের পরামর্শের মধ্যে অবশ্যই খায়র (বরকত) আছে। আর যারা (ভাল কাজে উৎসাহ প্রদানের) এই কাজ (লোভ লালসা ও সুনাম অর্জনের উদ্দেশ্য ব্যতীত) শুধু আলস্নাহর সন্তুষ্টি লাভের জন্যই করে, তাদেরকে আমি অতি সত্বর বিরাট পুরস্কার দান করবো। (সূরা নিসা, আয়াত: ১০৪) তোমরা শ্রেষ্ঠ উম্মত, মানুষের (মঙ্গলের) জন্য তোমাদেরকে বাহির করা হয়েছে। তোমরা সৎ কাজে আদেশ করতে থাকো, অসৎ কাজ হতে নিষেধ করতে থাকো এবং আলস্নাহর ওপর ঈমান রাখো। (সূরা আলে ইমরান, আয়াত: ১১০)\nতাবলীগের ফযীলত কতখানি তা বলে শেষ করা যাবে না। এই কাজ বিশেষভাবে গুরুত্ব সহকারে করতে হবে। যে বিষয় নিয়ে তাবলীগ করা হচ্ছে সে বিষয়ে পরিপূর্ণ জ্ঞান আহরণ করে গুরুত্ব সহকারে এবং আল্লাহ তায়ালার সন্তুষ্টি অর্জনের জন্যই এই কাজ সম্পন্ন করতে হবে। আল্লাহ তায়ালা আমাদের সকলকে এই দ্বীনি কাজে শামিল করুন, আমীন।


টাকার চিন্তা করলে বিনোদন জগত ছাড়তাম না: অ্যানি খান | আমাদের সময়.কম – AmaderShomoy.com\nটাকার চিন্তা করলে বিনোদন জগত ছাড়তাম না: অ্যানি খান\nপ্রকাশের সময় : September 11, 2021, 7:32 pm\nআপডেট সময় : September 11, 2021 at 7:32 pm\nবিনোদন ডেস্ক: মডেলিং, উপস্থাপনা ও অভিনয়ের মাধ্যমে ব্যাপক পরিচিতি লাভ করেছিলেন অ্যানী খান। ক্যারিয়ারের তুঙ্গে থাকা অবস্থায় ২০২০ সালের ২০ মার্চ আনুষ্ঠানিকভাবে শোবিজ থেকে বিদায় নেন তিনি। এরপর থেকে ইসলামী নিয়মকানুন অনুযায়ী জীবনযাপন শুরু করেন। এখনও সেভাবেই চলছেন তিনি।\nতবে গত মার্চ থেকে নতুন কর্মকাণ্ডে নিজেকে যুক্ত করেছেন। অনলাইনে পোশাক ব্যবসা শুরু করেছেন। ‘অ্যানীস কালেকশন’ নামের সেই প্রতিষ্ঠানে বোরকা ও সালোয়ার কামিজ বিক্রি করছেন অ্যানি। শুরু থেকেই ক্রেতাদের কাছে থেকে ভালো সাড়া পাচ্ছেন তিনি। তবে পণ্যের দাম বেশি নিচ্ছেন বলে অ্যানী খানের বিরুদ্ধে সামাজিকমাধ্যমে অনেক নেটিজেন গুজব ছড়াচ্ছেন।\nবিষয়টি নিয়ে সাবেক এই অভিনেত্রী নিজের ভেরিফায়েড ফেসবুক পেজে একটি স্ট্যাটাস দিয়েছেন। তিনি লেখেন, আমার পেজে সব কিছুর দাম বেশি, কিছু আইডি থেকে প্রতিনিয়ত এরকম বলা হচ্ছে। এদের কী লাভ আমার সঙ্গে এমন করে? অবাক লাগে মানুষ এত কুরুচি সম্পন্ন হতে পারে?\n‘এমন না যে আমি কারো সঙ্গে পাল্লা দিয়ে ব্যবসা করছি, নিজের এত বছরের ক্যারিয়ার ছেড়ে দিয়ে কষ্ট করে ব্যবসাটাকে আগলে ধরেছি, আর এরকম কিছু ফেক আইডি প্রতিনিয়ত এমন করছে।\nঅ্যানী খান আরও লেখেন, হে আল্লাহ, আপনি সর্বশক্তিমান। আপনি যদি আমার ভাগ্যে নির্ধারণ করে রাখেন আমার ব্যবসা বরকতময় হবে, ইনশাআল্লাহ হবে। কারণ আমি টাকার কথা চিন্তা করলে আমার মিডিয়া (বিনোদন) জগত জীবনেও ছাড়তাম না।\nস্ন্যাপচ্যাট থেকে আয় ≣ দাউদকান্দিতে শর্ত ভঙ্গের অভিযোগে ফার্মেসি বন্ধ ≣  টেকনাফে ১০ হাজার ইয়াবাসহ আটক-২\n‘আমার দৃঢ় মনোবল আপনি আমার সহায়ক, আপনি চান তাই আমি ব্যবসা করছি। আল্লাহ আপনি এসব বাজে মানুষদেরকে হেদায়েত করুন। আমাকে অনেক বেশি ধৈর্য দিয়ে দেন, যেন এরা আমার মনোবল ভাঙতে না পারে। আমিন সুম্মা আমিন।’\nপ্রসঙ্গত, ২০২০ সালের ১৯ মার্চ আল হারুনের পরিচালনায় ‘ইস্টিকুটুম’ নামের একটি ধারাবাহিক নাটকে সর্বশেষ শুটিং করেন অ্যানি খান। যুগান্তর অনলিইন


মুজিবের শাসন: একজন লেখকের অনুভব – আহমদ ছফা – ২ – আমরা যারা বই পড়ি\nDate: জুন 8, 2013Author: tusin ahmed0মন্তব্য\nবিরোধীদল তো ছিলই না। বিরোধীদলীয় পত্রপত্রিকাগুলোকেও নির্মমভাবে বন্ধ করে দেয়া হয়েছিল। সরকার সমর্থক পত্রিকাসমুহ এবং সরকারের অন্য দুটো অংগদলের মুখপত্রগুলো প্রতিটি স্বৈরাচারী পদক্ষেপকে একেবারে নির্লজ্জভাবে অভিনন্দিত করে যাচ্ছিল। তথাপি শেখ মুজিবুর রহমান একদলীয় শাসন কায়েম করার প্রাক্কালে বাংলাদেশে পত্র-পত্রিকার সংখ্যা একেবারে কমিয়ে এনে গণমতের বাহনগুলোর কর্তৃত্ব নির্ভরযোগ্য হস্তে অর্পণ করার সিদ্ধান্ত গ্রহণ করলেন। রাজধানী ঢাকা থেকে মাত্র চারটি দৈনিক পত্রিকা প্রকাশিত হবে ঠিক হল। দুটি বাংলা এবন দুটি ইংরেজি এবং এটাও ঠিক হল যে বাদ বাকি পত্রিকাসমুহ বন্ধ করে দেয়া হবে। “ইত্তেফাক” কাগজটিকে পুরোপুরিভাবে সরকারি নিয়ন্ত্রনে নিয়ে আসা হল। “ইত্তেফাক” ছাড়া অপর যে বাংলা কাগজটি বেঁচে থাকবে সেটির নাম “দৈনিক বাংলা”।\nইংরেজি কাগজ দুটির নাম “বাংলাদেশ অবজারভার” এবং “বাংলাদেশ টাইমস”।\nএসব পত্রিকাগুলো একেবারে সরকারি পত্রিকা এবং সাংবাদিকেরা সরকারি কর্মচারীরুপে চিহ্নিত হবেন বলে ঘোষনা দেয়া হল।\nএকসংগে অনেকগুলো পত্রপত্রিকা বন্ধ হয়ে যাওয়ার ফলে গোটা দেশের সাংবাদিকবৃন্দ এক ভয়াবহ সংকটে নিপতিত হন। এই নির্মম অর্তসংকটের দিনে সাংবাদিকেরা সবান্ধবে বেকার হয়ে পড়ার ফলে তাঁদের সামনে বেঁচে থাকার দ্বিতীয় কোন পন্থা উম্মুক্ত রইল না। যে চারটি পত্রিকা প্রকাশিত হবার সিদ্ধান্ত পাকাপাকি হয়ে গেছে, সেগুলোতে কোনো রকমে স্থান করে নেয়ার জন্য প্রতিটি সাংবাদিকই মরিয়া হয়ে চেষ্টা করে যাচ্ছিলেন। এই ধরনের পরিস্থিতিতে সাংবাদিকদের কাছ থেকে এর চেয়ে ভিন্ন কোন আচরন আশাও করা বোধহয় সম্ভব ছিলনা। অবশ্য শেখ মুজিবুর রহমানের সরকার তাঁদের কর্মসংস্থান করে দেবেন বলে প্রতিশ্রুতিও দান করেছিলেন এবং সরকার থেকে তাঁরা অল্প-স্বল্প মাইনেও পাচ্ছিলেন। এই অনিশ্চিত শ্বাসরুদ্ধকর পরিস্থিতির মুখোমুখি হয়ে সাংবাদিকদের মাথায় যে চিন্তাটা প্রথমে এসেছিল তাতে বাহ্যত দাসোচিত আত্মসমর্পন এবং সুবিধাবাদি চরিত্রের পরিচয় স্পষ্টতভাবে ফুটে উঠলেও বাংলাদেশের পরিস্থিতির বিচারে তাই-ই ছিল একান্ত বাস্তব এবং যুক্তিসংগত। প্রতিটি আলাদা আলাদা পত্রিকার সাংবাদিকেরা ভাবলেন তারা আগেভাগে যদি সরকারি দলে যোগ দেয়ার আবেদনপত্রে সই দিয়ে বসেন, সরকার অনুকম্পা করে তাঁদের কথাটি বিবেচনা করে দেখবেন। এই ধরনের মনোভাবের বশবর্তী হয়ে যাবার বেশ কয়েকদিন পূর্বে “দৈনিক পূর্বদেশ” পত্রিকার সাংবাদিকবৃন্দ সদলবলে বাকশালের কেন্দ্রীয় দফতরে গমন করে সই করা আবেদনপত্রসমুহ জমা দিয়ে এসে মনে করলেন, যা্ক্ নিশ্চিন্ত হওয়া গেল। এই ঘটনার পর থেকে অন্যান্য চালু এবং বাতিল পত্রিকার কর্রমরত সাংবাদিকদেরও বোধদয় ঘটল। তাঁরা ভাবলেন, পূর্বদেশের সাংবাদিকদের মত তাঁরাও যেয়ে যদি বাকশালের সদস্যপদের আবেদনপত্রে সই না করেন, তাহলে তাদের চাকুরি হবে না এবং চালু পত্রিকায় কর্মরত থাকলে চাকুরিটি টিকবে না। সরকারি পত্রিকায় সরকারিদলের লোকদের কাজ পাবার নৈতিক দাবীই সবচেয়ে বেশী। তারপর থেকে সাংবাদিকেরা দিগ্বিদিক জ্ঙান হারিয়ে দল বেঁধে নিয়মিত বাকশাল অফিসে ধাওয়া করতে থাকলেন। প্রতিটি পত্রিকার সরকারসমর্থক সাংবাদিকেরা উদ্যোগী হয়ে সহযোগী এবং কলাকুশলীদের টেনে নিয়ে জাতীয় দলের অফিসে হাজিরা দিতে আরম্ভ করলেন। রাস্ট্রের তৃতীয় স্তম্ভ বলে কথিত সংবাদপত্রের কারিগরদের একাংশ পেশাগত মর্যাদা, স্বাধীনতাস্পৃহা, সত্য এবং ন্যায় – সাংবাদিকতাবৃত্তির সংগে সংস্লিষ্ট ইত্যাদি মহত অনুষংগসমুহ বাদ দিয়ে যে নাটকের অবতারনা করেছিলেন বাংলাদেশের সমাজে অনতিবিলম্বে তার প্রভাব অনুভুত হতে শুরু করে। অবশ্য সাংবাদিক মাত্রেই যে বাকশালে যোগ দেয়ার জন্য লালায়িত ছিলেন তেমন কথা বলা আমার উদ্দেশ্য নয়। চাপের মুখে বাকশাল সদস্যপদের আবেদনপত্রে সই করে একজন সাংবাদিককে আমি সত্যি সত্যি নিজের চোখে কাঁদতে দেখেছি। বেশ ক’জন সাংবাদিক ভয়ভীতি অগ্র‌াহ্য করে শেষ পর্যন্ত সাংবাদিকতার আদর্শ এবং নীতিতে অটল ছিলেন। “ইত্তেফাক” পত্রিকার ভারপ্রাপ্ত সম্পাদক জনাব আসাফউদ্দৌলা রেজা আবেদনপত্রে সই করেননি। এই অভিযোগে সরকারি ব্যবস্থাপনায় “ইত্তেফাক” প্রকাশ পাওয়ার সময় তাঁর চাকরি চলে যায়।\nবাংলাদেশ কৃষক শ্রমিক আওয়ামী লীগের সভাপতি ঘোষনা করেছিলেন যে আমলা, কর্মরত সাংবাদিক, স্বায়ত্বশাসিত এবং আধা স্বায়ত্বশাসিত প্রতিষ্ঠানসমুহের কর্মচারীবৃন্দ, স্কুল, কলেজ, বিশ্ববিদ্যালয়ের ছাত্র শিক্ষক যে কেউ বাংলাদেশ কৃষক শ্রমিক আওয়ামী লীগের সদস্যপদের জন্য আবেদন করতে পারবেন। অবশ্য কাকে সদস্যপদ দেয়া হবে, কাকে হবে না সটি সম্পুর্নভাবে কর্তৃপক্ষের বিবেচনার বিষয়।\nযে কেউ ইচ্ছে করলে সরকারি দলে যোগদান করতে পারবে, এটা ছিল সরকারি ঘোষনা। আসলে যোগ না দিলে কারো নিস্তার পাবার উপায় ছিলনা। ভেতরে ভেতরে সমস্ত সরকারি বেসরকারি দফতর স্বায়ত্বশাসিত প্রতিষ্ঠান, স্কুল, কলেজ, বিশ্ববিদ্যালয়, পত্রিকার সাংবাদিক, লেখক, কবি, সাহিত্যিক এবং বুদ্ধিজীবীদের ওপর চাপ প্রয়োগ করে যাচ্ছিলেন যে, সবাইকে জাতীয়দলে যোগ দেয়ার আবেদনপত্রে সই করতে হবে। কতৃপক্ষ যাকে বিপজ্জনক মনে করেন সদস্যপদ দেবেন না, কিন্তু বাংলাদেশে বাস করে চাকুরি-বাকরি, ব্যাবসা-বানিজ্য করে বেঁচে-বর্তে থাকতে চাইলে জাতীয়দলের সদস্যপদের আবেদনপত্রে সই করতেই হবে। সর্বত্র বাকশালে যোগদান করার একটা হিড়িক পড়ে গেল। শেখ মুজিবুর রহমান যেদিন আনুস্ঠানিকভাবে বাকশালের কেন্দ্রীয় দফতর উদ্বোধন করতে এলেন তাঁকে স্বাগত সম্ভাষন জ্জাপনের উদ্দেশ্যে গোটা দেশের উচ্চপদস্থ সরকারি কর্মকর্তা, শ্রমিক, কৃষক সমাজের সর্বস্তরের মানুষকে হাজির থাকতে বাধ্য করা হয়েছিল। সেদিন ছিল মুষলধারে বৃষ্টি। অবিরাম ধারাস্রোতে প্লাবিত হয়ে ভেজা কাকের মত সুদীর্ঘ মানুষের সারি কিভাবে রাস্তায় তাঁরা অপেক্ষা করছিলেন, যাঁরা এ দৃশ্য দেখেছেন ভুলবেন না। মহিলাদের গাত্রবস্ত্র ভিজে শরীরের সংগে একশা হয়ে গিয়েছিল। এই সুবিশাল জনারন্যে আমাদের দেশের নারীকুলকে লজ্জা-শরম জলান্জলি দিয়ে সশংকিতচিত্তে তাঁর আগমনের প্রতীক্ষা করতে হচ্ছিল।\nনাগরিক জীবনের সর্বত্র একটা আতন্কের কৃষছায়া প্রসারিত করে আসছিল। এ ধরনের চিন্তা, বুদ্ধি এবং সাহসরোধী পরিবেশে যেখানে মানুষের বিচার-বুদ্ধি কাজ করে না, বেঁচে থাকা বলতে শুধু বোঝায় কোন রকমে পশু অস্তিত্বের সংরক্ষণ। নৈতিক সাহস, মানবিক মুল্যবোধ ইত্যাকার সুসভ্য জীবনের বোধগুলো বাংলাদেশে সর্বপ্রকারের কার্যকারিতা হারিয়ে ফেলেছে। সবখানে আতন্ক, উদ্বেগ। এ তো গেল একদিকের চিত্র। অন্যদিকে গ্রাম-বাংলার মানুষদের অবস্থা দুর্দশার শেষ প্রান্তে এসে উপনীত হয়েছে। নিত্য প্রয়োজনীয় জিনিষপত্রের দাম প্রতিদিন হু হু করে বাড়ছে। দেশে অভাব, দুর্ভিক্ষ, মহামারী, প্রাকৃতিক দুর্যোগ। ক্ষুধার তাড়নায় মা সন্তান বিক্রি করছে। স্বামী স্ত্রীকে পরিত্যাগ করছে। বিনা কাফনে লাশ কবরে নামছে। সৎকারবিহীন অবস্থায় লাশ শৃগাল-কুকুরের আাহার্য হওয়ার জন্য পথে পথে পড়ে থাকছে। চারদিকে জ্বলন্ত বিভীষিকা, চারদিকে হা-অন্ন, হা-অন্ন রব। এই অন্নহীন বস্ত্রহীন মানুষের দংগল একমুঠো ভাত, এক ফোটা ফেনের আশায় ঢাকা শহরে এসে শহরের ফুটপাতে চিৎ হয়ে মরে থাকছে।\nএকদিকে উদ্ধত উলংগ স্বৈরাচার, অন্যদিকে নির্মম দারিদ্র, বুভুক্ষা এই দুইয়ের মাঝখানে বাঙালি মধ্যবিত্ত শ্রেণীকে অতি কষ্টে, অতি সন্তর্পনে অস্তিত্ব টিকিয়ে রাখতে হচ্ছিল। অর্থনৈতিক অন্তর্দাহের আঁচ মধ্যবিত্ত পরিবারগুলোতেও লেগেছে। অনেকগুলো পরিবার মাছ-মাংস স্পর্শ করা বাদ দিতে বাধ্য হয়েছে। কোনো কোনো পরিবারের ছেলেমেয়েদের লেখাপড়া বন্ধ হয়ে গিয়েছে। যারা দু’বেলা ভাত খেত দু’বেলা আাটা খেয়ে জীবন কাটাচ্ছে। আবার অনেক পরিবারের দু’বেলা আটাও জোটে না।\nঅথচ শেখ মুজিবুর রহমানের শাসন ক্ষমতার সংগে যাঁরা যুক্ত তাঁদের সুযোগ-সুবিধের অন্ত নেই। তাঁদের হাতে টাকা, ক্ষমতা সবকিছু যেন স্বাভাবিক নিয়মে কেন্দ্রীভূত হচ্ছে। আইন তাঁদের ধন-সম্পদ বৃদ্ধির সহায়, সরকারি আমলারা আ্জ্গাবহ মাত্র, সামাজিক সুনীতি, ন্যায়-অন্যায়, নিয়ম-কানুন কোন কিছুর পরোয়া না-করলেও তাঁদের চলে। উনিশ শ’ একাত্তুর সালের যুদ্ধের পর থেকে এই শ্রেণীটি বাংলাদেশের সামাজিক, অর্থনৈতিক এবং রাজনৈতিক নৈরাজ্যের থেকে প্রাণরস সংগ্রহ করে ডাঁটো হয়ে মাথা তুলছিল। ঢাকা শহরের প্রশস্ত রাজপথ থেকে শুরু করে সরকারি দপ্তর, স্বায়ত্বশাসিত প্রতিস্ঠান, ব্যাবসায়ীর আড়ত, সাংস্কৃতিক প্রতিষ্ঠান, রেডিও-টেলিভিশন, লেখক-সাহিত্যিকদের আড্ডা, স্কুল-কলেজ, মসজিদ-মন্দির এমনকি দূর-দুরান্তের পল্লীগ্রামের মহল্লায় মহল্লায় এই হঠাৎ জন্মানো নব্যনবাবদের সীমাহীন প্রতিপত্তি। এদের অনুমোদন ছাড়া মরণোম্মুখ রোগী এক ফোটা ওষুধ পেত না, শীতার্ত উলংগ অসহায় মানুষের পরনে রিলিফের একখানি বস্ত্র উঠত না, এক সের রেশনের চাল কি আটা বিলি হতে পারত না। বিধ্ধস্ত বাংলাদেশের জনগনের সাহায্যার্থে যে দেশ থেকেই সাহায্য আসুক না কেন এই শ্রণীটির দুষ্ট ক্ষুধার চাহিদা মিটাতে সবকিছু শেষ হয়ে যেত। এদের অনুমোদন ছাড়া কোন অফিসে একজন সামান্য পিয়নের নিয়োগপত্র পাওয়ার সম্ভাবণা ছিল না, যোগ্যতা যাই হোক না কেন। রোগীকে হাসপাতালে ভর্তি করানো যেত না। ছাত্রকে স্কুলে। বেবাক দেশের দশদিকে এরা ছড়িয়েছিল। আমলাদের মধ্যে, নিম্নশ্রেণীদের মধ্যে, শিক্ষকদের মধ্যে, গায়ক-শিল্পী-সাহিত্যিকদের মধ্যে, কৃষক-শ্রমিকদের মধ্যে অন্তরীক্ষে অবস্থান করে একজন মাত্র মানুষ সবকিছুর সুতো ধরে রয়েছেন তিনি বাংলাদেশের রাস্ট্রপতি শেখ মুজিবুর রহমান।\nস্বাধীনতার তিন বছর সময়ের মধ্যে সার্বিক পরিস্থিতি এরকম হয়ে দাঁড়িয়েছে যে বাংলাদেশ এবং শেখ মুজিব এ দুটো শব্দ পরস্পরের পরিপুরক হয়ে দাঁড়িয়েছিল। শেখ মুজিব যদি বলতেন আমিই হলাম গিয়ে বাংলাদেশ, তাহলে তিনি এতটুকুও মিথ্যে বলতেন না। পাকিস্তানের কারাগার থেকে মুক্তি পাওয়ার পর দেশে ফিরে ক্ষমতার সিংহাসনে অধিষ্টিত হয়ে একে একে বামপন্থী রাজনৈতিক দলগুলোর গলা টিপে ধরেছিলেন। বামপন্থী রাজনৈতিক দলগুলোকে তিনি নিষিদ্ধ ঘোষনা করেছেন। তাদের ঘরবাড়ি ভূ-সম্পত্তি বাজেয়াপ্ত করেছেন, পরিবার-পরিজনের ওপর সীমাহীন অত্যাচার চালিয়েছেন। তাদের কাউকে গ্রেফতার করে কারাগারের উদরে নিক্ষেপ করেছেন। দেদার নেতা এবং কর্মী হত্যা করেছে রক্ষীবাহিনী। বাংলাদেশের গ্রামে-গন্জে বামপন্থী রাজনৈতিক কর্মী দমন করার নামে সরল মানুষদের পাখির মত গুলি করে, গলা কেটে হত্যা করা হয়েছে। শেখ মুজিব বিরোধী কোন কিছুর আভাস পাওয়ামাত্রই রক্ষীবাহিনী আগ্নেয়াস্ত্রে সুসজ্জিত হয়ে ছুটে গেছে। সবকিছু জ্বালিয়ে-পুড়িয়ে, ভেংগে-চুড়ে তছনছ লন্ড-ভন্ড করে দিয়েছে। পূর্ব বাংলার সর্বহারা পার্টির নেতা তিরিশ বছর বয়স্ক সিরাজ সিকদারকে নৃশংসভাবে হত্যা করিয়ে শেখ মুজিবুর রহমান পরিষদ কক্ষে উল্লসিত উদ্‌ঘোষনায় ফেটে পড়ে বলেছিলেন, এখন কোথায় সিরাজ সিকদার? গ্রফতার, নির্যাতন এসব শেখ মুজিব প্রশাসনের একটা অ্ত্যন্ত উল্লেখযোগ্য দিক হয়ে দাঁড়িয়েছিল। আবদুল মতিন, আলাউদ্দিন, জাতীয় সমাজতান্ত্রিক দলের সভাপতি মেজর জলিল, সম্পাদক আ.স.ম. আবদুর রব সহ অসংখ্য নেতা এবং কর্মী, জাতীয় লীগের অলি আহাদ অনেককেই তিনি কারাগারে প্রেরণ করেছিলেন। বিপ্লবী মতাদর্শী রাজনৈতিক নেতৃবৃন্দ এবং কর্মীদের কথা বাদ দিয়েও তিনি উদারনৈতিক গণতান্ত্রিকবোধ আস্থাশীল রাজনৈতিক দলগুলোর উপস্থিতিও বরদাশত করতে পারতেন না।\nপাকিস্তানের কারাগার থেকে দেশে ফেরার পর তিনি দেশের বিপর্যস্ত অবস্থার উন্নয়ন সাধনের জন্য সময়ে অসময়ে হুন্কার দেয়া ছাড়া কোনো বাস্তব কর্মপন্থা গ্রহণ করেননি। পক্ষকান্তরে তার বিরোধীদের সমুলে বিনাশ করার এক সর্বনেশে খেলায় মেতে উঠেছেন। এমনকি সে বিরোধিতা নিজের দলের লোক থেকে এলেও এবং একান্ত ন্যায়সংগত হলেও তিনি সহ্য করেননি। দৃশ্যত বিরোধীদলবিহীন খোলা ময়দানের তিন তিনটি দলের সর্বময় কর্তা হওয়া স্বত্তেও তিনি নিশ্চিত বোধ করতে পারছিলেন না। তিনটি দলকে এক করে একদলীয় সরকার প্রতিষ্ঠা করে সমস্ত ক্ষমতা নিজের হাতে কুক্ষিগত করে রাখার জন্য রাতারাতি প্রধানমন্ত্রী থেকে রাস্ট্রপতি হয়ে বসলেন। সংবিধান বাতিল ঘোষনা করলেন। জাতীয় পরিষদের সদস্যদের সংগে বয়-বেয়ারাদের মত আচরন করলেন। উদারনৈতিক গণতন্ত্রে বিশ্বাসী শেখ মুজিব গণতান্ত্রিক আওয়ামী লীগ দলের পাটাতনে দাঁড়িয়েই একটি নির্দিষ্ট সময়ের পরিসরে নিজেকে বাঙালি জাতির সংগ্রামী প্রতীক হিসেবে চিহ্নিত করে নিতে পেরেছিলেন এবং বাঙালি জাতির মুক্তি-সংগ্রামের নায়করুপে সারাবিশ্বে পরিচিত হয়ে উঠেছিলেন। তিন বছর যেতে না যেতেই আওয়ামী লীগ দলটির অস্তিত্ব বিলীন করে দিলেন। উনিশ শ’ উনসত্তর সালের পর থেকে এ পর্যন্ত তাঁকে ভাগ্যদেবতা অযাচিতভাবে কৃপা করে আসছে। উনিশ শ’ উনসত্তর সালে আইয়ুব বিরোধী অভ্যূথ্থানের ফলে আইয়ুব খানকে আগরতলা ষড়যণ্ত্র মামলে উঠিয়ে নিতে হয়। কারাগার থেকে তিনি বেরিয়ে আসেন বাঙালি জাতীর জনক এবং অদ্বিতীয় নেতা হিসেবে। তাঁর প্রতি জনগনের আস্থা ভালবাসা তাঁর মস্তকে হিমালয় পর্বতের চুড়োর মত উত্তুংগ মহিমায় বিভুষিত করেছে। গোটা জাতি তাঁর পেছনে। এর পূর্বে কোন বাঙালি নায়কের পেছনে মানুষ অকৃত্ত্রিম আস্থা এবং স্বত:স্ফুর্ট ভালাবাসা এমন করে বিলিয়ে দেয়নি। তার আগেও এরকমটি ঘটেছে বারবার। যে-কোন বড় ধরনের রাজনৈতিক বিপ্লব, উপবিপ্লব শুরু হওয়ার পূর্বে শেখ মুজিব কোন যাদুমন্ত্র বলে কারাগারে ঢুকে পড়েছেন। ঘটনার নিয়মে ঘটনাটি ঘটে যাবার পর বিজয়ী বীরের মত শেখ সাহেব দৃপ্ত পদক্ষেপে প্রকাশ্য সূর্যালোকে বেরিয়ে এসে নেতার আসনটিতে বিনাদ্বিধায় বসে পড়েছেন। শেখ মুজিবকেই ঘটনাটির নায়ক বলে লোকে বিনাদ্বিধায় মেনে নিয়েছেন। তাঁর নিজের দলের মধ্যেও এ নিয়ে বোধকরি কোন প্রশ্ন কখনো উঠেনি। উনিশ শ’ একাত্তর সালের পঁচিশে মার্চ তারিখে পাকিস্তানি সেনাবাহিনী তাঁকে আপন বাসভবন থেকে উঠিয়ে নিয়ে গিয়েছিল এবং উনিশ শ’ বাহাত্তর সালের দশই জানুয়ারি তারিখে বাংলাদেশে এসে এমন একটি আসন পেয়ে গেলেন, বাঙালি জাতির ইতিহাসে কোন মানুষ সে রকম মর্যাদা, ভালোবাসা এবং একছ্ত্র ক্ষমতার আসনে উপনিবেশ করতে পারেনি। তাঁর তেজ, বীর্য এবং বাক্যের মন্ত্রশক্তিতে বিস্ময়াবিশ্ট দেশবাসী বহুকাল পূর্বেই তাঁকে বংগবন্ধু এবং বাঙালি জাতির পিতা ইত্যাদি দুর্লভ সম্মানে ভূষিত করেছিলেন। শ্রদ্ধা এবং ভালবাসার আসনে তো তিনি রাজচক্রবর্তী হিসেবে বহুকাল পূর্বে থেকেই আসীন ছিলেন। পাকিস্তানের কারাগার থেকে বেরিয়ে এসে বাঙালি হ্রদয়ের সিংহাসনের রাজা বাস্তবের সিংহাসনে আরোহন করলেন।\nযুদ্ধবিধ্বস্ত দেশের অর্থনীতি তাঁর দু:শাসনে যতই বিপর্যয়ের শেষ সীমানায় নেমে আসুক-না কেন, বন্যা, মহামারী, চোরাচালানী, ছিনতাইকারী, টাউট, স্বজনতোষনকারীরা বাংলাদেশে যে অবর্ননীয় দু:খ-দুর্দশারই সৃষ্টি করুক-না কেন তাঁর গোচরেই সবকিছু ঘটে আসছিল। যৌবনবতী মেয়ে মানুষ তার প্রেমিককে যে রকম বিশ্বাস করে এবং ভালবাসে, বাংলাদেশের মানুষ তাঁকে সেই অকৃত্তিম অন্তরের অন্ত:স্থল থেকে উৎসারিত বিশ্বাস এবং ভালাবাসা দিয়েছিল। তিনি এলেন, প্রধাণমন্ত্রী হলেন। নতুন সংবিধান রচনা করলেন, নির্বাচন ডাকলেন এবং নির্বাচিত হওয়ার পর বছর না ঘুরে না-আসতেই প্রধাণমন্ত্রীর পদ তাঁর হল না। তাঁরই নির্দেশে রচিত সংবিধানের বিধানগুলো আঁটোসাটো জামার মত ক্রমাগত তাঁর বিরক্তি উৎপাদন করছিল। তাই তিনি নিজ হাতে গড়া অনুশাসনের নিগড় ছিন্ন করে ফেললেন। সংবিধান বাতিল ঘোষনা করলেন। যে সংসদীয় গনতন্ররে বাঁধানো সড়ক বেয়ে আকাশস্পর্শী উচ্চকাঙখার নির্দেশে একটি সবল, স্বাস্থ্য এবং দরাজ কন্ঠস্বর মাত্র সম্বল করে এতদুর উর্ধ্বে আরোহন করেছেন সেই সংসদীয় গণতণ্ত্র শেখ মুজিবের হাতেই জখম হয়ে হয়ে লাশটি তাঁরই হাতে কবরস্থ হওয়ার জন্য অধীর আগ্রহে প্রতীক্ষা করছিল। অবিলম্বে তিনি তাঁর কর্তব্যকর্ম সমাপন করলেন। সংসদীয় গনতণ্ত্রের লাশটি কবর দিলেন। একদলীয় সরকারের রা্স্ট্টপতি হিসেবে নতুন পরিচয়ে তিনি নিজেকে পরিচিত করলেন। শেখ মুজিব যা করেন সব নিঁখুত। ইতিহাসের সংগোপন আকান্খা তাঁর প্রতি কর্মে অভিব্যক্তি লাভ করে। এ হচ্চে তাঁর পরিষদের ধারণা। কথাটি তিনিও আপনদল এবং বন্ধুদলের মানুষদের কাছ থেকে এতবেশি শুনেছেন যে নিজেও প্রায় অতিমানব বলে বিশ্বাস করে ফেলেছিলেন। তিনিও মনে করতে আরম্ভ করলেন, যা কিছু হও বলবেন, অমনি হয়ে যাবে। এ যেন শেক্সপীয়রের নাটকের নায়ক জুলিয়াস সিজার। আকাশের জ্যোতিস্কমন্ডল বারেবারে শুভ-সংকেত বয়ে নিয়ে আসে।\nশেখ মুজিবুর রহমানের চরিত্রে সীজারের বীরত্ব এবং গুনাগুন বর্তমান ছিল কিনা বিচার করবেন আগামীদিনের এৈতিহাসিক। তবে একথা সত্য যে, পৃথিবীর দরিদ্রতম দেশ বাংলাদেশে তিনি যা পয়েছেন, যা আদায় করেছেন, অনুরুপ ভাগ্য কোন রোমান সীজারের কোনদিন হয়নি।\nসব শক্তিদর্পী মানুষের যেমন হয়ে থাকে তেমনি শেখ মুজিবর রহমানের মনে কিছু নিরীহ বস্তু না পাওয়ার ক্ষোভ বারবার তাঁর অন্তর্লোককে পীড়ন করেছে। শক্তিদর্পী মানুষেরাও চায় মানুষ তাদের ভালাবাসুক বন্ধুর মত, আবার যমের মত ভয় করুক। আকাশের দেবতাকে যে রকম ভীতিমিশ্রিত ভালবাসা দিয়ে বিচার করে, শেখ মুজিবুর রহমানের মনেও অবিকল সে রকম একটি বাসনার উদয় হয়েছিল।\nতিনি বিলক্ষন জানতেন, পান্ডিত্যাভিমানী শিক্ষিত সমাজের মানুষ তাঁকে অন্তর থেকে অবজ্গা করেন। এই শ্রেণীটির চরিত্রের খাঁজগুলো সম্বন্ধে পুরোপুরি অবহিত ছিলেন। উনিশ শ’ উনসত্তর সালের পূর্ব পর্যন্ত এই শ্রেনীর লোকেরা তাঁকে বাগাড়ম্বর সর্বস্ব অমার্জিত হামবগ ছাড়া কিছু মনে করতেন না, তা তাঁর অজানা থাকার কথা নয়। বিভিন্ন বিবৃতি, বক্তৃতা, ঘরোয়া বৈঠক এবং আলাপ-আলোচনায় এঁদের প্রতি প্রচ্ছন্ন ঘৃণা এবং বিরক্তি তিনি কুন্ঠাহীনভাবে ব্যক্ত করেছেন। তা সত্তে্ও উচ্চশিক্ষিত আমলা, লেখক-সাহিত্যিক এবং শিক্ষক, বিশ্ববিদ্যলয়ের শিক্ষক এবং সম্ভ্রন্ত সমাজের একাংশ তাঁকে বংগবন্ধু বলে যে সম্বোধন কেন করতেন শেখ মুজিব তা বুঝতেন এবং তা তাঁর ক্ষমতার স্বাভাবিক প্রাপ্য হিসাবেই গ্রহণ করতেন। তাছাড়া বাংলাদেশের বুদ্ধিজীবি বলে কথিত শ্রেণীটির হীনমন্যতাবোধ এবং চারিত্রিক দাসত্ব অনেকটা প্রবাদের সামিল। যে-কোন নতুন শাসক এলেই সকলে মিলে তাঁর গুণপনা বাখান করা এখানকার বহুদিনের একটা প্রচলিত প্রথা। কচিত কদাচিত ব্যতিক্রমী কন্ঠ শোনা যায়। এর কারণ নিশ্চয়ই বাংলাদেশের সমাজ শরীরের মধ্যে সংগুপ্ত আছে।\nশক্তিদর্পী মানুষেরাও যে শেষ পর্যন্ত একেকটা দিকে কাঙাল থেকে যান শেখ মুজিবের মধ্যেও তার পরিচয় পাওয়া যায়। যে বস্তুটি সহজভাবে পাওয়া যায় না তাকে ভেঙে ফেলার জন্য এঁদের অনেক সময় নিয়মমত খাওয়া-শোয়ার ব্যাঘাত ঘটতে থাকে। তাঁর আসন্ন বিশ্ববিদ্যালয়ে আগমনের ঘটনাটিকেও এ পর্যায়ে ফেলা যায়। যদিও তিনি দেশের একচ্ছত্র অধিপতি তথাপি তাঁর কানের কাছে অনেক উচ্চকন্ঠ চিৎকার করেছে, বাচাল ও অর্বাচীনেরা অনেক বৃথা লিখেছে, কিন্তু পন্ডিতরা বরাবর নিশ্চুপ থেকেছেন। এই অর্থবোধক নিশ্চয়তা তাঁর বুকে শেলের মত বেজেছে। সেজন্যই তাঁর অত ঘটা করে বিশ্ববিদ্যালয়ে আসা। যে লোকেরা সহজভাবে তাঁকে স্বীকার করে নেয়নি, তাঁদেরকে তাঁর মহিমা বুঝিয়ে দেয়ার জন্যই বিশ্ববিদ্যলয়ে আসছেন। নইলে যে বিশ্ববিদ্যালয়ের মধুর ক্যান্টিনে শেখ মুজিব সকাল-সন্ধে ভাঙা কাপে চা খেয়েছেন, সেখানে আাসার জন্য সাড়ে সাত লক্ষ টাকা ব্যয় করার কি প্রয়োজন থাকতে পারে? বিশষত বাংলাদেশের মত দেশে যেখানে দেশের সর্বোচ্চ বিদ্যাপীঠেও এক-তৃতীয়াংশ ছাত্রের পয়সার অভাবে সকাল বেলার টিফিন জোটে না।\nতাছাড়া আরেকটি কারণে বিশ্ববিদ্যালয়ে আসা তাঁর জন্য অণিবার্য হয়ে পড়েছিল। যতই তিনি জনগনের কাছ থেকে বিচ্ছিন্ন হয়ে পড়ছিলেন ততই তাঁর চরিত্রের স্বৈরাচারী লক্ষণসমুহ স্পষ্টভাবে প্রকাশ পেতে শুরু করেছিল। ক্ষমতার নির্মম একাকীত্ব তাঁকে নিশ্চয়ই বুঝিয়ে দিয়েছিল যে গণতণ্রের ধারাস্রোতে বাহিত হয়ে তিনি এসেছিলেন, তাতে তাঁর পুনরায় অবগাহন করার কোন উপায় নেই। কেননা এই তিন বছরে শরীর অনেক ভারী হয়ে গিয়েছে এবং সাঁতারও প্র‌ায় ভুলে গিয়েছেন। যদি তাঁকে একজন মানুষ হিসেবেই বেঁচে থাকতে হবে – জনতাই তাঁর শাসনের বিষয়বস্তু। তিনি রাজা এঁরা প্রজা। এই সত্যকে প্রতিষ্ঠিত করার জন্য তিনি মনে মনে সাংঘাতিক রকম অধৈর্য হয়ে পড়েছিলেন। সংবিধান, জাতীয় পরিষদ, পরিষদের সদস্য, আন্তর্জাতিক সম্পর্কের নীতি বলতেন, তিনি জনগনকে ভালবাসেন এটা তাঁর দীর্ঘদিনের অভ্যাস আর জনগন তাঁকে দেখতে ভিড় করতেন, তাঁর বক্তৃতা মনোযোগ দিয়ে শুনতেন, তাঁর কথায় হাত উঠাতেন এটা জনগনের দীর্ঘদিনের অভ্যাস। বাংলাদেশের মানুষ দীর্ঘদিন থেকে শেখ মুজিবুর রহমানের বক্তৃতা শুনে এবং কথায় কথায় হাত উঠিয়ে অভ্যস্ত। আসলে জনগন অনেকদিন থেকেই তাঁর ওপর ক্ষিপ্ত হয়ে উঠেছিলেন। কারণ বাংলাদেশের যে দুর্দশা বন্যা প্রাকৃতিক দুর্যোগের ক্ষতি ধরে নিয়েও বলা যায় তার আশি ভাগই মানুষের সৃষ্টি এবং তাঁর জন্য মুখ্যত দায়ী তাঁর পরিচালিত তৎকালীন সরকার। গ্রামের সরল মানুষকে, অনাহারক্লিষ্টা বিধবাকে আমি নিজের কানে তাদের তাবৎ অভাব অভিযোগের জন্য দায়ী করে অভিস্পাতের বাণী উচ্চারণ করতে শুনেছি। তিনি যে ধীরে ধীরে স্বখাত সলিলে ডুবে যাচ্ছেন খুবই টের পাচ্ছিলেন। জনগনের রুদ্ররোষ কি বস্তু উপলব্ধি করতে সময় লাগেনি। এই জনগনই আগরতলা মামলা প্রত্যাহার করিয়ে শেখ মুজিবকে আইুয়ব খানের কারাগার থেকে মুক্তমানব হিসেবে প্রসন্ন দিবালোকে বের করে এনেছে। উনিশ শ’ একাত্তর সালের মার্চ মাসের দিনগুলোতে জনগনের সংগবদ্ধ শক্তির গভীরতা, তীব্রতা কতদূর হতে পারে, বাঁধভাঙা বন্যার স্রোতের মত রাস্ট্রীয় এবং সামাজিক জীবনে কি অঘটন ঘটিয়ে তুলতে পারে সে জ্গান তিনি হাতে কলমেই লাভ করেছেন। তাই তিনি ক্রমাগতভাবে জনগনের ক্ষোভ আক্রোশ প্রকাশ করার পন্থা রাজনৈতিক প্রতিষ্ঠানসমুহের মুখে বালির বাঁধ রচনা করে যাচ্ছিলেন। তাই তিনি তিনদল ভেঙে একদল করেছেন এবং প্রধানমন্ত্রী থেকে সরাসরি একনায়ক সেজে বসেছেন।\nতিনদিন ভেঙে একদল করার পর তাঁর হাতে প্রভুত ক্ষমতা সন্চিত হয়েছিল বটে, কিন্তু তিনি রাজনৈতিকভাবে সম্পুর্ণ গরঠিকানার মানুষ হয়ে পড়েছিলেন। সম্মিলিতভাবে তিনি তিনদলেরই কর্তা, কিন্তু আসলে কোন দলেরই কেউ নন। এই ঠিকানাহীনতা তাঁকে একনায়কতন্রের দিকে আরো জোরে ঠেলে দিচ্ছিল। জনগন মন অধিনায়ক নেতার পক্ষে একনায়ক পরিচয়ের পথে রাজার পরিচয় আরো প্রীতিপদ এবং সম্মানের। বিশেষত তিনি দেশ এবং বিদেশের সামনে প্রমাণ যখন করতে পেরেছেন, তিনি চাননি তবু জনগন তাঁকে রাজার আসনে বসিয়েছে। এই রাজকীয় পরিচয়টা দেশের মানুষের মনে ভালভাবে দাগ কাটে মত বসিয়ে দেয়ার জন্য তিনি সর্বশক্তি নিয়োগ করে যাচ্ছেন। একদলীয় শাসন কায়েম করেছেন, জাঁকালো রাস্ট্রপতি হয়ে বসেছেন, উপবেশনের সুবিধার জন্য দিনাজপুরের মহারাজার সিংহাসনটা আনিয়ে নিয়েছেন। ব্রিটিশ আমলের ঘূণে ধরা প্রশাসনিক ব্যবস্থা চালু করেছেন। পূর্বের জেলা এবং বিভাগগুলোর সীমানা চিহ্ণ মুছে দিয়ে গোটা দেশেকে একষট্টিটি নতুন প্রশাসনিক এলাকা তথা জেলায় বিভক্ত করে, প্রতি জেলার জন্য একজন করে গভর্ণরও দান মনোনয়ন দান করেছেন। জেলা প্রশাসনের সংগে সরাসরি কেন্দ্রীয় শাসনের সংযোগ স্থাপন করা হয়েছে। গভর্ণররা যাতে সর্বেসর্বা হয়ে বসতে না পারে সেজন্য বৈরী গ্রুপ থেকে একেকজন বাকশাল সাধারন সম্পাদককে মনোনয়ন দান করা হয়েছে। শাসনব্যবসথাকে নতুনভাবে ঢালাই করার নামে আইয়ুবের মত শেখ মুজিবও তাঁর সিংহাসনে থাকার পথটি পাকাপোক্ত করেছেন। আইয়ুবের মৌলিক গণতন্ত্রের মৌলিক বস্তুটির সংগে জনগনের চাক্ষুষ পরিচয় ঘটেছে। মুজিবের মৌলিক বস্তুটিরও প্রয়োজনীয়তা কতদুর ছিল আগামীদিনের প্রশাসনবিদরা বিচার-বিবেচনা করে দেখবেন। আমার বক্তব্য হল, আইয়ুব সরকার এবং মুজিব সরকা নিজেদের ক্ষমতায় অটুট থাকবার জন্য উদ্ভাবিত পথটিকেই শাসনতান্রিক বিপ্লব বলে আখ্যা দিয়েছেন। জেলাসমুহের গভর্নর এবং বাকশালের সাধারন সম্পাদক নিযুক্ত করার ব্যাপারেও শেখ সাহেব রাজকীয় বুদ্ধিমত্তার পরিচয় দিয়েছেন। বাংলাদেশের শাসক নেতৃশ্রনীতে যত ধরনের চাপ প্রয়োগক্ষম গ্রুপ রয়েছে, সব গ্রুপ থেকে প্রতিনিধি গ্রহন করেছেন – রাজনৈতিক দল ও ন্যাপ থেকে, আমলাদের থেকে, আইনজীবী শ্রেণী থেকে, সেনাবাহিনী থেকে, আনুপাতিকহারে গভর্নর ও সম্পাদক নিয়েগ করার পেছনরে কারণ ছিল সার্বিকভাবে গোটা শাসক নেতৃশ্রণীটার কাছে তাঁর শাসনটা গ্রহণযোগ্য করে তোলা।\nব্যবহারিক দিক দিয়েও তিনি রাজার মতই আচরন করে যাচ্ছিলেন। তাঁর মন্ত্রিসভার সদস্যবৃন্দের কেউ তাঁর সামনে টু-শব্দটি উচ্চারণ করতে সাহস পেতেন না। তাঁকে বুদ্ধি পরামর্শ দিতে পারে মত কেউ ছিলেন না। তিনি যদি কখনো মন্ত্রিসভার সদস্যদের ডাকার প্রয়োজন মনে করতেন, ডাকতেন। এ কারণে যে তাঁর নিজস্ব পরিবারটিকে কেন্দ্র করে একটি রাজপরিবারের ছবি ক্রমশ লক্ষ্যগোচর হয়ে উঠেছিল। তাঁর ছেলে, তাঁর ভাগ্নে, ভগ্নিপতি, ভাই সকলে সত্যি সত্যি দুধের সরের মত বাংলাদেশের শাসকশ্রণীর পুরোভাগে ভেসে উঠেছিলেন। বাকি ছিল রাজমুকুটটা মস্তকে ধারণ করা এবং রাজউত্তরীয়খানি অঙে চড়িয়ে দেয়া। এই জন্যই তাঁর বিশ্ববিদ্যালয়ে আসার প্রয়োজন হয়ে পড়েছে। নেপোলিয়নের মত বিশ্ববিখ্যাত বীরযোদ্ধাও হাতে প্রভুত ক্ষমতা থাকা স্বত্তেও রাজমুকুটটি নিজে নিজে পরে বসেননি। রোম থেকে পোপকে আসতে হয়েছিল। এই সমস্ত শক্তিধর মানুষেরা শক্তি দিয়ে সব কাজ করো আনলেও শেষের কাজটি করাবার জন্য এমন কাউকে খোঁজ করে আনেন, যাঁর প্রতি মানবসাধারণের অন্তর্নিহিত দুর্বলতা রয়েছে এবং যা এৈতিহ্যসম্মত।\nনেপোলিয়নের যুগ গেছে, পোপের যুগ গেছে। কিন্তু মানুষের অন্তরের আগুন সে রকম আছে। উচ্চাকাঙ্খা উদ্ধত হয়ে এখনো আকাশ ফুঁড়ে ফেলতে চায়। তাই শেখ মুজিবুর রহমান আগামীকাল বিশ্ববিদ্যালয়ে আসছেন। একক হাতে বেবাক ক্ষমতা তুলে নেয়ার স্বপক্ষে সাসস্বত সমাজের রায় গ্রহণ করবেন। তাছাড়া আরেকটি গোপন অভিলাষ তাঁর মনের কোনে থাকাও বিচিত্র কি। উচ্চশক্ষাভিমানী পন্ডিতম্মন্য লোকেরা যাঁদের তিনি মনে মনে অপরিসীম তাচ্ছিল্য করেন, তাঁরা সকলে একযোগে এসে তাঁর বিরাটত্ব ও মহত্তের সামনে দন্ডবত হবেন। একজন শিক্ষকও যাতে অনুপস্থিত না-থাকতে পারেন এবং একজনও যাতে অর্থহীন নীরিহ একগুঁয়েমীকে আশ্রয় করে কাগুজে বীর হিসেবে পরিচিত না-হতে পারেন আগেভাগে সে ব্যবস্থা করা হয়েছে।\nস্বাধীনতার পর থেকে বিশ্ববিদ্যালয়সমূহ সরকারসমর্থক ছাত্রদের যাবতীয় দুর্নীতির আখড়াতে পরিনত হয়েছিল। পাকিস্তানি শাসনামলে সামরিক সরকারের আরোপিত হাজারো বাধা-বিঘ্ন অগ্রাহ্য করে বাঙালি মনীষা পাথরের ভেতর দিয়ে পথ কেটে একটা সুনির্দিষ্ট লক্ষ্যের পানে অগ্রসর হচ্ছিল। কি সংস্কৃতি চর্চায়, কি রাজনৈতিক চেতনার বিকাশে, কি মননশীলতার লাবণ্য সন্চারে পাকিস্তান আমলে বিশ্ববিদ্যালয়গুলো বিশেষ করে ঢাকা বিশ্ববিদ্যালয় যে ভুমিকা পালন করেছে তা বাঙালির জাতীয় ইতিহাসে চিরস্মরনীয় হয়ে থাকবে। বাংলাভাষা আন্দোলনের প্রথম শহীদ, বাংলার জাতীয় জাগরনের প্রথম আন্দোলন, উনিশ শ’ উনসত্তরের আইয়ুব বিরোধী বিক্ষোভ, একাত্তর সালের মুক্তিযুদ্ধ এ সকল জাতীয় জীবনে অপরিসীম প্রভাববিস্তারী ঘটনাগুলো ঘটিয়ে তোলার উদ্যোগপর্বে নেতৃত্বদান করেছে ঢাকা বিশ্ববিদ্যালয়। উন্নয়নশীল দেশসমুহের রাজনীতিতে ছাত্ররা অনিবার্যভাবে কোন্ ভুমিকা পালন করে থাকেন শেখ মুজিব তা জানতেন। তিনি নিজেও এরকম ছাত্র আন্দোলনের ভেতর থেকে বেরিয়ে এসেছেন। তাই তাঁকে শুরু থেকেই ছাত্রদের কঠোর নিয়ন্ত্রনে রাখার বিষয়টি অত্যন্ত মনোযোগ সহকারে ভাবতে হয়েছে।\nতিনি বাংলাদেশে প্রত্যাবর্তন করার কিছুদিন পরই দেখেছেন যে, যে ছা্ত্রপ্রতিষ্ঠানটির পেশল সমর্থন তাঁর একমাত্র রাজনৈতিক মুলধন ছিল সেই ছাত্রলীগকে চোখের সামনে দু’টুকরো হয়ে যেতে, তাঁর ওপর থেকে সমর্থন প্রত্যাহার করে নেয়া, ছাত্রলীগের অপরাংশের সক্রিয় সহযোগিতার ওপর নির্ভর করে অপর একটি রাজনৈতিক প্রতিষ্ঠান জাতীয় সমাজতান্ত্রিক দলকে মাথা তুলে দাঁড়াতে দেখে তাঁকে নিশ্চয়ই হতবাক করে থাকবে। উনিশ শ’ তিয়াত্তর সালের পয়লা জানুয়ারির ঘটনা। ভিয়েতনামে মার্কিন যুক্তরাষ্ট্রের হামলার প্রতিবাদ করে বাংলাদেশের ছাত্র ইউনিয়ন ঢাকাস্থ যুক্তরাষ্ট্রের তথ্যকেন্দ্রের সামনে বিক্ষোভ প্রদর্শন করলে পুলিশ বিক্ষোভকারী ছাত্রদের ওপর গুলিবর্ষন করে। ফলে একজন ছাত্র ঘটনাস্থলে নিহত হয়, কয়েকজন মারাত্বকভাবে আহত হয়। তার প্রতিবাদে ছাত্র ইউনিয়ন সমস্ত ঢাকা শহরে প্রতিবাদ সভা এবং মিছিলের আয়োজন করে শেখ মুজিবুর রহমানকে হত্যাকারী আখ্যায় ভুষিত করে। সেই সময়ে ঢাকা বিশ্ববিদ্যালয়ের কেন্দ্রীয় ছাত্র সংসদ অধ্যাপক মোজাফফর আহমদ চালিত ‘ন্যাপ’ এবং ‘বাংলাদেশ কমিউনিষ্ট পার্টি’র সমর্থক ইউনিয়নের দখলে ছিল। তাঁর এই গুলিবর্ষনের প্রতিবাদস্বরুপ বিক্ষুদ্ধ ছাত্র ইউনিয়নের কর্মীরা ছাত্রসংসদের খাতায় যে পৃষ্ঠাটিতে শেখ মুজিবুর রহমান কেন্দ্রীয় ছাত্রসংসদের আজীবন সদস্য হিসেবে সাক্ষর করেছিলেন সেই পৃষ্ঠাটিকে ছিড়েঁ ফেলে। অথচ এই ছাত্র ইউনিয়নই পদে পদে শেখ মুজিবুর রহমানকে তাদের মূল রাজনৈতিক দলদু’টোর মত অন্ধভাবে সমর্থনদান করে যাচ্ছিল। নিজের সমর্থক ছাত্ররা যখন এ অভাবনীয় কান্ড ঘটিয়ে তুলতে পারে, বিরোধীদলীয় ছাত্ররা যে প্রতিবাদে কতদূর মারমুখী হতে পারে, একটি সম্যক ধারণা তাঁর হয়েছিল। তাঈ শক্তহাতে বিশ্ববিদ্যালয়সমুহ বিশেষ করে ঢাকা বিশ্ববিদ্যলয় এবং ছাত্রসমাজকে নিয়ন্ত্রনে রাখার সিদ্ধান্ত্ব তিনি গ্রহণ করেছিলেন।\nউনিশ শ’ বাহাত্তর সালের পর থেকে প্রকৃত প্রস্তাবে চার পাঁচজন ছা্ত্রই স্টেনগান হাতে বিশ্ববিদ্যালয়সমূহ চালাত। উপাচার্যবৃন্দ এই অস্ত্রধারী ছা্ত্রদের কথাতে উঠতেন, বসতেন। স্বাধীনতার পূর্বে বিশ্ববিদ্যালয়গুলো মুক্তির দুর্গ হিসেবে পরিচিত ছিল, কিন্তু স্বাধীনতার পর বিশ্ববিদ্যলয়ের বেবাক পরিবেশটাকেই কলুষিত করে তোলা হল। বিশ্ববিদ্যালয়ে স্বাধীন চিন্তা, কল্পনা, নিরপেক্ষ গবেষনার পথ একেবারে বন্ধ হয়ে গেল। সরকার সমর্থক ছা্ত্ররা প্রকাশ্যে বিশ্ববিদ্যালয়ে আগ্নেয়াস্ত্র নিয়ে ঘোরাফেরা করত। দরকারবোধে তারা এগুলো ব্যবহার করতে কোন রকম কুন্ঠা বা সংকোচবোধ করত না। বর্তমানে ঢাকা জেলার জেলা জজের কোর্টে একটি লোমহর্ষক হত্যামামলার বিচার চলছে। সরকার সমর্থক দু’দল ছা্ত্রের মধ্যে মতামতের গরমিল হওয়ায় অবাধে রাতের বেলা অগ্নেয়াস্ত্র ব্যাবহার করে সাতজন সতীর্থকে হত্যা করেছে। আজ থেকে প্রায় একবছর পূর্বে হাজী মুহম্মদ মহসীন ছাত্রাবাসের টিভি কক্ষের সামনেই এই শোকাবহ ঘটনা অনুষ্ঠিত হয়। সরকারসমর্থক ছাত্ররাই যখন মতামতের গড়মিলের জন্য স্বদলীয় ছাত্রের হাতে এভাবে বেঘোরে প্রাণ হারাতে পারে, সাধারণ ছাত্র এবং শিক্ষকদের অবস্থা কি হতে পারে সহজেই অনুমান করা যায়। সরকারসমর্থক ছাত্রের মত শিক্ষকদেরও একটি বিশেষ অসুবিধা হবার কথা নয়। এঁদের অনেকে পুর্ব\nপূর্ববর্তী Previous post: সাক্ষাৎকার: হুমায়ুন আহমেদ-আহমদ ছফার চোখে\nপরেরটি Next post: মুজিবের শাসন: একজন লেখকের অনুভব – আহমদ ছফা – ৩


প্লেনের ইঞ্জিনের ওপর শুয়ে ঘুমিয়ে পড়লেন যুবক! ঘুম ভাঙলো মাঝ আকাশে! ঘটলো চরম বিপত্তি! মুহূর্তে ভাইরাল ভিডিও। – Update News\nHome/নিউজ/প্লেনের ইঞ্জিনের ওপর শুয়ে ঘুমিয়ে পড়লেন যুবক! ঘুম ভাঙলো মাঝ আকাশে! ঘটলো চরম বিপত্তি! মুহূর্তে ভাইরাল ভিডিও।\nপ্লেনের ইঞ্জিনের ওপর শুয়ে ঘুমিয়ে পড়লেন যুবক! ঘুম ভাঙলো মাঝ আকাশে! ঘটলো চরম বিপত্তি! মুহূর্তে ভাইরাল ভিডিও।\nkolkata buzz24x7 September 3, 2021\tনিউজ, ভিডিও Leaveacomment 31 Views\nনিজস্ব প্রতিবেদন:-প্রতিনিয়ত একঘেয়েমি জীবন আমাদের ভালো লাগে না তাই আমরা চাই সে একঘেয়েমি কাটিয়ে উঠতে । এই একঘেয়েমি কাটিয়ে ওঠা যাবে তখনই সম্ভব হবে যদি আমরা আমাদের আশেপাশে এমন কিছু ধরনের ঘটনার সাক্ষী থাকতে পারি যেগুলো হয়তো অবিশ্বাস্য । যদিও এরকম ঘটনা প্রমাণ আমরা বহুবার পেয়েছি সোশ্যাল মাধ্যমে । সম্প্রতি পেলাম আরো একবার। এবং আমি নিশ্চিত এই ঘটনা সম্পর্কে আপনি জানলে মনে মনে বলবেন যে মৃ-ত্যু যখন ছোট থাকে তখন ঠিক এই ধরনের ঘটনা দেখা যায় ।\nউন্নত জীবন ধারা তে আমরা পেয়েছি এমন কিছু ধরনের যানবাহন যা হয়ত আমাদের সময়কে হাতের মুঠোর মধ্যে করে ফেলেছে । যেমন ধরুন আগেকার যুগে এক জায়গা থেকে অন্য জায়গায় যেতে গেলে নৌকা বা গরুর গাড়ি সাহায্য নিতে হতো । কিন্তু বর্তমান সময়ে যেহেতু আমরা উন্নত হয়েছে তাই বাস-ট্রেন এমনকি বিমানের প্রচলন শুরু হয়েছে গোটা দেশজুড়ে ।\nকিন্তু কখনও কখনও ক্যামেরায় রেকর্ড না হলে আপনি এত বিশ্বাসই করতে পারতেন না যে যে পৃথিবীতে এরকম ধরনের মানুষ ও রয়েছে । কারণ যেখানে মানুষ প্লেনের ভেতরে বসে যাত্রা উপভোগ করে সেখানে এই ব্যক্তি প্লেনের বনেটে যাত্রা করছিল । একদম ঠিক শুনেছেন এবং ভিডিওটি দেখার পর আপনার মনে হতেই পারে যে মৃত্যু হয় তো সেই সময়ে ছুটিতে ছিল ।\nসম্প্রতি ইউটিউবে এ একটি ভিডিও ব্যাপক পরিমানে ভাইরাল হয়েছে । সেখানে দখানো হচ্ছে যে এক লোক বিমানের ইঞ্জিনে শুয়ে রয়েছে । সেই অবস্থাতে বিমানটি উড়ান দিয়েছে । কিন্তু তার কোনো খেয়াল নেই সে ব্যাপার এ । যখন বিমানটি মাঝ আকাশে উড়ছে তখন ঐ ব্যক্তির ঘুম ভাঙ্গলো । সে দেখলো সে মাটি থেকে কয়েক হাজার ফুট উপরে রয়েছে । কিন্তু অবাক করার বিষয় হলো সে ভয় পাই নি বরং সেই পরিবেশ এর মজা নিচ্ছিলেন বসে বসে । ঝড়ের গতিতে ভাইরাল সেই ভিডিও ।\nTags bangla funny video bengali news viral video\nPrevious বাড়ির ছাদ দিয়ে ঘরে ঢুকে পড়ল বিশালাকার অ্যানাকন্ডা সাপ! ঘটলো চরম বিপত্তি! তুমুল ভাইরাল ভিডিও।\nNext নদীতে জল খেতে গিয়ে বিশাল কুমিরের মুখোমুখি পুরুষ সিংহ! বাধলো তুমুল ল-ড়া-ই! মুহূর্তে ভাইরাল ভিডিও।


আপনি কীভাবে আইফোন 11 এ স্ক্রিন রেকর্ড করবেন - নরম\nআইফোনে স্ক্রীন রেকর্ডিং, কিছু ক্ষেত্রে স্ক্রিন ক্যাচ বলা হয়, এমন একটি উপাদান যা আপনাকে আইফোনে রেকর্ডিং বাজানো ভিডিও এবং শব্দ রেকর্ড করার অনুমতি দেয়। আপনি যদি আপনার iPhone 11 স্ক্রীন রেকর্ড করতে চান তবে আপনাকে একটি অসাধারণ স্ক্রিন রেকর্ডার অ্যাপ্লিকেশন বা সাউন্ড অ্যাকাউন্ট সফ্টওয়্যার নিয়ে বিরক্ত করার দরকার নেই। Apple iOS এবং iPad OS-এর জন্য একটি বিনামূল্যের যন্ত্র অফার করে যা আপনি আপনার iPad বা iPhone-এর কন্ট্রোল সেন্টারে সাউন্ড সহ স্ক্রিন রেকর্ড করতে যোগ করতে পারেন। iPhone 11-এ কীভাবে আপনার স্ক্রিন রেকর্ড করবেন এবং আপনার কন্ট্রোল সেন্টারে স্ক্রিন রেকর্ডিং ক্ষমতায়ন করবেন এবং আপনি কীভাবে iPhone 11-এ স্ক্রিন রেকর্ড করবেন তার সর্বোত্তম উপায় আমরা আপনাকে বলব৷\nআইফোনে স্ক্রীন রেকর্ডিং প্রায় আইফোনের মতোই পুরানো সময়ের জন্য সম্ভব, তবুও এটি একটি পিসি এবং লিঙ্ক এবং বহিরাগত সফ্টওয়্যার ছাড়া অন্য কিছু নয়। আপনি একটি iPhone 11-এ স্ক্রিন রেকর্ডিং করছেন এমন সুযোগে এটি কোনও পার্থক্য করে না। আপনার iPhone 11 রিংগার চালু থাকলে একটি iPhone স্ক্রীন রেকর্ডিং স্বাভাবিকভাবেই ভিতরের শব্দ রেকর্ড করবে। আপনি একইভাবে স্ক্রিন রেকর্ডিংয়ের সময় আপনার ভয়েস রেকর্ড করতে পারেন। আইফোন 11-এ শব্দ সহ বা শব্দ ছাড়া স্ক্রিন রেকর্ড কীভাবে যুক্ত করা যায় তা দিয়ে আমরা শুরু করি, ফ্রেমওয়ার্ক শব্দ এবং বাইরের শব্দ সহ। এখানে সাধারণত উপযুক্ত সমাধানগুলি রয়েছে যা আপনি অনুসন্ধান করছেন৷\nপার্ট 1. আইফোন 11-এ কীভাবে স্ক্রিন রেকর্ড করবেন\nযদিও স্ক্রিন রেকর্ডিং সহজ, আপনাকে আপনার কন্ট্রোল সেন্টারে সেটিংটি অ্যাক্সেসযোগ্য করতে হবে। স্ক্রিন রেকর্ডিং ক্ষমতায়ন করতে, সেটিংস > কন্ট্রোল সেন্টার > কাস্টমাইজ কন্ট্রোলে যান। স্ক্রীন রেকর্ডিংয়ের কাছাকাছি একটি প্রতীক (+) ছাড়াও নির্বাচন করুন। একটি স্ক্রিন রেকর্ড চিহ্ন এখন আপনার কন্ট্রোল সেন্টারে দেখা উচিত, যেটি আপনি আইফোন 11 সিরিজে থাকলে স্ক্রিনের নীচের অংশ থেকে উপরে সোয়াইপ করে বা উপরের-ডান প্রান্ত থেকে নিচের দিকে সোয়াইপ করে অ্যাক্সেস করতে পারেন।\nধাপ 1. আপনি যেখানে রেকর্ডিং শুরু করতে চান সেই স্ক্রিনে যান।\nধাপ ২. কন্ট্রোল সেন্টার নিচে টানতে স্ক্রিনের উপরের ডান কোণ থেকে নিচের দিকে সোয়াইপ করুন।\nধাপ 3. নীচের ছবিতে দেখানো হিসাবে রেকর্ড বোতামটি আলতো চাপুন:\nধাপ 4। তিন-সেকেন্ডের কাউন্টডাউনের পরে, রেকর্ড বোতামটি লাল হয়ে যাবে এবং আপনি যা করেন তা রেকর্ড করবে, এমনকি আপনি নিয়ন্ত্রণ কেন্দ্র বন্ধ করলেও। আপনি জানতে পারবেন যে আপনি এখনও রেকর্ড করছেন কারণ উপরের বাম কোণে দেখানো সময়টি লাল হবে।\nধাপ 5। কন্ট্রোল সেন্টার খুলুন এবং রেকর্ড বোতামটি আলতো চাপুন যা লাল গোলাকার আকারে রয়েছে বা আপনার স্ক্রিনের শীর্ষে লাল স্ট্যাটাস বারে আলতো চাপুন এবং থামুন আলতো চাপুন।\nধাপ 6: একবার আপনি iPhone 11-এ রেকর্ডিং সম্পন্ন করলে, আপনি স্ক্রীন রেকর্ডিং সফলভাবে রেকর্ড হওয়ার বিষয়ে আপনাকে সতর্ক করে একটি বিট বিজ্ঞপ্তি পাবেন। ক্যাপচার করা স্ক্রীন রেকর্ডিং ভিডিওটি ক্যামেরা রোল ফটো অ্যাপে প্রদর্শিত হবে অন্য যেকোনো সম্প্রতি রেকর্ড করা ভিডিও, ছবি বা স্ক্রিন ক্যাপচারের মতো, অবশ্যই, স্ক্রীনের রেকর্ডিং ছাড়া।\nপার্ট 2. কিভাবে iPhone 11 এ স্ক্রীন এবং এক্সটার্নাল অডিও রেকর্ড করবেন\nঅ্যাপল একটি স্ক্রীন রেকর্ডিংকে সত্যিকারের মৌলিক মিথস্ক্রিয়া বানিয়েছে। শুধু কন্ট্রোল সেন্টার খুলুন এবং স্ক্রীন রেকর্ড চিহ্নে আলতো চাপুন। এটি একটি সাদা বৃত্ত যার চারপাশে একটি বৃত্তাকার বলয় রয়েছে৷ ইভেন্টে যে আপনার স্ক্রীন রেকর্ডিংয়ে শব্দ যোগ করতে হবে, জিনিসগুলি কিছুটা অনন্য। অতিরিক্ত পছন্দের জন্য একটি অতিরিক্ত প্রেসিং ফ্যাক্টর (3D টাচের মাধ্যমে) সহ স্ক্রীন রেকর্ড চিহ্ন টিপুন। একটি স্প্রিং-আপ মেনু আপনার স্ক্রিনের মাঝখানে প্রদর্শিত হবে, এবং আপনি মাইক্রোফোন অডিও চিহ্নটি টিপতে পারেন, যা স্টার্ট রেকর্ডিং ক্যাচ দ্বারা অনুসরণ করা হয়।\nএকটি রেকর্ডিং শুরু করতে, আপনার স্ক্রিনের নিচ থেকে উপরের দিকে সোয়াইপ করে আপনার কন্ট্রোল সেন্টার টানুন। একবার আপনি এটি যোগ করলে, স্ক্রীন রেকর্ডিং বোতামটি নীচের বাম কোণে থাকবে।\nআপনি যখন একটি রেকর্ডিং শুরু করেন, তখন আপনি মাইক্রোফোন অডিও চালু বা বন্ধ করতে স্টার্ট রেকর্ডিং বোতামের নিচে একটি বিকল্প দেখতে পাবেন। আপনি রেকর্ডিং শুরু করার আগে অডিও চালু করতে বোতামটি আলতো চাপুন।\nআপনি রেকর্ড করার সময় মাইক্রোফোন বোতামটি লাল হয়ে যাবে, এটি নির্দেশ করে যে অডিও ক্যাপচার করা হচ্ছে। আপনার ভিডিও শেষ করতে, টিপুন -- আপনি অনুমান করেছেন -- রেকর্ডিং বন্ধ করুন৷\nস্ক্রীন রেকর্ডিংগুলি অন্য সব কিছুর মতো আপনার ক্যামেরা রোলে সংরক্ষিত হয়৷ আপনার রেকর্ডিং দেখতে এবং ট্রিম করতে ফটো অ্যাপে যান।\nস্ক্রিন রেকর্ডিংয়ের একটি জিনিস হল আপনার স্ক্রিনের শীর্ষে স্ট্যাটাস বারে একটি লাল স্ট্রাইপ রাখা, যা অনিবার্য কারণ এটি আপনাকে মনে করিয়ে দেয় যে স্ক্রীন রেকর্ডিং সক্রিয় আছে। আপনি যদি এটি অপসারণ করতে চান, যদিও, আপনি ব্যবহার করতে পারেন এমন কয়েকটি ভিডিও ক্রপিং অ্যাপ রয়েছে, শুধু সতর্ক করা উচিত যে আপনি স্ট্যাটাস বারটিও হারাবেন।\nপার্ট 3. কিভাবে কুইকটাইম প্লেয়ার দিয়ে আইফোন 11 রেকর্ড করবেন\nআপনি একটি iPhone, iPad, বা iPod পরিচিতির স্ক্রীন ধরতে এবং রেকর্ড করতে চাইতে পারেন এমন সুযোগে, আপনি নিঃসন্দেহে কুইকটাইমের কারণে এটি করতে পারেন, ভিডিও অ্যাপ্লিকেশন যা প্রতিটি ম্যাকের সাথে থাকে। এটি ডেমো, ভূমিকা, নির্দেশনামূলক অনুশীলন এবং আরও অনেক কিছুর জন্য একটি iOS গ্যাজেটের স্ক্রীন রেকর্ড করার জন্য একটি সরল উত্তর দেয় এবং এটি ব্যবহার করা খুবই সহজ। এটি আপনাকে আরও চমৎকার ক্রনিকল দেয় এবং লাল অ্যাকাউন্ট চিহ্নিতকারীকে মুছে দেয়। একইভাবে সাইন শক্তি, সময়, এবং ব্যাটারি পয়েন্টারগুলিকে লক্ষ্যের সাথে সামঞ্জস্য করার অতিরিক্ত সুবিধা রয়েছে যে আপনি যদি আপনার ভিডিও পরিবর্তন করতে চান তবে তারা বিভ্রান্তিকরভাবে চারদিকে বাউন্স করবে না। এটি করার জন্য এখানে সরলীকৃত পদক্ষেপগুলি রয়েছে:\nধাপ 1. একটি সংযোগ করুন\nলাইটনিং ক্যাবলের মাধ্যমে আপনার iPhone বা iPad আপনার Mac-এর সাথে সংযুক্ত করুন এবং QuickTime প্লেয়ার খুলুন৷\nধাপ 2. নতুন রেকর্ডিং শুরু করুন\nফাইল ক্লিক করুন তারপর 'নতুন মুভি রেকর্ডিং' নির্বাচন করুন\nধাপ 3. রেকর্ডিং কাস্টমাইজ করুন\nআপনার আইফোনের নামের সাথে একটি রেকর্ডিং উইন্ডো প্রদর্শিত হবে। রেকর্ড বোতামের সামনে ড্রপ-ডাউন মেনুর ছোট তীরটিতে ক্লিক করুন, তারপরে আপনার iPhone বা iPad নির্বাচন করুন৷\nধাপ 4. রেকর্ডিং সোর্স সেট আপ করুন\nআপনি যদি সঙ্গীত/শব্দ প্রভাব রেকর্ড করতে চান তাহলে আপনার আইফোনের মাইক নির্বাচন করুন\nধাপ 5. রেকর্ডিং শুরু/বন্ধ করুন\nরেকর্ড বোতামে ক্লিক করুন। এখন আপনার iOS ডিভাইসে যে কাজগুলি আপনি রেকর্ড করতে চান তা সঞ্চালন করুন। একবার হয়ে গেলে স্টপ বোতামে আলতো চাপুন এবং ভিডিওটি সংরক্ষণ করুন।\nদীর্ঘস্থায়ী ম্যাক ক্লায়েন্টদের জন্য, আপনি পর্যালোচনা করতে পারেন যে আইফোন 11-এ কীভাবে স্ক্রিন রেকর্ড করা যায় কারণ এটি QuickTime-এর সাথে Mac স্ক্রীন রেকর্ড করা অতিরিক্ত অনুমেয়, একটি সহায়ক উপাদান যা দীর্ঘদিন ধরে OS X-এ অ্যাক্সেসযোগ্য। রেকর্ড-সম্পর্কিত iOS গ্যাজেট স্ক্রীনগুলির সাথে ক্ষমতার পরিচিতি অনেক বেশি নতুন, তবুও, এবং এটি iPhone 11-এ রেকর্ডের একটি দরকারী বৈশিষ্ট্য যা প্রায়শই উপেক্ষা করা হয়। QuickTime-এ এমনকি একটি অন্তর্নিহিত সাউন্ড ক্রনিকল হাইলাইট আছে অফ সুযোগে যে আপনাকে কেবল কিছু সাউন্ড ধরতে হবে, এমনকি আইফোন বা আইপ্যাড ডিভাইসের মাইক থেকেও শব্দ।


ব্রিগেডে এলেন সস্ত্রীক বুদ্ধদেব ভট্টাচার্য - KhaborOnline\nব্রিগেডে এলেন সস্ত্রীক বুদ্ধদেব ভট্টাচার্য\nকলকাতা: বামফ্রন্টের ব্রিগেড সমাবেশে কি হাজির হচ্ছেন প্রাক্তন মুখ্যমন্ত্রী বুদ্ধদেব ভট্টাচার্য?\nএক দিকে যখন দলে দলে মানুষ সমাবেশে যোগ দিতে চলেছেন, অন্য দিকে বামসমর্থক থেকে শুরু করে রাজনৈতিক মহলেও একটাই প্রশ্ন।\nঅবশেষে রবিবার সেই প্রশ্নের উত্তর মিলল। সস্ত্রীক ব্রিগেডে এলেন প্রাক্তন মুখ্যমন্ত্রী বুদ্ধদেব ভট্টাচার্য। তিনি গাড়িতে বসেই সমর্থকদের উদ্দেশে অভিনন্দন জানান।\nপ্রয়াত প্রাক্তন মুখ্যমন্ত্রী জ্যোতি বসুর পর বামফ্রন্টের ব্রিগেডে মূল আকর্ষণের কেন্দ্রবিন্দু বুদ্ধদেববাবু। কিন্তু তাঁর শারীরিক পরস্থিতিই অন্তরায়।\nগত শনিবার থেকেই চাউর হয়ে যায়, অক্সিজেন সিলিন্ডার সঙ্গে নিয়েই তিনি অংশ নেবেন ব্রিগেডের জনসমুদ্রে। সেই সমুদ্রের গর্জন তাঁকে ডাকছে!\nসিপিএম নেতৃত্বও অবশ্য প্রথম থেকে চেষ্টা করে যাচ্ছিলেন বুদ্ধদেববাবুকে ব্রিগেডে হাজির করানোর। স্বয়ং বিমান বসুও এ ব্যাপারে দরবার করেছেন।\nসিপিএম সূত্রে খবর, বুদ্ধদেববাবু নিজেও চান ব্রিগেডে অংশ নিতে। খোলা নীল আকাশের নীচে লাল ঝান্ডার তরঙ্গ তো তাঁকে আহ্বান জানাবেই!\nকিন্তু শরীর যে মনের সঙ্গে নেই। তিনি সিওপিডি-র সমস্যায় আক্রান্ত। যে রোগে ধুলো-ধোঁয়া থেকে নিজেকে বাঁচিয়ে চলতে হয়।\nসিপিএম নেতৃত্বও চান না, এই একটা দিনের জন্য বাইরে বেরিয়ে তিনি নতুন করে অসুস্থ হয়ে পড়ুন। তবুও আক্ষেপ তো একটা থেকেই যায়!\n[ আরও পড়ুন: ‘হাইপ্রোফাইল’ বক্তা নেই, ‘জনতার ব্রিগেড’ই ভরসা বামফ্রন্টের ]\nবিমান বসুকে অবশ্য আশা জিইয়ে রেখে সংবাদ মাধ্যমের কাছে বলেছেন, ‘‘ডাক্তার অনুমতি দিলে বুদ্ধ আসবে। বলতে পারছি না।’’\nএ দিন গাড়িতে বসে থাকলেও বুদ্ধদেববাবুর উপস্থিতি অন্য মাত্রা যোগ করল রবিবাসরীয় ব্রিগেডে।\nRelated Topics:Buddhadeb BhattacharjeeLeft Front Brigade Rally\nকানহাইয়া কুমারের কাঁধে ব্যাথা, আক্ষেপ রয়ে গেল ব্রিগেডের\n‘হাইপ্রোফাইল’ বক্তা নেই, ‘জনতার ব্রিগেড’ই ভরসা বামফ্রন্টের\nপ্রাক্তন মুখ্যমন্ত্রী বুদ্ধদেব ভট্টাচার্যের স্বাস্থ্য নিয়ে গুজব, বিবৃতি দিলেন সূর্যকান্ত মিশ্র\nবাড়ি ফিরলেন বুদ্ধদেব ভট্টাচার্য\nপ্রাক্তন মুখ্যমন্ত্রী বুদ্ধদেব ভট্টাচার্যের শারীরিক অবস্থা নিয়ে মেডিক্যাল বুলেটিন\nঅসুস্থ প্রাক্তন মুখ্যমন্ত্রী বুদ্ধদেব ভট্টাচার্যের বাসভবনে রাজ্যপাল


প্রকাশিত: ০৯:২৮ এএম, ১১ ডিসেম্বর ২০১৯\nশেষপর্যন্ত কী হবে তা সময়ই বলে দেবে। তবে কঠিন সত্য হলো, উদ্বোধনী অনুষ্ঠান নিয়ে যত মাতামাতি ছিলো, বিপিএলের মাঠের লড়াই শুরুর আগে নেই সেই হৈচৈ-শোরগোল। যেহেতু আগের ফ্র্যাঞ্চাইজিগুলো নেই এবার, সব দল নতুন। স্পন্সর পার্টনাররাও এবারই প্রথম।\nকাজেই ভক্ত-সমর্থক তৈরি হয়নি সেভাবে। শুধু যার যে বিভাগে বাড়ি, তার সেই দলকে নিয়েই যা আগ্রহ। তারপরও আগের যেকোনো আসর শুরুর আগের তুলনায় এবার প্রাণচাঞ্চল্য কম। দর্শক উপস্থিতি কেমন হবে? তা নিয়েও আছে সংশয়।\nকারণ সাধারণ গ্যালারির প্রবেশমূল্য ২০০ টাকা। ইতিহাস জানাচ্ছে, আগের আসরেও শুরুতে ২০০ টাকা ছিলো টিকিটের সর্বনিম্ন মূল্য। কিন্তু দর্শক উপস্থিতি কম হওয়ায়, সে মূল্য কমিয়ে নেয়া হয়। আর তাতেই বাড়ে দর্শক উপস্থিতি। সময় গড়ানোর সাথে সাথে ভরতে থাকে গ্যালারি।\nএখন এবার কী হয়? সেটাই দেখার। তবে বাংলাদেশ ক্রিকেট বোর্ডের প্রধান নির্বাহীর কথা শুনে মনে হচ্ছে, তারাও ভেতরে ভেতরে টিকিটের মূল্য কমানোর কথা ভাবছেন। কারণ আগের আসরেও টিকিটের মূল্য কমিয়ে আনার উদাহরণ রয়েছে।\nএ কারণেই গতকাল (মঙ্গলবার) সন্ধ্যায় বিসিবির প্রধান নির্বাহীর কণ্ঠে এমন আভাস, ‘আমরা দেখি আগে, কাল (বুধবার) তো খেলা শুরু হচ্ছে। দর্শক আগ্রহ দেখে আমরা পুনরায় বিবেচনা করার কোন সুযোগ থাকলে অবশ্যই সেটা ভেবে দেখবো।’


নির্জন সৈকতে ডানা মেলেছে বালিয়াড়ি – Dhaka Protidin\nHome / জেলার খবর / নির্জন সৈকতে ডানা মেলেছে বালিয়াড়ি\nApril 1, 2020\t45 Views\nনিজস্ব প্রতিবেদক, ঢাকা প্রতিদিন.কম : করোনাভাইরাস আতঙ্কে বিশ্বের দীর্ঘতম সমুদ্রসৈকত কক্সবাজার জনমানবশূন্য হয়ে পড়েছে। পর্যটক তো দূরের কথা, স্থানীয়রা পর্যন্ত পা রাখতে পারছেন না সৈকতের আশপাশে। চারদিকে সুনসান নীরবতা। আর এরই মাঝে সৈকতে সবুজ বৃক্ষরাজি, পাখপাখালি কী অপরূপ নৈসর্গিক সৌন্দর্য সৃষ্টি করেছে।\nজনমানবশূন্যতাকে কাজে লাগিয়ে নজিরবিহীন নির্জনতার সুযোগে নগ্ন সৈকতে ছড়িয়ে দিচ্ছে সবুজের জাল, আর এ জালে রাশি রাশি বালুরাশি আটকে সৃষ্টি হচ্ছে বালিয়াড়ি।\nসরেজমিন কক্সবাজারের নির্জন সৈকতের বিভিন্ন স্পটে গিয়ে উদ্ভিদের এমন অপরূপ নৈসর্গিক সৌন্দর্য চোখে পড়ে।\n১৮ মার্চ থেকে সরকারি নির্দেশনা বাস্তবায়ন করেছে কক্সবাজার জেলা প্রশাসন। যে কারণে সৈকত হয়ে পড়েছে জনমানবশূন্য। আর এই জনমানবশূন্যতাকে কাজে লাগিয়ে সৈকতের স্বতন্ত্র বাস্তুরাজ্যের গুরুত্বপূর্ণ সদস্য সাগরলতা নির্জনতার সুযোগে নগ্ন সৈকতে ছড়িয়ে দিচ্ছে সবুজের জাল।\nসমুদ্রসৈকতে মাটির ক্ষয়রোধ এবং শুকনো উড়ন্ত বালুরাশিকে আটকে বড় বড় বালির পাহাড় বা বালিয়াড়ি তৈরির মূল কারিগর হিসেবে পরিচিত সাগরলতা।\nসাগরে ঝড়-তুফান বা ভূমিকম্পের কারণে সৃষ্ট জলোচ্ছ্বাস উপকূলে ঠেকিয়ে রাখে বলে বালিয়াড়িকে সৈকতের রক্ষাকবচ হিসেবে বিবেচনা করা হয়।\nকিন্তু পর্যটনশিল্পের কারণে দখল ও দূষণের শিকার হয়ে গত প্রায় তিন দশকে কক্সবাজার থেকে টেকনাফ পর্যন্ত সমুদ্রসৈকতের বড় বড় বালিয়াড়িগুলো প্রায়ই হারিয়ে গেছে।\nধীরে ধীরে সমুদ্র তীরভাঙনের শিকার হয়ে হাজার হাজার একর ভূমি সাগরগর্ভে বিলীন হয়ে গেছে। আর সেই বিধ্বস্ত প্রকৃতি আপনা-আপনি পুনর্গঠিত হচ্ছে করোনা নিষেধাজ্ঞার নির্জনতার সুযোগে।\nআরও জানা যায়, মাত্র এক দশক আগেও কক্সবাজার শহর থেকে টেকনাফ পর্যন্ত সমুদ্রসৈকতজুড়ে গোলাপি-অতিবেগুণি রঙের ফুলে ভরা সৈকতে এক অন্য রকমের সৌন্দর্যময় পরিবেশ ছিল। সেই পরিবেশের কথা ভেবে শহরের অনেক বাসিন্দা ও পর্যটক এখন কেবলই আক্ষেপ করেন। কিন্তু সেই সুযোগটিই এখন এনে দিয়েছে করোনা সতর্কতা।\nসরেজমিন কক্সবাজারের নির্জন সৈকতের বিভিন্ন স্পটে গিয়ে চোখে পড়ে, সৈকতের পরিবেশগত পুনরুদ্ধারে সাগরলতার মতো দ্রাক্ষালতার বনায়নের মাধ্যমে মার্কিন যুক্তরাষ্ট্রের দক্ষিণ ফ্লোরিডা, অস্ট্রেলিয়ার দক্ষিণ ও দক্ষিণ-পশ্চিমাঞ্চলীয় সৈকতের হ্যাস্টিং পয়েন্টসহ বিশ্বের বিভিন্ন সৈকতে বালিয়াড়ি সৃষ্টিতে সফল হয়েছেন বিজ্ঞানীরা।\nতাদের দেখানো পথে সৈকতের মাটির ক্ষয়রোধ ও সংকটাপন্ন পরিবেশ পুনরুদ্ধারে বিশ্বের দেশে দেশে কাজে লাগানো হচ্ছে সাগরলতাকে।\nউন্নত বিশ্বের গবেষণার ফলে সাগরলতার মতো দ্রাক্ষালতা সৈকত অঞ্চলে পরিবেশগত পুনরুদ্ধার ও মাটির ক্ষয়রোধের জন্য একটি ভালো প্রজাতি বলে প্রমাণিত হয়েছে।\nসাগরলতা ন্যূনতম পুষ্টিসমৃদ্ধ বেলে মাটিতে বেড়ে ওঠতে পারে। তার পানির প্রয়োজনীয়তাও কম হয়। উচ্চ লবণাক্ত মাটিও তার জন্য সহনশীল। এর শিকড় মাটির তিন ফুটের বেশি গভীরে যেতে পারে। এটি দ্রুতবর্ধনশীল একটি উদ্ভিদ।\nবাইরের কোনো হস্তক্ষেপ না হলে লতাটি চারদিকে বাড়তে থাকে এবং সর্বোচ্চ সামুদ্রিক জোয়ারের ওপরের স্তরের বালিয়াড়িতে জাল বিস্তার করে মাটিকে আটকে রাখে।\nএর পর বায়ুপ্রবাহের সঙ্গে আসা বালু ধীরে ধীরে সেখানে জমা হয়ে মাটির উচ্চতা বৃদ্ধি করে। এতে সাগরলতার ও সৈকতের মাটির স্থিতিশীলতা তৈরি হয়। সাগরলতার ইংরেজি নাম রেল রোড ভাইন, যার বাংলা অর্থ করলে দাঁড়ায় রেলপথ লতা।\nআসলেই রেলপথের মতোই যেন এর দৈর্ঘ্য। একটি সাগরলতা ১০০ ফুটেরও বেশি লম্বা হতে পারে।\nসাগরলতা নিয়ে কক্সবাজারের দরিয়ানগরে সীমিত আকারে পরীক্ষামূলক গবেষণা করেন বাংলাদেশ সামুদ্রিক মৎস্য গবেষণা ইনস্টিটিউটের সিনিয়র বৈজ্ঞানিক কর্মকর্তা মোহাম্মদ আশরাফুল হক।\nতিনি বলেন, সৈকতের পরিবেশ পুনরুদ্ধারে আমরা সাগরলতার বনায়ন ও তা সংরক্ষণের প্রস্তাব দিয়েছিলাম, যা প্রকৃতি এখন আপন মনে গড়ে নিচ্ছে।\nতিনি এর সত্যতা যাচাই করার জন্য সংশ্লিষ্টদের শহরের কলাতলী ও দরিয়ানগর সৈকত পরিদর্শনের আহ্বান জানিয়ে বলেন, করোনা নিষেধাজ্ঞার সুযোগকে পরিবেশগত পুনর্গঠনে কাজে লাগাতে হবে। সাগরলতা ও বালিয়াড়ি সংরক্ষণ করতে হবে।\nকক্সবাজারের বিশিষ্ট পরিবেশ বিজ্ঞানী ড. আনসারুল করিম বলেন, কক্সবাজার থেকে টেকনাফ পর্যন্ত সমুদ্রের তীর ধরে ২০-৩০ ফুট উঁচু পাহাড়ের মতোই বড় বড় বালুর ঢিবি ছিল। এসব বালিয়াড়ির প্রধান উদ্ভিদ ছিল সাগরলতা।\nসাগরলতার গোলাপি-অতিবেগুণি রঙের ফুলে সৈকতে এক অন্য রকমের সৌন্দর্য তৈরি হতো। কিন্তু সাগরলতা ও বালিয়াড়ি হারিয়ে যাওয়ায় গত প্রায় তিন দশকে কক্সবাজার সৈকতের ৫০০ মিটারের বেশি ভূমি সাগরে বিলীন হয়ে গেছে।\nবালিয়াড়িকে সৈকতের রক্ষাকবচ হিসেবে বিবেচনা করা হয়। বালিয়াড়ির কারণে সামুদ্রিক জলোচ্ছ্বাস লোকালয়ে তেমন ক্ষতি করতে পারে না। ‘৯১ সালের ঘূর্ণিঝড়ের সময়েও বালিয়াড়ির পাশে থাকা বাড়িঘরগুলো ছিল নিরাপদ।\nসেখানে সামুদ্রিক জোয়ারের পানি যেমন ওঠেনি, তেমনি বাতাসের তোড়ও ছিল অনেক কম। ফলে বাড়িঘরগুলো ছিল নিরাপদ। অথচ যেখানে বালিয়াড়ি ছিল না, সেখানেই জোয়ারের পানি প্রবেশ করে বাড়িঘর তলিয়ে দেয়।\nচট্টগ্রাম বিশ্ববিদ্যালয়ের পরিবেশ ও বনবিদ্যা ইনস্টিটিউটের প্রফেসর ড. কামাল হোসেন জানান, কক্সবাজার থেকে টেকনাফ পর্যন্ত সমুদ্রসৈকতে গত প্রায় দুই দশক আগেও বড় বড় বালুর পাহাড় বা বালিয়াড়ি দেখা যেত।\nআর এসব বালিয়াড়িকে ঘিরে সাগরলতাসহ নানা লতা-গুল্ম ও উদ্ভিদরাজি গড়ে উঠত এবং এসব উদ্ভিদরাজিকে কেন্দ্র করে গড়ে ওঠত স্বতন্ত্র প্রাণবৈচিত্র্যও। কিন্তু অপরিকল্পিত উন্নয়ন এবং দখলদূষণের কারণে সমুদ্র তীরের বালিয়াড়িগুলো এখন হারিয়ে যেতে বসেছে। ফলে সাগরলতাও এখন বিপন্ন হয়ে পড়েছে।\nসাগরলতার সবুজ পাতা মাটিকে সূর্যের কিরণ থেকে এমনভাবে রক্ষা করে, যাতে সূর্যের তাপ মাটি থেকে অতিরিক্ত পানি বাষ্পীভূত করতে না পারে।\nএতে মাটির নিচের স্তরের উপকারী ব্যাকটেরিয়াসহ অন্যান্য প্রাণিকূলের জন্য আদর্শ পরিবেশ তৈরি করে। তাই বালিয়াড়ি ও সাগরলতা না থাকলে আরও বহু প্রাণী পরিবেশ থেকে হারিয়ে যাবে বলে মনে করেন ঢাকার ইন্ডিপেন্ডেট বিশ্ববিদ্যালয়ের পরিবেশ বিজ্ঞান বিভাগের প্রফেসর ও বিশিষ্ট পরিবেশ বিজ্ঞানী রাগিবউদ্দিন আহমদ।\nতিনি বলেন, কক্সবাজার সৈকতের সৌন্দর্যমানকে সুসজ্জিত করতে হলেও সাগরলতার দরকার। সমুদ্রসৈকত না থাকলে কক্সবাজারের পর্যটনশিল্পও টিকতে পারবে না। তাই পর্যটনের স্বার্থেও বালিয়াড়ি ও বালিয়াড়ি উদ্ভিদরক্ষার মাধ্যমে কক্সবাজারের জীববৈচিত্র্য সংরক্ষণের দরকার।\nএ প্রসঙ্গে দেশের বিশিষ্ট ভূতত্ত্ববিদ, জাতীয় কবি কাজী নজরুল ইসলাম বিশ্ববিদ্যালয়ের পরিবেশ বিজ্ঞান ও প্রকৌশল বিভাগের প্রফেসর ড. আশরাফ আলী ছিদ্দিকী বলেন, ভূপৃষ্ঠের পাহাড় বা নদীতীরবর্তী বেড রক (খারাপ পাথর) থেকে কোয়ার্টজ কণাগুলো ক্ষয়ে যায়।\nএতে সাগরে অবস্থিত বিভিন্ন ঝিনুক-শামুক জাতীয় প্রাণীর শরীরের ভেঙে যাওয়া কণা থেকে বালু তৈরি হয়।\nপাহাড়ি ঢলের সঙ্গে আসা ভূপৃষ্ঠের বালু সমুদ্র মোহনায় জমা হয়ে এবং সামুদ্রিক জোয়ারের সঙ্গে প্রাণী কণা সৈকতে জমা হয়ে তীর গঠন করে। আর সেই তীরের স্থিতিশীলতার জন্য যে উদ্ভিদটি সবচেয়ে বেশি কার্যকরী বলে প্রমাণিত হয়েছে, সেটি হলো সাগরলতা।


নাগরিক কণ্ঠ, পঞ্চগড়ে সপ্তাহব্যাপী ফলদ ও বনজ বৃক্ষমেলা শুরু\nপঞ্চগড়ে সপ্তাহব্যাপী ফলদ ও বনজ বৃক্ষমেলা শুরু\tযাচাই করা হয়নি\tছবি\nপঞ্চগড়\t১০ জুলাই ২০১২\t১৩:৫৯\tপরিবেশ গতকাল সকালে পঞ্চগড় সরকারী অডিটোরিয়ামে সপ্তাহ ব্যাপী ফলদ ও বনজ বৃক্ষমেলার আনুষ্ঠানিক উদ্বোধন করা হয়েছে । এ উপলক্ষে জেলা প্রশাসন, বন বিভাগ ও কৃষি সম্প্রসারণ অধিদপ্তর যৌথ ভাবে শহরে বর্ণাঢ্য র‌্যালীর আয়োজন করে। পঞ্চগড় ০১ আসনের সাংসদ মো. মজাহারুল হক প্রধান র‌্যালীতে অংশ নেয়।\nঅতিরিক্ত জেলা প্রশাসক আহাম্মেদ কবিরের সভাপতিত্বে সরকারী অডিটোরিয়ামে এক আলোচনা সভায় অন্যদের মধ্যে বক্তব্য রাখেন মো. শাহরিয়ার রহমান পুলিশ সুপার,মো. আলী কবির বিভাগীয় বন কর্মকর্তা ও মো. নজরুল ইসলাম উপ পরিচালক কৃষি সম্প্রসারণ অধিদপ্তর পঞ্চগড় প্রমুখ।\nসমাবেশ শেষে স্থানীয় সাংসদ শিক্ষার্থীদের মাঝে বিনামূল্যে গাছের চারা বিতরণ করেন। সরকারী অডিটোরিয়াম চত্তরে বন কৃষি সহ বিভিন্ন এনজিও এবং সামাজিক প্রতিষ্ঠানের প্রায় ৩০টি স্টল বিভিন্ন ফলের চারার সমারোহ ঘটায়।\tলাইক:


এবার করোনায় মা’রা গেলেন ৩ বারের সংসদ সদস্য –বিস্তারিত ভিতরে\nখুলনা-৬ থেকে তিনবার নি’র্বাচিত সাবেক সংসদ সদস্য অ্যাডভো’কেট শেখ মো. নুরুল হক আর নেই। বুধবার (২৯ জুলাই) দুপুর ২ টায় ঢা’কার একটি হাস’পাতালে চিকিৎসাধীন অ’বস্থায় তি’নি মা’রা যান। নুরু’ল হকের বড় ছেলে শেখ মনি’রুল হক বাবার মৃ’ত্যু’র বিষয়টি নিশ্চিত করেছেন।\nপারিবারিক সূত্র জানা যায়, তিনি গত ৯ জুলাই করো’নায় আ’ক্রা’ন্ত হয়েছিলেন। পরে ১০ জুলাই সন্ধ্যায় খুলনার করো’না ডেডিকেটেড হাসপাতালে ভর্তি হন। অবস্থা স’ঙ্কটাপন্ন হলে ১২ জুলাই তাকে ঢাকা স্থানান্তর করেন চিকিৎসকরা।\nঢাকায় চিকিৎসাধীন অবস্থায় গত ২৩ জুলাই তার নমুনায় করো’না নেগেটিভ এসেছিল। তবে শারিরীক অবস্থান স’ঙ্কটাপন্ন হওয়ায় তিনি ওই হাসপাতালে চিকিৎসাধীন ছিলেন। দলীয় সূত্রে জানা যায়, নুরুল হক খুলনা-৬ থেকে ১৯৯১, ১৯৯৬ ও ২০১৪ সালে সংসদ সদস্য নির্বাচিত হয়েছিলেন।\nঘণ্টায় ম’হামা’রি করো’নাভাই’রাসে আ’ক্রা’ন্ত আরও ২ হাজার ৮৭৮ রোগী সুস্থ হয়েছেন। দেশে এখন পর্যন্ত করো’না থেকে সুস্থ হয়ে বাড়ি ফিরেছেন ১ লাখ ৩০ হাজার ২৯২ জন।\nবুধবার (২৯ জুলাই) স্বাস্থ্য অধিদফতরের করো’নাভাই’রাস বিষয়ক দৈনন্দিন বুলেটিনে এ তথ্য তুলে ধরেন অধিদফতরের অতিরিক্ত মহাপরিচালক অধ্যাপক ডা. নাসিমা সুলতানা। তিনি বলেন, গত ২৪ ঘণ্টায় করো’না থেকে সুস্থ হয়েছেন আরও দুই হাজার ৮৭৮ জন। এ নিয়ে মোট সুস্থ রোগীর সংখ্যা দাঁড়াল এক লাখ ৩০ হাজার ২৯২ জনে।


১৩ জানুয়ারি ২০২১, ২১:৪৯\nপ্রত্যাবাসন বিষয়ে বাংলাদেশ, চীন ও মিয়ানমারের মধ্যে সচিব পর্যায়ের একটি বৈঠক আগামী সপ্তাহে ঢাকায় অনুষ্ঠিত হবে। আগামী ১৯ জানুয়ারির ওই বৈঠকে পররাষ্ট্র সচিব মাসুদ বিন মোমেন বাংলাদেশ প্রতিনিধি দলের নেতৃত্ব দিবেন।\nবুধবার এ বিষয়ে পররাষ্ট্রমন্ত্রী ড. এ কে আব্দুল মোমেন বলেন, ৯ অথবা ১০ (জানুয়ারি) তারিখে সচিব পর্যায়ের ত্রিদেশীয় ওই বৈঠক হওয়ার কথা ছিল। তারাই এ তারিখ বলেছিল এবং আমরা রাজি হই। কিন্তু পরে এটি তারা (মিয়ানমার) পিছিয়ে দেয়। পেছানোর একটি কারণ হলো চীনের পররাষ্ট্রমন্ত্রী (ওয়াং ই) এখন মিয়ানমারে অবস্থান করছেন। সে কারণেই তারা বলছেন ওনার সঙ্গে আলাপের পরে এটি ১৯ তারিখ হবে। আশা করি ফলপ্রসূ কিছু হবে।\nবুধবার (১৩ জানুয়ারি) বিকেলে লালমাটিয়া হাউজিং সোসাইটি স্কুল অ্যান্ড কলেজ প্রাঙ্গণে সঙ্গীত-শিক্ষণ প্রতিষ্ঠান সুরের ধারা আয়োজিত পৌষ উৎসবের উদ্বোধন শেষে সাংবাদিকদের সঙ্গে আলাপে মন্ত্রী বলেন, ঢাকার বৈঠকে চীন ও মিয়ানমারের প্রতিনিধি থাকবেন। আমরা বৈঠকটির প্রস্তুতি নিচ্ছি। আমরা আমাদের কাজ করছি। শেষ ত্রিপক্ষীয় বৈঠক গত বছরের ২০ শে জানুয়ারি হয়েছিল জানিয়ে মন্ত্রী বলেন, ওই বৈঠকে আমার মনে হয় কিছু প্রগ্রেস হয়েছিল। তারা তো কোনও উত্তর দেয় না। শুধু শোনে এবং বলে পরে জানাবে। তখন তারা বলেছিল মিয়ানমারের ভাষায় বুকলেট করবে এবং কিছু আগ্রহ দেখিয়েছিল। এরপরে কোভিড ও মিয়ানমারের নির্বাচনের অজুহাতে আর বৈঠক হয়নি।\nমন্ত্রী আরও বলেন, আমরা সর্বমোট সাড়ে আট লাখ রোহিঙ্গার তালিকা (মিয়ানমারকে) সরবরাহ করেছি। কিন্তু দুঃখজনক হচ্ছে মিয়ানমার কম সংখ্যক যাচাই বাচাই করেছে। তারা অত্যন্ত ধীরগতিতে কাজ করছে। মাত্র ৪২ হাজার তারা যাচাই বাছাই করেছে তারা। এখানে আন্তরিকতার বড় অভাব আছে। যাদের যাচাই-বাছাই করেছে তাদের মধ্যে কিছু রোহিঙ্গাকে তারা রিজেক্ট করেছে। একটি অসুবিধা হচ্ছে, তারা বিচ্ছিন্নভাবে যাচাই-বাছাই করছে। যেমন বাবা ও মেয়েকে যাচাই-বাছাই করেছে, কিন্তু স্ত্রীকে করেনি। এ অবস্থায় তারা যাবে কেন? সাড়ে আট লাখ রোহিঙ্গা যারা সম্প্রতি এসেছে তাদের বায়োমেট্রিক হয়েছে এবং এর আগে আসা রোহিঙ্গাদের বায়োমেট্রিক হয়নি জানিয়ে পররাষ্ট্র মন্ত্রী বলেন, আমরা সেগুলোও তৈরি করা শুরু করেছি। কারণ, এগুলো না থাকলে পাসপোর্ট, জাতীয় পরিচয়পত্র তারা সংগ্রহ করতে পারে।\nঅনুষ্ঠান বিষয়ে মন্ত্রী ড. মোমেন আরও বলেন, এ উৎসবে সাংস্কৃতিক পরিবেশনার পাশাপাশি ক্ষুদ্র-কুঠির শিল্পের স্টলও বসেছে। এতে ক্ষুদ্র উদ্যোক্তারা আর্থিকভাবে লাভবান হবেন। করোনার সময় সংস্কৃতি কর্মী-সংগঠন ও ক্ষুদ্র উদ্যোক্তারা আর্থিকভাবে ক্ষতিগ্রস্ত হয়েছেন। এ আয়োজনে বিনোদনের পাশাপাশি আর্থিক সুবিধাও রয়েছে, এটি দারুণ বিষয়। বাঙালির সকল উৎসবকে ঐক্যের প্রতীক উল্লেখ করে তিনি বলেন, আবহমান বাংলার এসব উৎসব আমাদের ভ্রাতৃত্ব বৃদ্ধি করে। এ ধরনের আয়োজন সারা দেশে ছড়িয়ে দিতে হবে। বাঙালির পুরনো ঐতিহ্য পৌষ উৎসবকে নতুন করে যান্ত্রিক নাগরিক জীবনে নতুনরূপে চর্চার প্রচেষ্টায় ‘সুরের ধারা’ বিগত ছয় বছর ধরে এ আয়োজন করে আসছে। প্রতি বছর দুই দিনের আয়োজন হলেও এবার করোনার কারণে উৎসবটি একদিনে শেষ হয়।


বাঘশূন্য হয়ে যেতে পারে সুন্দরবন | বিশ্ব | DW | 01.03.2011\nবাঘশূন্য হয়ে যেতে পারে সুন্দরবন\nআন্তর্জাতিক চোরাকারবারিদের টার্গেটে পরিণত হচ্ছে বাংলাদেশ৷ বাঘের চামড়া, মাথার খুলি এবং হাড়ের জন্য তারা এখন সুন্দরবনকেই বেছে নিচ্ছে৷ জানিয়েছেন জাহাঙ্গির নগর বিশ্ববিদ্যালয়ের প্রাণীবিদ্যা বিভাগের অধ্যাপক ড. এম মনির৷\nগবেষক ড. এম মনির ডয়চে ভেলেকে জানান, ‘‘এখনই এর বিরুদ্ধে ব্যবস্থা না নিলে, সুন্দরবন বাঘশূন্য হয়ে যেতে পারে৷''\nগতমাসে সুন্দরবন সংলগ্ন শরনখোলা এলাকায় বাঘের চামড়া, মাথার খুলি এবং হাড় আটকের ঘটনাকে উদ্বেগজনক বলে জানান সুন্দরবন এবং রয়েল বেঙ্গল টাইগারের গবেষক ড. এম মনির৷ তিনি বলেন, আন্তর্জাতিক চোরাকারবারিরা আগে ভারত থেকে বাঘের চামড়া সংগ্রহ করত৷ এখান সেই সুযোগ কমে আসায়, তারা বাংলাদেশের সুন্দরবনের দিকে নজর দিয়েছে৷ আর এজন্য তারা নিয়োগ করছে চোরা শিকারি৷\nতিনি বলেন, শিকারিরা বাঘের খাদ্য মাংসে বিষ মিশিয়ে অথবা বন্দুকের কল পেতে বাঘ হত্যা করছে৷ শুধু তাই নয়, এই চক্র সুন্দরবনের সংঘবদ্ধ ডাকাত দলের সঙ্গে যুক্ত বলে মনে করেন ড. এম মনির৷ তিনি বলেন, এই চোর শিকারি এবং ডাকাত দলকে প্রতিরোধ করা না গেলে, সুন্দরবন বাঘশূন্য হয়ে পড়বে৷ আর এজন্য প্রয়োজন সুন্দরবনের পাহারা ব্যবস্থায় আধুনিকিকরণ এবং তাকে আরো শক্তিশালী করা৷\nড. এম মনির বলেন, সরকারি হিসেবে সুন্দরবনে প্রায় সাড়ে ৪শ' বাঘের কথা বলা হলেও বাস্তবে বাংলাদেশের সুন্দরবনে ২শ'র বেশি বাঘ নেই৷ তাই বাঘ রক্ষায় জরুরিভিত্তিক কার্যকর উদ্যোগ প্রয়োজন৷\nফ্লোরিডার কিশোরী ফেলিসিয়া ফ্রিস্কো৷ তার রাতের রুটিনটা অন্যদের চেয়ে একেবারেই আলাদা৷ প্রতি রাতে সে তার বিশাল বিছানাতে ছয় মাস বয়সি রয়েল বেঙ্গল টাইগার ‘‘উইল’’-কে সাথে নিয়ে ঘুমাতে যায়৷ (10.02.2011)\nনেপালের নমোবুদ্ধ’র নতুন বাসা কুমায়ুঁতে!\nজিম করবেটের কুমায়ুনের কথা কে ভুলতে পারে? সেই কুমায়ূঁ বা কুমায়ুনের গভীর জঙ্গলে নতুন বাসার সন্ধানে নেপালের বাঘ নমোবুদ্ধ৷ তার খবর দিচ্ছে দূর মহাকাশের স্যাটেলাইট৷ (23.01.2011)\nকি-ওয়ার্ডস বাঘ, শূন্য, সুন্দরবন, বাংলাদেশ, চোরাকারবারি\nসুন্দরবনের সাঁতারু বাঘ 27.04.2017\nশোনা যায়, মার্জার জাতীয় প্রাণীরা নাকি পানিতে নামতে পছন্দ করে না৷ সুন্দরবনে বাস করে জলে না নেমে উপায় নেই৷ তবে রয়েল বেঙ্গল টাইগার যে সাঁতার দিয়ে গাজি নদীর খরস্রোত পার হবার ক্ষমতা রাখে, সেটা জানতেন কি?


‘শ্রীলঙ্কার পরিস্থিতির কথা বলে আতংক ছড়ানো হচ্ছে’ Dhakatimes24\n| প্রকাশিত : ১৯ মে ২০২২, ২২:১১\nশ্রীলঙ্কার পরিস্থিতির কথা বলে বাংলাদেশে বিশৃঙ্খলা সৃষ্টি করতে একটি চক্র আতংক ছড়াচ্ছে বলে মন্তব্য করেছেন নৌপরিবহন প্রতিমন্ত্রী খালিদ মাহমুদ চৌধুরী।\nনৌপরিবহন প্রতিমন্ত্রী বৃহস্পতিবার ঢাকার সদরঘাট নৌবন্দরে এম.ভি সুন্দরবন-১০ লঞ্চে ‘নৌ নিরাপত্তা সপ্তাহ-২০২২’ এর উদ্বোধন করেন। সপ্তাহব্যাপী এই কর্মসূচির এবারের প্রতিপাদ্য ‘প্রশিক্ষিত জনবল ও নিরাপদ জলযান, নৌ নিরাপত্তায় রাখবে অবদান’।\nঅনুষ্ঠানে শ্রীলঙ্কার প্রসঙ্গ টেনে বক্তব্য দেন প্রতিমন্ত্রী। তিনি বলেন, ‘শ্রীলঙ্কার পরিস্থিতির কথা বলে দেশে একটি চক্র বিশৃংখলা সৃষ্টি করার জন্য আতংক ছড়াচ্ছে, বিভ্রান্তি ছড়াচ্ছে। দেশের নিরাপত্তা যাতে বিঘ্ন করতে না পারে সেদিকে সতর্ক থাকতে হবে। করোনা পরবর্তী ইউক্রেন-রাশিয়ার যুদ্ধ পরিস্থিতিতে সারাবিশ্ব টালমাটাল। সেখানে প্রধানমন্ত্রী শেখ হাসিনার দক্ষ নেতৃত্বের কারণে বাংলাদেশ দাঁড়িয়ে আছে।’\nখালিদ মাহমুদ চৌধুরী বলেন, ‘দায়িত্বহীন মানুষেরা দেশ চালিয়েছিলেন বলে আমরা নিরাপত্তা দিতে পারিনি। এখন প্রধানমন্ত্রী দেশরত্ন শেখ হাসিনা দেশ চালাচ্ছেন বলে নিরাপত্তা দিতে পারছি। সড়ক, রেলপথে অনেক উন্নয়ন হয়েছে। এমনকি আকাশ পথে বিমান চলাচলের ক্ষেত্রেও উন্নয়ন হয়েছে। নৌপথেও উন্নয়ন হয়েছে। হাজার হাজার কোটি টাকা বিনিয়োগ হচ্ছে। আরো বাজেট আসবে। সেগুলো বাস্তবায়ন করতে হবে।’\nনৌপরিবহন অধিদপ্তরের মহাপরিচালক কমডোর এজেডএম জালাল উদ্দিনের সভাপতিত্বে অনুষ্ঠানে অন্যান্যের মধ্যে বক্তব্য দেন নৌপরিবহন মন্ত্রণালয় সম্পর্কিত সংসদীয় স্থায়ী কমিটির সভাপতি বীর মুক্তিযোদ্ধা মেজর (অব.) রফিকুল ইসলাম, সংসদ সদস্য এসএম শাহজাদা, নৌপরিবহন মন্ত্রণালয়ের সচিব মোহাম্মদ মেজবাহ্ উদ্দিন চৌধুরী, বিআইডব্লিউটিসির চেয়ারম্যান আহমেদ শামীম আল রাজী, বিআইডব্লিউটিএর চেয়ারম্যান কমডোর গোলাম সাদেক, বাংলাদেশ অভ্যন্তরীণ নৌ চলাচল (যাপ) সংস্থার সাবেক প্রধান উপদেষ্টা গোলাম কিবরিয়া টিপু এমপি, অভ্যন্তরীণ নৌ চলাচল (যাপ) সংস্থার সহ-সভাপতি বদিউজ্জামান বাদশা, বাংলাদেশ কার্গো ভেসেল ওনার্স অ্যাসোসিয়েশনের সাধারণ সম্পাদক মো. নুরুল হক, নৌপরিবহন অধিদপ্তরের প্রধান প্রকৌশলী মনজুরুল কবীর ও নৌযান শ্রমিক ফেডারেশনের সভাপতি শাহ আলম ভূইয়া।\nনৌপথে চলাচলরত নৌযান ও নৌযানে চলাচলকারী যাত্রীসাধারণের নিরাপত্তা নিশ্চিতকরণে এবং নৌপথকে দূষণমুক্ত রাখার উদ্দেশ্যে সংশ্লিষ্ট সবাইকে উদ্বুদ্ধকরণের জন্য প্রতি বছর নৌপরিবহন মন্ত্রণালয়ের সার্বিক তত্ত্বাবধানে নৌপরিবহন অধিদপ্তরের উদ্যোগে নৌ নিরাপত্তা সপ্তাহ পালন করা হয়।\nদুই দিন বন্ধ থাকবে ডেসকোর মিটার, ব্যালান্স রাখার অনুরোধ


পড়াশোনার সমীক্ষা – EDULEARN EDUCATION\nSeptember 11, 2019 September 14, 2019 EDULEARN\t0 Comments\nগত 14ই জুলাই EDULEARN মিনি মক্ টেস্ট পরীক্ষার দিন 764 ছাত্রছাত্রীর (অষ্টম থেকে দশম শ্রেণি) উপর EDULEARN একটি সমীক্ষা চালায়।\nএই পড়াশোনা সংক্রান্ত সমীক্ষায় উঠে আসে কিছু গুরুত্বপূর্ণ তথ্য, যা অভিভাবক বা ছাত্রছাত্রীদের জানা একান্ত প্রয়োজনীয়।\nপ্রশ্নঃ কি তোমার রেজাল্ট নিয়ে সন্তুষ্ট?\nঅভিভাবকেরা যতই চেষ্টা করুন না কেন; ছাত্রছাত্রীদের মধ্যে সচেতনতা না এলে ভালো রেজাল্ট করা প্রায় অসম্ভব। আমরা প্রশ্ন করেছিলাম “তুমি কি তোমার রেজাল্ট নিয়ে সন্তুষ্ট?”। এর উত্তরে 67% ছাত্রছাত্রীরা জানিয়েছে যে তারা তাদের শেষ বার্ষিক পরীক্ষার রেজাল্টে খুশি নয়।\nকিন্তু শুধু অখুশি হলেই তো চলবে না! ফলাফল ভালো করতে হবে। পরীক্ষার ফল ভালো করার জন্য কোন কোন বিষয়গুলিতে নজর দেওয়া প্রয়োজন, আমরা জানতে চেয়েছিলাম।\nপ্রশ্নঃ পড়াশোনায় উন্নতির জন্য কোন বিষয়টি সবথেকে গুরুত্বপূর্ণ?\nতার উত্তরে ছাত্রছাত্রীরা মূলত দুটি বিষয়কে প্রধান বিষয় হিসাবে চিহ্নিত করেছে। প্রথমটি হল ‘পড়া ভালো করে বোঝা’ (54%) এবং দ্বিতীয়টি হল ‘পড়া সঠিক ভাবে অভ্যাস করা’ (51%)।\nমজার বিষয় হল, ভালো ‘শিক্ষকের কাছে পড়া’ এবং ‘পড়া মুখস্থ করার’ মত আপাত দৃষ্টিতে প্রয়োজনীয় বিষয়গুলি প্রায় কোন গুরুত্বই পায়নি। সুতরাং চোখ বুঝে এটা বলা যায় যে, পড়া ভালো করে বোঝা এবং পড়া সঠিক ভাবে অভ্যাস করা এই দুটি বিষয়কে ছাত্রছাত্রীরা তাদের ভালো রেজাল্ট করার সোপান হিসাবে চিহ্নিত করছে।\nপ্রশ্নঃ কি কি বিষয়ে কোচিং নাও?\nসমীক্ষা থেকে আমরা জানতে পেরেছি যে প্রায় সব কটি বিষয়েই (মোট সাতটি বিষয়ে) ছাত্রছাত্রীরা আলাদা করে কোচিং নেয়। তাদের মধ্যে চারটি বিষয়কে আমরা আলাদা করে চিহ্নিত করেছি। লক্ষণীয় অধিকাংশ ছাত্রছাত্রী বিজ্ঞান(95%), অঙ্ক(70%) এবং ইংরাজি (60%) এই তিনটি বিষয়ে আলাদা করে কোচিং অবশ্যই নেয়।\nপ্রশ্নঃ কি কি বিষয় বুঝতে পারো না?\nআমরা আগের একটি প্রশ্নে দেখেছি ছাত্রছাত্রীরা পরীক্ষার রেজাল্টে উন্নতির জন্য ‘পড়া ভালো করে বোঝা’ বিষয়টির উপর সর্বাধিক গুরুত্ব দিচ্ছে। অথচ, ‘কোন বিষয়গুলি বুঝতে পারো না’ বিষয়ে তারা জানাচ্ছে, বিজ্ঞান, অঙ্ক এবং ইতিহাস বুঝতে তাদের অসুবিধা হয়। এদের মধ্যে বিজ্ঞান বিষয়ের এর অবস্থা সর্বাধিক আশঙ্কাজনক।\nএইখানেই আমরা অভিভাবকদের মনোযোগ আকর্ষণ করতে চাই\nঅভিভাবকদের স্বপ্ন তাদের সন্তানের সাফল্য অর্থাৎ ভালো রেজাল্ট; এই রেজাল্টের জন্য তারা সব রকম চেষ্টার ত্রুটি রাখেন না। কিন্ত প্রতি 10 জন ছাত্রছাত্রীর মধ্যে প্রায়6জন ছাত্রছাত্রী, আলাদা করে কোচিং নেওয়া সত্ত্বেও বিজ্ঞানের মত গুরুত্বপূর্ণ বিষয় বুঝতে পারে না। তাহলে তারা ভালো রেজাল্ট করবে কি করে?\nআমরা আপনাদের জানাতে চাই, পরীক্ষায় সাফল্যের প্রধান দুটি রাস্তা হল পড়া ভালো করে বোঝা ও তা ভালো করে অভ্যাস করা। পড়া বোঝায় কোন রকম ফাঁক থেকে গেলে ভালো রেজাল্ট করা এক প্রকার অসম্ভব।\nতাই আমাদের আর্জি, আপনারা পর্যালোচনা করে দেখুন যে সন্তানের পড়া বোঝায় কোন প্রকার ফাঁক থাকছে না তো? ও সব পড়া ভালোভাবে বুঝতে পারছে তো?\nসাফল্যের কৌশল বা পড়াশোনায় সংক্রান্ত সাহায্যের জন্য আমাদের সেন্টারে আসুন অথবা সরাসরি আমাদের সাথে যোগাযোগ করুন 9614581033 নম্বরে।\nছাত্রছাত্রীদের 100% পড়া বোঝা ও সঠিক অভ্যাসের সুযোগ দেবার জন্য EDULEARN প্রস্তুত করেছে Scientific Learning Process।\nআপনি আপনার সন্তানকে এই বিশেষ পদ্ধতির সুবিধা দিতে পারেন EDULEARN ক্লাসের মাধ্যমে।\nমাধ্যমিক ক্লাস (IX – X) | উচ্চ মাধ্যমিক ক্লাস (XI – XII)\n← মাধ্যমিকে সাফল্যের উপায় (পর্ব এক)\nমাধ্যমিকে সাফল্যের উপায় (পর্ব দুই) →\nOctober 29, 2019 December 30, 2019 EDULEARN\t0\nমাধ্যমিকে সাফল্যের উপায় (পর্ব দুই)\nSeptember 17, 2019 September 30, 2019 EDULEARN\t0


ওয়াসার পানি পরীক্ষার প্রতিবেদন না পাওয়ায় হাইকোর্টের অসন্তোষ\nপ্রকাশিত : ১৭:৫৭ ১৩ মে ২০১৯\t| আপডেট: ২০:০০ ১৩ মে ২০১৯\nআদালতের নির্দেশের পরও ঢাকা ওয়াসার কোন কোন এলাকার পানি সবচেয়ে বেশি অনিরাপদ তা পরীক্ষা করে প্রতিবেদন দাখিল না করায় ক্ষোভ প্রকাশ করেছেন হাইকোর্ট। একইসঙ্গে ঢাকা ওয়াসার পানি পরীক্ষায় যে অর্থ খরচ হবে, তা নির্ধারণ করে স্থানীয় সরকার মন্ত্রণালয়কে আগামী বুধবারের মধ্যে প্রতিবেদন দিতে নির্দেশ দিয়েছেন আদালত।\nএ সংক্রান্ত এক রিটের শুনানিকালে সোমবার বিচারপতি জে বি এম হাসান ও বিচারপতি মো. খায়রুল আলমের সমন্বয়ে গঠিত হাইকোর্ট বেঞ্চ এ আদেশ দেন। আদালতে রিটের পক্ষে শুনানিতে ছিলেন আইনজীবী মো. তানভীর আহমেদ। অন্যদিকে, রাষ্ট্রপক্ষে ছিলেন ডেপুটি অ্যাটর্নি জেনারেল মোতাহার হোসেন সাজু।\nওয়াসার এমন বক্তব্যে অসন্তোষ প্রকাশ করে আদালত বলেন, ঢাকা ওয়াসার ১১টি পানির জোন রয়েছে। প্রত্যেকটি থেকে দুই বোতল পানি নিয়েই তো পরীক্ষা করা যায়। কিন্তু কোনো কথাই শুনছে না স্থানীয় সরকার মন্ত্রণালয়। তারা হাইকোর্টকে ‘হাইকোর্ট’ দেখাচ্ছে।\nশুনানিকালে আদালতে রিটকারী আইনজীবীর কাছে অনিরাপদ পানি সংক্রান্ত বিষয়ে জানতে চাইলে জাতীয় দৈনিকে প্রকাশিত বেশ কিছু প্রতিবেদন আদালতের কাছে তুলে ধরা হয়। ওইসব প্রতিবেদনে ঢাকার ১৬টি এলাকার ওয়াসার পানি ব্যবহারের একেবারে অনুপযোগী বলে তথ্য উঠে আসে।\nএরপর পানি পরীক্ষায় যে অর্থ খরচ হবে, তা প্রতিবেদন আকারে দাখিলের নির্দেশ দেন হাইকোর্ট। তখন ওয়াসার পক্ষ থেকে খরচ সংক্রান্ত প্রতিবেদন দাখিলে সাত দিন সময় চাওয়া হয়। কিন্তু খরচ সংক্রান্ত প্রতিবেদন আগামী বুধবারের মধ্যে দাখিলের নির্দেশ দেন হাইকোর্ট। একই সঙ্গে আদালত বলেন, বুধবারের মধ্যে প্রতিবেদন দাখিল না করলে অতিরিক্ত সচিবকে তলব করা হবে।\nউল্লেখ্য, গত বছরের অক্টোবরে পানি সংক্রান্ত বিশ্বব্যাংকের একটি প্রতিবেদনের ওপর ভিত্তি করে পত্র-পত্রিকায় প্রকাশিত প্রতিবেদন যুক্ত করে হাইকোর্টে রিট দায়ের করেন আইনজীবী তানভীর আহমেদ।\nওই রিট আবেদনের পর গত বছরের ৬ নভেম্বর রাজধানী ঢাকায় পাইপের মাধ্যমে সরবরাহ করা ওয়াসার পানি পরীক্ষার জন্য পাঁচ সদস্যের একটি কমিটি গঠন করতে নির্দেশ দেন হাইকোর্ট। এ ছাড়া কমিটিকে পানি পরীক্ষা করে আদালতে প্রতিবেদন দাখিল করতে নির্দেশ দেন।\nছিনতাই চেষ্টাকালে ভুয়া পুলিশ সদস্য আটক\nশিশু সায়মা হত্যা : নিরাপত্তা প্রহরীসহ আটক ৬


নারীদের ঋণ দেয়া নিরাপদ eurobdnews.com\nসোমবার, ২১ জানুয়ারী ২০১৯ ১২:১৩:৩৪ পিএম\nনারীদের ঋণ দেয়া নিরাপদ\nজাতীয় | বৃহস্পতিবার, ৮ মার্চ ২০১৮ | ০৯:২১:২৯ পিএম\nজাতীয় সংসদের স্পিকার ড. শিরীন শারমিন চৌধুরী বলেছেন, নারীদের ঋণ দেয়া নিরাপদ। কারণ যখন তারা ঋণ গ্রহণ করে তখন তারা সর্বাত্মক চেষ্টার মাধ্যমে তা পরিশোধ করে। নারীরা কখনও ঋণ খেলাপি করে না।\nবৃহস্পতিবার আন্তর্জাতিক নারী দিবস উপলক্ষে বাংলাদেশ শিশু একাডেমিতে বাংলাদেশ ব্যাংক আয়োজিত ব্যাংকার-এসএমই নারী উদ্যোক্তা সমাবেশ ও পণ্য প্রদর্শনী মেলা উদ্বোধনকালে তিনি এসব কথা বলেন। এ সময় বাংলাদেশ ব্যাংকের গভর্নর ফজলে কবির উপস্থিত ছিলেন।\nশিরীন শারমিন চৌধুরী বলেন, দেশের অর্ধেক জনসংখ্যা মূলধারায় সম্পৃক্ত করার মাধ্যমে বাংলাদেশের উন্নয়ন সম্ভব হবে। এজন্য নারীদের সমান সুযোগ নিশ্চিত করতে সবার প্রতি আহ্বান জানান তিনি।\nতিনি বলেন, যে কোনো উদ্যোগকে সফল করতে হলে অর্থায়ন খুবই জরুরি। নীতি নির্ধারণী পর্যায়ে নারীদের সে সুযোগ নিশ্চিত করা সম্ভব হলে নারীরা ক্ষমতায়িত হবে এবং সমাজের উন্নয়ন অগ্রযাত্রায় তারা বিশেষভাবে ভূমিকা পালন করতে সক্ষম হবে। একজন নারী আর্থিকভাবে স্বাবলম্বী হলে পরিবার, সমাজ এবং রাষ্ট্র উপকৃত হবে।\nস্পিকার বলেন, নারীদেরকে হিসাব সম্পর্কে প্রশিক্ষিত করতে হবে, তাদের উৎপাদিত পণ্য বাজারজাতকরণ ও রফতানিমুখী করতে সহায়তা দিতে হবে। সেবার কার্যক্রমকে সম্প্রসারিত করতে হবে, তাদের জন্য পুরস্কারের ব্যবস্থা করতে হবে এবং প্রদত্ত সুযোগগুলোকে প্রচারের ব্যবস্থা করতে হবে।\nফজলে কবির বলেন, অর্থনৈতিক প্রবৃদ্ধি, কর্মসংস্থান সৃষ্টি বিশেষ করে দারিদ্র্য দূরীকরণের লক্ষ্যে বাংলাদেশ ব্যাংকের ভিশন ও মিশনে ‘ফাইন্যান্সিয়াল ইনক্লুশন’-কে গুরুত্বপূর্ণ কার্যক্রম হিসেবে অন্তর্ভুক্ত করেছে। যার মূল লক্ষ্য হলো অবহেলিত জনগোষ্ঠী যারা আর্থিক সুবিধা হতে বঞ্চিত তাদেরকে যত দ্রুত সম্ভব আর্থিক সেবার আওতায় নিয়ে আসা।\nসে লক্ষ্যে আমরা কটেজ, মাইক্রো, স্মল ও মিডিয়াম (সিএমএসএমই) খাতকে গুরুত্বপূর্ণ হাতিয়ার হিসেবে চিহ্নিত করে এ খাতে অর্থায়ন কার্যক্রমকে জোরদার করেছি।\nঅনুষ্ঠানে সভাপতিত্ব করেন- বাংলাদেশ ব্যাংকের নির্বাহী পরিচালক মো. আবদুর রহিম। এ সময় অ্যাসোসিয়েশন অব ব্যাংকার্স, বাংলাদেশ লিমিটেডের চেয়ারম্যান সৈয়দ মাহবুবুর রহমান, বাংলাদেশ ব্যাংকের এসএমই বিভাগের মহাব্যবস্থাপক শেখ মো. সেলিমসহ বিভিন্ন ব্যাংক ও আর্থিক প্রতিষ্ঠানের প্রধান নির্বাহী, এসএমই প্রধান, সিএমএসএমই নারী উদ্যোক্তারা উপস্থিত ছিলেন।


প্রকাশ: ০৬:০১ pm ০১-১২-২০১৮ হালনাগাদ: ০৬:০১ pm ০১-১২-২০১৮\nএ্যাপোলো হাসপাতাল, চেন্নাই, ভারত এবং মেডিকেয়ার মেডিকেল সার্ভিসেস-এর যৌথ উদ্যোগে ‘রিসেন্ট এডভান্সমেন্টস ইন পেডিয়্যাট্রিক আর্থোপেকিক্স’ এবং ‘ গ্যাস্ট্রোইনটেস্টিনাল ডিজিজেস- রোল অব এডভান্সড ল্যাপোরস্কপি ইন দ্য কারেন্ট এরা’ শীর্ষক একটি বৈজ্ঞানিক সেমিনার অনুষ্ঠিত হয়।\nশুক্রবার সন্ধ্যায় মিরবক্সটুলাস্থ মেডিকেয়ার সেন্টারে আয়োজিত এই সেমিনারে সিলেটের শহরের বিশিষ্ট চিকিৎসকবৃন্দ অংশগ্রহণ করেন।\nস্বাগত বক্তব্যে মেডিকেয়ার মেডিকেল সার্ভিসেস-এর ম্যানেজিং ডিরেক্টর ডা. মাহমুদুল মজিদ চৌধুরী শাহিন অনেক দূরবর্তী ভারতের চেন্নাই থেকে সিলেটে এসে বৈজ্ঞানিক সেমিনার করার জন্য অতিথিবৃন্দকে কৃতজ্ঞতা জানান। এর ধরনের সেমিনারের ম্যাধমে চিকিৎসক সমাজ ও জনগণ উপকৃত হবেন বলে মন্তব্য করেন। সেমিনারে প্যানেল বক্তা হিসেবে বক্তব্য রাখেন জালালাবাদ রাগীব-রাবেয়া মেডিকেল কলেজ ও হাসপাতাল-এর আর্থোপেডিক্স সার্জারী বিভাগের বিভাগীয় প্রধান প্রফেসর ডা. সাইরাস সাকিবা, সিলেট এম এ জি ওসমানী মেডিকেল কলেজ হাসপাতালের অর্থো সার্জারী বিভাগের প্রফেসর ডা. ইসতিয়াক উল ফাত্তাহ, পার্কভিউ মেডিকেল কলেজ ও হাসপাতাল, সিলেট-এর ট্রমা ও আর্থোপেডিক সার্জন সহযোগী অধ্যাপক ডা. মুকুল রঞ্জন ঘোষ, সিলেট এম এ জি ওসমানী মেডিকেল কলেজ ও হাসপাতালের সার্জারী বিভাগের সহযোগী অধ্যাপক ও জেনারেল এন্ড ল্যাপোরেসকপিক সার্জন ডা. এম এ আশিক আনোয়ার বাহার, সিলেট সদর শামুসদ্দিন আহমদ হাসপাতাল-এর সার্জারী বিভাগের সিনিয়র কনসালটেন্ট ডা. খালেদ মাহমুদ। সেমিনারে বক্তব্যে অংশ নেন অর্থোপেডিক সার্জন সহকারী অধ্যাপক ডা. বাকী বিল্লাহ, ডা. শান্তনু ধর ইমন, গ্যাস্ট্রো সার্জন সহ অধ্যাপক ডা. জানে আলম। সেমিনারের শেষে ধন্যবাদ জ্ঞাপন করেন হেলথ কানেক্ট ইন্টারন্যাশনাল-এর চেয়ার শফিক আজম।\nএছাড়া সেমিনারে মেডিকেয়ার মেডিকেল সার্ভিসেস-এর কর্মকর্তা এবং বিভিন্ন হাসপাতালের পেডিয়্যাট্রিক এবং সার্জারী বিভাগের বিশেষজ্ঞ ডাক্তাররা উপস্থিত ছিলেন।\nআগৈলঝাড়া হাসপাতালে আগুনে পোড়া ছয় রোগীর সফল চিকিৎসা


চলনবিলে শামুক-ঝিনুক নিধন, হুমকির মুখে জীববৈচিত্র্য – সোনারদেশ ২৪\nচলনবিলে শামুক-ঝিনুক নিধন, হুমকির মুখে জীববৈচিত্র্য\nবর্ষার পানি কমার সাথে সাথে পাবনার চাটমোহরসহ চলনবিলের বিভিন্ন বিল থেকে অবাধে চলছে শামুক ও ঝিনুক নিধন। স্থানীয় কৃষক ও মৎস্যজীবীরা প্রতিদিন বিলগুলো থেকে শামুক সংগ্রহ করে তা বিক্রি করছে। উন্মুক্ত জলাশয়ের প্রাকৃতিক ফিলটার হিসাবে পরিচিত এসব জলজ প্রাণী নিধনের ফলে জীববৈচিত্র্য ও পরিবেশ হুমকির মুখে পড়ছে। জলাশয়ের মাছ, মাটি ও পানিতে বিরূপ প্রভাব দেখা দিয়েছে।\nসরেজমিন খোঁজ নিয়ে জানা গেছে, প্রতি বছর বর্ষার মৌসুমে বিভিন্ন বিল অঞ্চল থেকে ব্যাপক হারে শামুক ও ঝিনুক সংগ্রহ করা হয়। জুলাই থেকে অক্টোবর চার মাস চলে শামুক ও ঝিনুক সংগ্রহের কাজ, তবে এবার বর্ষার পানি দেরিতে নামায় আরো একমাস চলবে শামুক ও ঝিনুক সংগ্রহ। চলনবিলের তাড়াশ, রায়গঞ্জ, চাটমোহর, ভাঙ্গুড়া, ফরিদপুর, সুজানগর ও আটঘরিয়া উপজেলার বড়বিল, সোনাগাদনের বিল, গাজনার বিলসহ ২০-২৫টি স্থানে প্রায় পাঁচশ নৌকায় স্থানীয় লোকজন প্রতিদিন অবৈধভাবে শামুক ও ঝিনুক সংগ্রহ করছে।\nজানা গেছে, একটি অসাধু ব্যবসায়ী চক্র শামুক সংগ্রহের জন্য স্থানীয় দরিদ্র চাষি এবং মৎস্যজীবীদের ছোট ছোট ডিঙ্গি নৌকা দিয়েছে। প্রতিদিন প্রায় ২ থেকে ৩ টন শামুক ও ঝিনুক সংগ্রহ করা হয়। ঈশ্বরদী উপজেলার মুলাডুলি বাজারে শামুক বিক্রির বড় আড়ৎ রয়েছে। প্রতিদিন সকাল থেকে বিকেল পর্যন্ত একজন ব্যক্তি তিন থেকে চার বস্তা শামুক সংগহ করে থাকে। প্রতি বস্তা শমুক বিক্রি হচ্ছে ৩৫০ থেকে ৪০০ শত টাকায়।\nস্থানীয় ব্যপারীরা এই শামুক ক্রয় করে খুলনানহ দক্ষিন অঞ্চলের মাছের খামারগুলিতে মাছের খাদ্য হিসাবে বিক্রি করছে। চলনবিলে প্রতি বছর প্রায় কোটি টাকার শামুক বিক্রি হয় বলে ব্যবসায়ীরা জানান।\nশামুক সংগ্রহকারী রমজান শেখ জানান, বর্ষার সময়ে তাদের কাজ থাকে না, চাষাবাদ বন্ধ থাকে, পেটের দায়ে স্থানীয় শামুক ব্যবসায়ীদের সহযোগিতা নিয়ে তারা শামুক সংগ্রহ করেন। শামুক সংগ্রহ করে প্রতিদিন জনপ্রতি ৪০০ থেকে ৫০০ টাকা আয় হয়।\nশামুক ও ঝিনুকের ব্যবসায়ী নায়েব আলী জানান, ছোট বড় সব মিলিয়ে ২০ থেকে ২৫ জন ব্যবসায়ী রয়েছে। তারা স্থানীয় সংগ্রকারীদের কাছ থেকে শামুক কিনে পাইকার ভাবে ঈশ্বরদীর মুলাডুলি বাজারের আড়তে বিক্রি করেন। বর্ষার তিন চার মাস শামুক কেনা বেঁচা হয়। ঝিনুক ব্যবসায়ীরা বলেন, দক্ষিন অঞ্চলের খুলনা ও বাগেরহাট অঞ্চলের চিংড়ির খামারের ব্যবসায়ীদের নিকট শামুক বিক্রি করে থাকি। তবে এ ব্যবসা বৈধ না অবৈধ বিষয়টি আমরা জানি না।\nএ ব্যাপারে পাবনার সরকারি এডওয়ার্ড কলেজের প্রাণিবিদ্যা বিভাগের সহযোগী অধ্যাপক মোঃ তোজাম্মেল হোসেন বলেন, ২০১২ বন্যপ্রাণী সংরক্ষণ ও নিরাপত্তা আইনে শামুককে জলজ প্রাণী হিসাবে গণ্য করা হলেও এই আইন অমান্য করে চলছে শামুক নিধন। শামুক সংগ্রহরের অপরাধে জেলসহ অর্থ দন্ডের বিধান থাকলেও আইন প্রয়োগ না হওয়ার কারণে থামছে না শামুক নিধন।\nতোজাম্মেল হোসেন আরো বলেন, উন্মুক্ত জলাশয়ের বিশেষ করে খাল, বিল, হাওয়র, বাওয়ের বংশ বিস্তার করে থাকে শামুক ও ঝিনুক। অপরদিকে জলাশয়ের নোংরা পানির পোকামাকড় আহার করে পানি বিশুদ্ধকরণের কাজ করে। শামুক এবং ঝিনুক আমাদের নীরব বন্ধু। এই শান্ত ধীরগতি স্বভাবের প্রাণী নীরবে আমাদের উপকার করছে। উন্মুক্ত জলাশয়ের পানি বিশুদ্ধকরণসহ স্থানীয় মিঠা পানির মাছের খাদ্যের চাহিদা পূরণ করে শামুক।\nবর্ষার শেষে পানি কমার সাথে সাথে এই প্রাণীগুলো বেশিরভাগ মারা যায় তখন শামুক এবং ঝিনুক কৃষি জমির উর্বরতা শক্তি বৃদ্ধিতে ব্যাপক ভূমিকা রাখে। নির্বিচারে শামুক ও ঝিনুক সংগ্রহ বন্ধে প্রশাসনিক ব্যবস্থা গ্রহণসহ বন্যপ্রাণী সংরক্ষণ আইনে অবৈধ ব্যবসায়ীদের বিরুদ্ধে ব্যবস্থা গ্রহণের দাবি জানান তিনি।\nতাড়াশ উপজেলা মৎস্য অফিসার মো. মশগুল আজাদ বলেন, শামুক-ঝিনুক পানি পরিস্কার রাখে ও জীব বৈচিত্র বাচিয়ে রাখে।\nচাটমোহর উপজেলা নির্বাহী কর্মকর্তা মো. সৈকত ইসলাম বলেন, শামুক ঝিনুক সংগ্রহের বিষয়টি খোঁজ নিয়ে দিখছি। এ বিষয়ে তাদের সচেতনা সৃষ্টি করতে হবে। প্রয়োজনে শামুক সংগ্রহ ও ব্যবসায়ীদের বিরুদ্ধে আইনগত ব্যবস্থা নেওয়া হবে।


পদ্মা সেতু নিয়ে গুজব ভিত্তিহীন: পুলিশ পদ্মা সেতু নিয়ে গুজব ভিত্তিহীন: পুলিশ – Mridubhashan\nমৃদুভাষণ ডেস্ক :: রাজবাড়ীতে পদ্মা সেতু নিয়ে গুজব ভিত্তিহীন বলে জানিয়েছে রাজবাড়ী পুলিশ। এ বিষয়ে জেলা পুলিশ সুপার আসমা সিদ্দিকা মিলি বলেন, সদর উপজেলার তিনটি ইউনিয়নে ১৫ দিনের ব্যবধানে তিন নারী ও এক শিশুকে গলাকেটে হত্যার রহস্য উদঘাটন করেছে পুলিশ। এসব খুনের ঘটনায় রাজবাড়ীতে পদ্মা সেতু নিয়ে যে গুজব ছড়ানো হয়েছে তা ভিত্তিহীন।\nরোববার দুপুরে সংবাদ সম্মেলনে রাজবাড়ীর পুলিশ সুপার এসব কথা বলেন।\nআসমা সিদ্দিকা মিলি বলেন, সামনের দিনগুলো আরও কঠিন হবে। নির্বাচনকে সামনে রেখে কেউ যেন এ রকম আর কোনো গুজব ছড়াতে না পারে সে জন্য সাংবাদিকদের সজাগ থাকার অনুরোধ জানান।\nসংবাদ সম্মেলনে পুলিশ সুপার বলেন, আগস্ট মাসে ১৫ দিনের ব্যবধানে রাজবাড়ী সদর উপজেলার পাশাপাশি তিনটি ইউনিয়নে (মুলঘর, আলীপুর ও বানীবহ) তিন নারী ও এক শিশুকে গলাকেটে হত্যা করে দুর্বৃত্তরা। এরপর থেকে ওইসব এলাকায় নানা ধরণের গুজব ছড়াতে থাকে।\nশুরুতে পুলিশ বিষয়টি আমল না দেয়ায় গুজব ডালপালা মেলে আরও ছড়িয়ে যায়। অনেকেই গলাকাটা আতঙ্কে এলাকায় পাহারা দিতে শুরু করে। অবশেষে আমরা হত্যাগুলোর রহস্য উদঘাটন করতে পেরেছি।\nপুলিশ সুপার বলেন, গত ১৬ আগস্ট দিনগত রাতে সদর উপজেলার আলীপুর ইউনিয়নের বারবাকপুর গ্রামে হাজেরা বেগম (৪৮) নামে এক নারীকে গলা কেটে হত্যা করা হয়। এ ঘটনায় নিহতের স্বামী তমিজউদ্দিন বাদী হয়ে অজ্ঞাত আসামি করে রাজবাড়ী থানায় হত্যা মামলা দায়ের করেন। একমাস ধরে এই হত্যা মামলা তদন্ত করে জেলা গোয়েন্দা পুলিশ (ডিবি)।\nএসপি বলেন, তদন্তে আমরা জানতে পারি ওই গৃহবধূর ছেলে হাফিজুল প্রবাসে থাকেন। হাফিজুলের স্ত্রী স্বপ্না বেগমকে (২৫) অনেক ভালোবাসতেন তার মা হাজেরা বেগম। এ কারণে হাজেরা মাঝেমধ্যেই ছেলের বউয়ের কাছে ঘুমাতেন। কিন্তু ছেলের বউ স্বপ্নার পরকীয়া সম্পর্ক ছিল স্থানীয় সোহেল মিয়া নামে এক যুবকের সঙ্গে।\nরাজবাড়ীর পুলিশ সুপার বলেন, ঘটনার দিন রাতে সোহেল তার সহযোগী কবির হোসেনকে সঙ্গে নিয়ে স্বপ্নার সঙ্গে অবৈধ সম্পর্কে লিপ্ত হতে আসে। এসময় স্বপ্না ও তার চার বছর বয়সী ছেলে সানী এবং শাশুড়ি হাজেরা একই বিছানায় শুয়েছিলেন। হঠাৎ ঘুম ভেঙে গেলে ছেলের বউয়ের পরকীয়া সম্পর্ক দেখে ফেলেন হাজেরা। আর এতেই সোহেল, কবির ও স্বপ্না মিলে গলাকেটে হত্যা করে হাজেরাকে। শুধু তাই নয়, কেউ যাতে স্বপ্নাকে সন্দেহ করতে না পারে এজন্য সোহেল স্বপ্নার দুই হাতে কোপ দিয়ে জখম করে দিয়ে যায়।\nপুলিশ সুপার বলেন, হত্যাকাণ্ডের পরদিন সকালে হাজেরার লাশ উদ্ধারের পাশাপাশি তার ছেলের বউ স্বপ্নাকে আটক করে থানায় নিয়ে আসা হয়। ওইসময় মিথ্যা নাটক সাজিয়ে স্বপ্না জানান, ওইদিন রাতে খাবার খেয়ে সে তার ছেলেসহ শাশুড়ি একই ঘরে ঘুমিয়েছিলেন। রাত সাড়ে ১১টার দিকে হঠাৎ ঘুম ভেঙে গেলে তিনি দেখতে পান ঘরের আলো নেভানো এবং তার শাশুড়ির শরীরে রক্ত। এসময় তিনি চিৎকার দিলে পাশের ঘরে থাকা শ্বশুরসহ অন্যান্যরা ছুটে এসে দেখেন হাজেরা বেগমের গলাকাটা লাশটি খাটের ওপর পড়ে আছে।\nকিন্তু গত ৭ সেপ্টেম্বর হত্যার মূলহোতা সোহেল ও তার সহযোগী কবিরকে গ্রেফতার এবং হত্যাকাণ্ডে ব্যবহৃত ছুরি উদ্ধার করা হয়। পরে শনিবার (১৫ সেপ্টেম্বর) নিজের শাশুড়িকে হত্যার দায় স্বীকার করে আদালতে ১৬৪ ধারায় জবানবন্দি দেন স্বপ্না।\nএর আগে ৭ আগস্ট দিনগত রাতে সদর উপজেলার বানীবহ ইউনিয়নের আটদাপুনিয়া গ্রামে নিজ বসত ঘরে দুই সন্তানের জননী গৃহবধূ আদুরী আক্তার লিমাকে (২৫) গলাকেটে হত্যা করা হয়। এ ঘটনার পরদিন গত ৮ আগস্ট নিহতের স্বামী রড মিস্ত্রি মিজানুর রহমান বাদী হয়ে অজ্ঞাত আসামি করে রাজবাড়ী থানায় হত্যা মামলা দায়ের করেন।\nএ হত্যার বিষয়ে পুলিশ সুপার আসমা সিদ্দিকা মিলি বলেন, পিলার থেকে ম্যাগনেট সংগ্রহ চক্রের সদস্য ছিলেন আদুরী বেগম। তার আপন দুই দেবর এবং এক ফুফাতো দেবরও এই চক্রের সঙ্গে জড়িত ছিলেন। এই ম্যাগনেট ব্যবসার দ্বন্দের কারণেই তিন দেবর মিলে গলাকেটে হত্যা করে আদুরীকে। আদুরীর তিন দেবর বর্তমানে জেলহাজতে রয়েছে। তারা পুলিশের কাছে হত্যার দায় স্বীকার করেছে।\nএছাড়া গত ২ আগস্ট দিনগত রাতে রাজবাড়ী সদর উপজেলার মুলঘর ইউনিয়নের পশ্চিম মুলঘর গ্রামে দাদী শাহিদা বেগম (৪৫) ও নাতনী লামিয়া আক্তারকে (৭) গলা কেটে হত্যা করা হয়। জোড়া হত্যাকাণ্ডের ঘটনায় ৩ আগস্ট নিহত শিশু লামিয়ার বাবা গার্মেন্টেস কর্মী শহিদুল ইসলাম (৩২) বাদী হয়ে রাজবাড়ী সদর থানায় অজ্ঞাত আসামি করে একটি মামলা দায়ের করেন।\nএ হত্যার বিষয়ে সংবাদিক সম্মেলনে পুলিশ সুপার বলেন, দাদি-নাতনি হত্যার ঘটনায় আসামি গ্রেফতার রয়েছে। এ হত্যার রহস্যটিও আমরা ইতিমধ্যে উদঘাটন করেছি। কিন্তু, আমাদের কিছু টেকনিক্যাল বিষয় আছে। আশা করছি ওই বিষয়গুলো যাচাই-বাছাই করে শিগগিরই এ হত্যার বিষয়ে আপনাদের জানাতে পারবো।\nসাংবাদ সম্মেলনে পুলিশ সুপার আসমা সিদ্দিকা মিলি ছাড়াও অতিরিক্ত পুলিশ সুপার মোহাম্মদ রাকিব খাঁন, সিনিয়ন সহকারী পুলিশ সুপার (পাংশা সার্কেল) মো. ফজলুল করিম, জেলা গোয়েন্দা পুলিশের (ডিবি) ওসি মো. কামাল হোসেন ভূইয়া ও পরিদর্শক মো. জিয়ারুল ইসলাম উপস্থিত ছিলেন।


১১ সেপ্টেম্বর ২০১৭, ২২:০১\nআপডেট: ১১ সেপ্টেম্বর ২০১৭, ২২:০৩\nগত মাসেই অ্যান্ড্রয়েড সাম্প্রতিক সংস্করণের (অ্যান্ড্রয়েড ৮.০) আনুষ্ঠানিক নাম ঘোষণা করেছে গুগল। এর নাম ওরিও। চলতি বছরের মে মাসে বার্ষিক ডেভেলপার সম্মেলন আইও ২০১৭ উপলক্ষে এই অপারেটিং সিস্টেম উন্মুক্ত করে গুগল। পিক্সেল ২ ও পিক্সেল এক্সএল ২-এর সঙ্গে এই অপারেটিং সিস্টেম থাকবে বলে ধারণা করা হচ্ছে। ইতিমধ্যে ওরিও সংস্করণটির ওটিএ হালনাগাদ পিক্সেল ও নেক্সাস স্মার্টফোনে দিয়েছে গুগল। অ্যান্ড্রয়েডের নতুন এই সংস্করণটিকে অ্যাপলের সর্বশেষ মোবাইল অপারেটিং সিস্টেম আইওএস ১১-এর প্রতিদ্বন্দ্বী মনে করা হয়। দুটি অপারেটিং সিস্টেমেই বেশ কিছু আকর্ষণীয় ফিচার আছে। অ্যান্ড্রয়েড ওরিও সংস্করণটির কয়েকটি আকর্ষণীয় ফিচার সম্পর্কে জেনে নিন:\nপিকচার ইন পিকচার মোড: ওরিওতে পিকচার ইন পিকচার মোড নামের ফিচারটি দিয়ে কোনো স্মার্টফোন বা ট্যাবে একই সঙ্গে দুটি কাজ করা যায়। ফিচারটি ব্যবহার করে কোনো ভিডিও কল বা ভিডিও দেখার সময়েও ব্যাকগ্রাউন্ডে একই সময়ে অন্য অ্যাপ ব্যবহার করা যায়।\nস্মার্ট টেক্সট সিলেকশন: গুগলের উন্নত মেশিন লার্নিং পদ্ধতি ব্যবহার করায় ওরিওতে টেক্সট নির্বাচনে বিশেষ সুবিধা পাওয়া যায়। টেক্সট নির্বাচন, ঠিকানা, মেইল অ্যাড্রেস, ফোন নম্বর শনাক্ত করার পাশাপাশি এগুলো কাজে লাগানোর বিষয়ে অপশন পাওয়া যাবে।\nপিন অ্যাপ শর্টকাট: অ্যাপ শর্টকাট পিন করে রাখার সুবিধা এসেছে ওরিওতে। শর্টকাট তৈরিতে নতুন অপশনও এতে এসেছে।\nনতুন নকশার ইমোজি: গত মে মাসে গুগলের কর্মকর্তারা অ্যান্ড্রয়েড ও’র সঙ্গে নতুন ইমোজির বিষয়টি নিশ্চিত করেছিলেন। প্রায় দেড় বছর ধরে নতুন ইমোজি নিয়ে কাজ করার পর ব্যবহারবান্ধব ইমোজি সেট ওরিওতে উন্মুক্ত করছে গুগল।\nনোটিফিকেশন চ্যানেলস: অনেক অপ্রয়োজনীয় নোটিফিকেশনে বিরক্ত হতে পারেন স্মার্টফোন ব্যবহারকারী। নোটিফিকেশন যাতে সহজে ব্যবস্থাপনা করা যায়, এর সুবিধা আছে ওরিওতে। সব ধরনের অ্যাপ থেকে যাতে নোটিফিকেশন না আসে, সে সুবিধা আছে এতে।\nপাসওয়ার্ড অটোফিল: ওরিওতে গুগলের পাসওয়ার্ড ব্যবস্থাপনার বিশেষ সুবিধা এসেছে। ব্যবহারকারীরা তাঁদের ফিঙ্গারপ্রিন্ট ব্যবহার করলে অটোফিল ফ্রেমওয়ার্ক আইডি-পাসওয়ার্ড পূরণ করে দেবে। ডেভেলপারদের ক্ষেত্রে অবশ্য তাদের অ্যাপে অটোফিল এপিআই দিয়ে রাখতে হবে।\nজায়গা না থাকলেও আপডেট: স্মার্টফোনে জায়গা শেষ হলেও ওটিএ আপডেট পাওয়া যাবে। অর্থাৎ হালনাগাদের সময়েও ডিভাইস ব্যবহার করা যাবে।\nএটা ওয়াই-ফাই: ওরিওচালিত স্মার্টফোনে অবস্থানের ভিত্তিতে স্বয়ংক্রিয়ভাবে ওয়াই-ফাইতে যুক্ত হওয়া বা বন্ধ হওয়ার সুবিধা আছে। এতে জিপিএস চালু থাকা প্রয়োজন পড়বে। তথ্যসূত্র: গ্যাজেটস নাউ।\nএলন মাস্কের স্বয়ংক্রিয় ট্রাক ‘টেসলা সেমি’\nহোয়াটসঅ্যাপ ব্যবহারকারীর তথ্য পাবে ফেসবুক?\nকত দাম হলে নতুন আইফোন কিনবেন?\nস্টিভ জবস সম্পর্কে নিশ্চয়ই জানেন? অ্যাপলের সহপ্রতিষ্ঠাতা স্টিভ জবস তাঁর বন্ধু...\nফেসবুকের মেসেঞ্জারে গ্রুপ ভিডিও কল আরও সহজ করছে কর্তৃপক্ষ। সম্প্রতি মেসেঞ্জার...


উম্মাহ্ নিউজ # ১২ই জমাদিউস-সানি ১৪৪১ হিজরী # ০৭ই ফেব্রুয়ারি, ২০২০ ঈসায়ী।\nThread: উম্মাহ্ নিউজ # ১২ই জমাদিউস-সানি ১৪৪১ হিজরী # ০৭ই ফেব্রুয়ারি, ২০২০ ঈসায়ী।\nশাহিনবাগে মানব বোমা তৈরি হচ্ছে ‘বলে নিরীহ মহিলা আন্দোলনকারীদের কটাক্ষ করল বিজেপি মন্ত্রী গিরিবাজ\nফের বিতর্কিত মন্তব্য করল সন্ত্রাসী বিজেপি নেতা। এবার কেন্দ্রীয় মন্ত্রী গিরিরাজ সিং বলে দিল, ‘*শাহিনবাগ মানব বোমায় ভরে গেছে। রাজধানীতে বসেই নাকি দেশের বিরুদ্ধে ষড়যন্ত্র করা হচ্ছে।’*\nএর আগেও একাধিক বিতর্কিত টুইট করেছে গিরিরাজ সিং। একেরপর এক বিজেপি নেতারা লাগামহীন মন্তব্য করে চলেছেন। বৃহস্পতিবার সকালে গিরিরাজ সিং বলেন, ‘*শাহিনবাগে এখন আর আন্দোলন হচ্ছে না। এখানে প্রতিদিন মানব বোমা তৈরি হচ্ছে। রাজধানীতে বসেই দেশের বিরুদ্ধে চক্রান্তের পরিকল্পনা তৈরি করা হচ্ছে।’*\nগত প্রায় একমাস ধরেই শাহিনবাগে সিএএ–এনআরসি বিরোধী আন্দোলন চলছে শান্তিপূর্ণভাবে। বৃহস্পতিবার সকালে গিরিরাজ সিংয়ের টুইটের পর হইচই পড়ে যায় রাজধানীতে। যদিও প্রথম টুইটটির স্বপক্ষে কিছুক্ষণ পরেই আর একটি টুইট করেন গিরিরাজ। তিনি দ্বিতীয় টুইটে বলেন, ‘*শাহিনবাগে একজন শিশু মারা গেলে তাঁর মা বলেন আমার ছেলে শহিদ। এটা মানব বোমা নয়ত কী?* আমাদের দেশকে বাঁচাতে হলে এই মানব বোমার থেকে সতর্ক থাকতে হবে।’*\nবিতর্কিত টুইটের জন্য বেশ ঘৃণিত হয়ে উঠেছেন গিরিরাজ। বিজেপির তরফে কোনও সতর্কবার্তাও দেওয়া হয়নি তাঁকে। তাই দিনদিন লাগামহীন মন্তব্য বেড়েই চলেছে গিরিরাজের।\nMunshi Abdur Rahman (02-08-2020)\nবাবরি মসজিদের নতুন জায়গা নির্ধারণে মুসলিম সংগঠনগুলোর ক্ষোভ\nউগ্র সন্ত্রাসী হিন্দুত্ববাদিদের হাতে শহীদ হওয়া বাবরি মসজিদের জায়গা থেকে প্রায় ২৫ কিলোমিটার দূরে আযোধ্যা শহরের বাইরে নতুন মসজিদ তৈরির জন্য সরকার জমি বরাদ্দ করার পর ভারতের বেশ কয়েকটি প্রভাবশালী মুসলিম সংগঠন তা গ্রহণ করতে অস্বীকার করেছে।\nঅযোধ্যায় রামমন্দির তৈরি করার জন্য প্রধানমন্ত্রী নরেন্দ্র মোদী যখন বুধবার একটি ট্রাস্ট গঠনের কথা পার্লামেন্টে ঘোষণা করে, তার ঠিক পর পরই উত্তরপ্রদেশ সরকারও জানিয়ে দেয় মসজিদ নির্মাণের জন্য তারাও জায়গা চূড়ান্ত করে ফেলেছে। মাসতিনেক আগে সুপ্রিম কোর্টের রায়েই এই দুটো পদক্ষেপ কার্যকর করতে বলা হয়েছিল।\nকিন্তু জায়গার ঘোষণা হতেই বিভিন্ন মুসলিম সংগঠন বলতে থাকে, মূল অযোধ্যা থেকে এত দূরে মসজিদের জন্য জমি দিয়ে কী লাভ? আর সেটা কীভাবেই বা বাবরি মসজিদের বিকল্প হতে পারে?\nবাবরি মসজিদ অ্যাকশন কমিটির নেতা ও আইনজীবী জাফরিয়াব জিলানি মন্তব্য করেন, মসজিদের জন্য এই জমি কিছুতেই গ্রহণ করা উচিত হবে না। মি. জিলানির কথায়, “প্রথম কথা হল মসজিদ ভাঙার বিনিময়ে কোনও জমি আমরা নিতেই পারি না, এটা ওয়াকফ আইন আর শরিয়ত – দুয়েরই বিরোধী। তবে রিভিউ পিটিশনে আমাদের এই বক্তব্য সুপ্রিম কোর্ট খারিজ করে দিয়েছে।”\n“তবে গত ৯ নভম্বেরের রায়ে তারা বলেছিল, অধিগ্রহণ করা ৬৭ একরের ভেতরে না-হলেও অযোধ্যারই কোনও ‘প্রমিনেন্ট প্লেস’ বা উল্লেখযোগ্য স্থানে মসজিদের জন্য জায়গা বরাদ্দ করতে হবে। কিন্তু যে জায়গাটার কথা বলা হচ্ছে সেটা অযোধ্যাতেও নয়, প্রমিনেন্টও নয়!”\nভারতে মুসলিমদের সবচেয়ে প্রভাবশালী সংগঠন অল ইন্ডিয়া মুসলিম পার্সোনাল ল বোর্ডের সিনিয়র সদস্য কামাল ফারুকিও বলেছেন, “এমন কী তাজমহল চত্বরের ভেতরে জমি দিলেও তা নেওয়া ঠিক হবে না।”\nবোর্ডের নেতা মৌলানা ইয়াসিন ওসমানি কিংবা হায়দ্রাবাদের এমপি আসাদুদ্দিন ওয়াইসি-ও এই জমি নেওয়ার বিপক্ষেই মত দিয়েছেন। তবে সুন্নি ওয়াকফ বোর্ডের চেয়ারম্যান জাফর ফারুকি এই জমির ব্যাপারে তাদের অবস্থান এখনও স্পষ্ট করেননি। ধারণা করা হচ্ছে, ২৪ ফেব্রুয়ারি ওয়াকফ বোর্ডের বৈঠকেই তারা এ ব্যাপারে চূড়ান্ত সিদ্ধান্ত নেবেন।\nগোপন তথ্য ফাঁস: করোনা ভাইরাসে চীনে মারা গেছে ২৫ হাজার!\nকরোনা ভাইরাসে আক্রান্ত হয়ে এ পর্যন্ত ২৪ হাজার ৫৮৯ জনের মৃত্যু হয়েছে বলে চীন সরকারের গোপন তথ্য ফাঁস করেছে চীনা প্রযুক্তিপ্রতিষ্ঠান টেনসেন্ট।\nসরকারি তথ্য অনুযায়ী হুবেই প্রদেশের উহানে ছড়িয়ে পড়া করোনা ভাইরাসে চীনে মৃত্যু হয়েছে ৫৬৩ জনের। আর হংকং এবং ফিলিপাইনে মৃত্যু হয়েছে আরও দুইজনের। সবমিলিয়ে মৃত্যুর সংখ্যা ৫৬৫। এ রোগে এখন পর্যন্ত আক্রান্ত হয়েছেন ২৮ হাজারের বেশি। খবর ডেইলি মেইল অনলাইন’র।\nতবে টেনসেন্ট থেকে ফাঁস হওয়া সাম্প্রতিক এ তথ্যও চীন সরকারের চাপে নিজেদের ওয়েব সাইট থেকে সরিয়ে নিয়েছে টেনসেন্ট। এর জায়গায় তারা এখন সরকারি হিসাবের তথ্য দিয়ে রেখেছে।\nটেনসেন্টের ঐ প্রতিবেদনে বলা হয়েছে, করোনা ভাইরাসে মৃত্যু হয়েছে ২৪ হাজার ৫৮৯ জনের। আর আক্রান্ত হয়েছেন ১ লাখ ৫৪ হাজার ২৩ জন। গত ১ ফেব্রুয়ারি পর্যন্ত এ হিসাব দেখানো হয়েছে। এ সংখ্যা সরকারি তথ্য আক্রান্তের সংখ্যার চেয়ে দশগুণ বেশি।\nউহান থেকে ছড়িয়ে যাওয়া নভেল করোনা ভাইরাস বিষয়ে চীনা সরকারের পরিসংখ্যান নিয়ে ইতোমধ্যে প্রশ্ন তুলেছেন বিশেষজ্ঞরা। এরমধ্যে টেনসেন্টের এই পরিসংখ্যান চীনা কর্তৃপক্ষকে বেশ বিব্রতকর পরিস্থিতিতে ফেলেছে। উহানে করোনা ভাইরাসে আক্রান্ত অনেকেই চিকিৎসা পাচ্ছেন না, তাদের মৃত্যু হচ্ছে হাসপাতালের বাইরে বলেও অভিযোগ রয়েছে।\nবিনা কারণে গুলি করে বাংলাদেশি কৃষককে টেনে হিচড়ে নিয়ে গেল সন্ত্রাসী বিএসএফ\nপ্রতিদিনের মতো বাংলাদেশ ভূ-খন্ডে নিজ জমিতে কৃষি কাজ করছিল গাজী, রুবেল ও সাহাবুল। হঠাৎ কোন কারণ ছাড়াই ভারতের মুরাদপুর ক্যাম্পের টহলরত সীমান্ত্র সন্ত্রাসী বিএসএফ তাদের লক্ষ্য করে কয়েক রাউন্ড গুলি ছোড়ে। এতে গাজী পায়ে গুলিবিদ্ধ হলে অপর কৃষকরা পালিয়ে যায়।পরে গুলিবিদ্ধ কৃষক গাজীকে টেনে হিচড়ে ধরে নিয়ে যায় বিএসএফ।\nগত মঙ্গলবার কুষ্টিয়া জেলার দৌলতপুর উপজেলার রামকৃষ্ণপুর ইউনিয়নের ছলিমেরচর সীমান্তে এ ঘটনা ঘটেছে। গুলিবিদ্ধ কৃষক একই এলাকার নিয়ামত আলীর ছেলে। বিনা উস্কানিতে বাংলাদেশিদের লক্ষ্য করে বিএসএফের গুলিবর্ষণে সীমান্ত এলাকায় আতঙ্ক ছড়িয়ে পড়েছে।\nবিজিবি ও স্থানীয় সূত্রে জানাগেছে, ছলিমেরচর সীমান্ত এলাকার কৃষক গাজীসহ অন্যরা ১৫৭/২(এস) সীমান্ত পিলার সংলগ্ন বাংলাদেশী ভূ-খন্ডে নিজ জমিতে কাজ করছিল। এসময় ভারতের মুর্শিদাবাদ জেলার জলঙ্গী থানার মুরাদপুর ক্যাম্পের টহলরত বিএসএফ তাদের লক্ষ্য করে কয়েক রাউন্ড গুলি ছোড়ে। এতে গাজী পায়ে গুলিবিদ্ধ হলে অপর কৃষকরা পালিয়ে প্রাণে বাঁচে। পরে গুলিবিদ্ধ কৃষক গাজীকে টনে হিচড়ে নিয়ে যায় বিএসএফ।\nরামকৃষ্ণপুর ইউপি চেয়ারম্যান সিরাজ মন্ডল জানান, ছলিমেরচর সীমান্ত এলাকায় বিএসএফ’র গুলিতে গাজী নামে এক কৃষক গুলিবিদ্ধ হয়েছে। তবে সে মারা গেছে কিনা তা নিশ্চিত হওয়া যায়নি।\nসলিমপুর গ্রামের বাসিন্দা কিরণ জানান, গাজী কোন চোরাকারবারীর সঙ্গে জড়িত ছিলেন না। তিনি কৃষি কাজ করে জীবিকা নির্বাহ করতেন। এ ঘটনায় এলাকায় আতঙ্ক বিরাজ করছে। তাদের সঙ্গে থাকা সাহাবুল নামে আরেক বাংলাদেশি নিখোঁজ রয়েছেন।\n৪৭ বিজিবির ব্যাটালিয়নের অধিনায়ক লে. কর্নেল রফিকুল আলম পিএসসি জানান, সীমান্তে বিএসএফের গুলিতে বাংলাদেশী একজনের পায়ে গুলি লেগেছে।\nহিন্দুত্ববাদী সন্ত্রাসী বিএসএফের নিষ্ঠুর নির্যাতনে ভারতে আহত বাংলাদেশির মৃত্যু\nভারতের সীমান্ত সন্ত্রাসী বাহিনী (বিএসএফ) এর নিষ্ঠুর নির্যাতনে ভারতের কোচবিহার হাসপাতালে মারা গেছেন বাংলাদেশের দেলওয়ার হোসেন (৩০)।\nদেলওয়ারের বাড়ি আদিতমারী উপজেলার সীমান্তবর্তী দুর্গাপুর ইউনিয়নে।\nলালমনিরহাট ১৫ বিজিবি ব্যাটালিয়নের অধিনায়ক লে. কর্নেল এসএম তৌহিদুল আলম দেলোয়ারের মৃত্যুর খবর নিশ্চিত করেছেন।\nতিনি জানান, “৪ ফেব্রুয়ারি দেলওয়ারের মৃত্যু হয়েছে বলে বিএসএফ টেলিফোনে জানিয়েছে। ”\nদুর্গাপুর ইউনিয়ন পরিষদের (ইউপি) চেয়ারম্যান সালেকুজ্জামান প্রামাণিক গণমাধ্যমকে জানান, গত ২০ জানুয়ারি রাতে দুর্গাপুর সীমান্তের ৯২৪ নম্বর পিলার এলাকা দিয়ে ভারতে যান দেলওয়ার। সেখানে ভারতীয় সীমান্তসন্ত্রাসী বাহিনী (বিএসএফ) তাকে আটক করে নির্যাতনের পর সে দেশের পুলিশের কাছে সোপর্দ করে। পরে, পুলিশ তাকে পশ্চিমবঙ্গের কোচবিহার জেলা হাসপাতালে ভর্তি করে। সেখানেই সে মারা যায়।\nসূত্র- দ্যা ডেইলি স্টার।\nবাংলাদেশের বেসরকারি চাকরির বাজার এখন ভারতীয়দের দখলে!\nবাংলাদেশের বেসরকারি চাকরির বাজারে এখন ভারতীয়দের দাপট৷ বিশেষ করে তারা পোশাক, বায়িং হাউজ, আইটি এবং সেবা খাতে প্রাধান্য বিস্তার করে আছেন৷ এর পরেই শ্রীলঙ্কা চীনের অবস্থান৷ তবে মোট বিদেশির কমপক্ষে অর্ধেক ভারতীয়৷\nজার্মানভিত্তিক সংবাদমাধ্যম ডয়চে ভেলের এক বিশেষ প্রতিবেদনে এ তথ্য জানানো হয়েছে। ব্যবসায়ীদের বরাত দিয়ে এতে আশঙ্কা করা হয়েছে, করোনা ভাইরাসের কারণে চীনাদের দাপট কমে যাওয়ার আশঙ্কা দেখা দেয়ায় ভারতীয়দের দাপট আরো বাড়তে পারে বলে ব্যবসায়ীরা জানিয়েছেন৷\nট্রান্সপারেন্সি ইন্টারন্যাশনাল বাংলাদেশ (টিআইবি) বুধবার তাদের এক প্রতিবেদনে বলেছে বাংলাদেশে মোট বিদেশি দুই লাখ ৫০ হাজার৷ তাদের মধ্যে বৈধ ৯০ হাজার৷ বাকিরা অবৈধভাবে বাংলাদেশে আছেন৷ আর যারা বৈধভাবে আছেন তাদের মধ্যে ৫০ ভাগ কোনো অনুমতি না নিয়েই টুরিস্ট ভিসায় বাংলাদেশে এসে কাজ করছেন৷ এই বিদেশিরা বছরে ২৬ হাজার ৪০০ কোটি টাকা পাচার করেন৷ টিআইবি বাংলাদেশে বিদেশিদের হিসাব করেছে স্বরাষ্ট্রমন্ত্রীর ২০১৮ সালে দেয়া ৮৫ হাজার ৪৮৬ জন বৈধ বিদেশির তথ্যের ওপর ভিত্তি করে৷ কিন্তু বাস্তবে এই সংখ্যা বহুগুণ বেশি৷\nবাস্তব চিত্র আরো ভয়াবহ:\nএর বাইরে আইটি খাতেও ভারতীয়দের দাপট৷ আরো অনেক সেবা খাত আছে যেখানে ভারতীয়রা কাজ করেন৷ এমনকি বাংলাদেশের সংবাদমাধ্যম, বিজ্ঞাপন, কনসালটেন্সি এসব খাতেও ভারতীয়রা রয়েছেন৷ সবমিলিয়ে বাংলাদেশে কম করে হলেও পাঁচ লাখ ভারতীয় কাজ করে বলে ধারণা করা হয়৷\nকিন্তু তাদের অধিকাংশেরই কোনো ওয়ার্ক পারমিট নেই৷ তারা ট্যুরিস্ট ভিসায় আসেন৷ আর তাদের বেতন অনেক বেশি৷ ট্যুরিস্ট ভিসায় যারা কাজ করেন তাদের আয়করা পুরো অর্থই অবৈধ পথে বাংলাদেশের বাইরে চলে যায়৷\nবাংলাদেশের আইটি খাতের একজন উদ্যোক্তা জানান, ‘‘সফটওয়্যার ও ম্যানেজমেন্ট সিস্টেমে ভারতীয় কৌশল ব্যবহারের কারণে ওই দেশের জনশক্তিকেও কাজ দিতে হয়৷ শুধু তাই নয় অনেক ক্ষেত্রে তাদের লোক রাখার শর্ত জুড়ে দেয়া হয়৷ আবার ট্রাভেল এজেন্টদের বড় একটি অংশ ভারতীয়দের নিয়ন্ত্রণে৷ তাই তাদের সফটওয়্যার ও তাদের লোক বলে কাজ হয়৷ এটা সরকারের পলিসির বিষয়৷ সরকার পলিসি ঠিক করলে তাদের দাপট কমবে৷’’\nবাংলাদেশের চাকরির বাজার নিয়ে কাজ করা সবচেয়ে বড় প্রতিষ্ঠান হলো বিডিজবস ডটকম৷ প্রতিষ্ঠানটির প্রধান নির্বাহী ফাহিম মাশরুর বলেন, ‘কর্মরত বিদেশিদের মধ্যে ভারতীয়রাই শীর্ষে৷ তারপরে শ্রীলঙ্কা, চীন, থাইল্যান্ড৷ এদেরমধ্যে শতকরা ১০ ভাগেরও ওয়ার্ক পারমিট নেই৷ অধিকাংশই অবৈধভাবে কাজ করেন৷ তাদের পেমেন্টও এখানে করা হয়না৷ ভারতীয় হলে তার পেমেন্ট ভারতেই দেয়া হয়৷ যারা নিয়োগ করেন তারা এরকম একটা সিস্টেম গড়ে তুলেছেন৷’’\nবাংলাদেশ থেকে কত রেমিটেন্স দেশের বাইরে যায় সেই হিসাবটি দেখলে বাংলাদেশে কর্মরত বিদেশিদের সংখ্যা সম্পর্কে একটা ধারনা পাওয়া যায়৷ আর বাংলাদেশ থেকে ভারতেই বেশি রেমিটেন্স যায়৷ পোশাক খাতের আয়েরও বড় একটি অংশ তাদের টেকনিশিয়ান ও ডিজাইনাররা নিয়ে যান৷\nবিআইডিএস-এর অর্থনীতিবিদ ড. নাজনীন আহমেদ জানান, ‘‘প্রতিবছর আমাদের দেশ থেকে চার-পাঁচ বিলিয়ন ডলার দেশের বাইরে চলে যাচ্ছে৷ আর এবার আমাদের রেমিটেন্সের টার্গেট ২০ বিলিয়ন ডলার৷ তাহলে আমরা যা আনতে পারি তার পাঁচ ভাগের এক ভাগ আবার বিদেশি কর্মীদের দিয়ে দিতে হয়৷ এ থেকে বাংলাদেশে কর্মরত বিদেশিদের সম্পর্কে একটা ধারণা পাওয়া যায়৷ এটা আমি বলছি বৈধ চ্যানেলের কথা৷ অবৈধভাবে কত যায় সেটা সরকার উদ্যোগ নিলে জানতে পারে৷ কিন্তু উদ্যোগ নেই৷ এই অর্থ সবচেয়ে বেশি যায় ভারত ও শ্রীলঙ্কায়৷ আমার কাছে অবাক লাগে এখানে একাউন্টেন্ট, প্রশাসনিক কাজেও বাইরে থেকে লোক আনা হয়৷\nদেশে লাখ লাখ শিক্ষিত বেকার থাকা সত্ত্বেও লাখ লাখ ভারতীয় জনবল বাংলাদেশে কাজ করায় বিস্ময় প্রকাশ করেছেন পাওয়ার অ্যান্ড পার্টিসিপেশন রিসার্চ সেন্টারের (পিপিআরসি) নির্বাহী সভাপতি ড. হোসেন জিল্লুর রহমান। জাগো নিউজকে তিনি বলেন, লাখ লাখ শিক্ষিত বেকার। এত বেকার থাকার পরও বাংলাদেশের মতো ছোট্ট একটি দেশে কাজ করছে ভারতের কয়েক লাখ মানুষ। তারা এ দেশের শ্রমবাজার দখল করে রেখেছে। নিয়োগদাতারা বাংলাদেশের শিক্ষিতদের সার্টিফিকেট গ্রহণ করছে না। দেশে এত শিক্ষিত বেকার! ভারতের লাখ লাখ জনবল এসে কাজ করছে কীভাবে? এটি তো রীতিমতো ভাবনার বিষয়।’


চামড়া শিল্প কেন ধ্বংসের মুখে? - crimebarta is Traditional online news portal from 2012\nHome/দিনের সব খবর/চামড়া শিল্প কেন ধ্বংসের মুখে?\nচামড়া শিল্প কেন ধ্বংসের মুখে?\nক্রাইমবার্তা ডটকম ১৪/০৮/২০১৯\t0 Views\nক্রাইমবার্তা রিপোটঃ বিদেশে এক সময় বাংলাদেশের পাটজাত পণ্যের ব্যাপক চাহিদা ছিল। সরকার ও বেসরকারি উদ্যোক্তাদের সমন্বয়হীনতার কারণে এ শিল্প প্রায় ধ্বংস হয়ে গেছে। এ দেশের কৃষি খাত বিশেষ করে ধান ব্যবসাও সিন্ডিকেটের কবলে পড়েছে। ধানের ন্যায্য মূল্য পাচ্ছেন না কৃষক, তৈরি হয়েছে বহু সংকট।\nপ্রায় একইভাবে চামড়াজাত পণ্য বাংলাদেশের দ্বিতীয় বৃহত্তম রফতানি পণ্য হওয়া সত্ত্বেও সিন্ডিকেটের কারসাজিতে শিল্পটি বিপন্ন হতে চলেছে। তৃণমূল পর্যায়ে বিক্রেতা ও ক্ষুদ্র ব্যবসায়ীদের চামড়ার ন্যায্য মূল্য না পাওয়ার পেছনে আমলাতান্ত্রিক জটিলতার সঙ্গে সিন্ডিকেটের দৌরাত্মও রয়েছে। এ দুইয়ের কারসাজিতে চামড়া শিল্প আজ মুখ থুবড়ে পড়েছে। নিজস্ব অনুসন্ধান ও খাত সংশ্লিষ্টদের সঙ্গে কথা বলে জানা গেছে, চামড়া শিল্পে সংকটের নেপথ্যে রয়েছে ২৯টি কারণ।\nসব ট্যানারি রাজধানীর হাজারীবাগ থেকে সাভারের চামড়া শিল্পনগরীতে আগেই স্থানান্তর হয়েছে। প্রায় ২২৫টি কারখানা এ স্থানান্তর প্রক্রিয়ায় বন্ধ হয়ে যায়। কিছু কারখানা পরে চালু হলেও ছোট-বড় দেড় শতাধিক ট্যানারি এখনো বন্ধ। একই অবস্থা চট্টগ্রামেও। বন্দরনগরীতে একসময় ২২টি ট্যানারি থাকলেও ২১টিই একে একে বন্ধ হয়ে গেছে। বর্তমানে চালু আছে মাত্র একটি, যার প্রক্রিয়াকরণ সক্ষমতা ওই অঞ্চলে সংগৃহীত মোট চামড়ার ২০ শতাংশেরও কম। সব মিলিয়ে ট্যানারি সংকটে দুশ্চিন্তা বাড়ছে চামড়া প্রক্রিয়াকরণ নিয়ে।\nখাত সংশ্লিষ্টরা বলছেন, চামড়া শিল্পকে রক্ষা করতে হলে সরকারের পাশাপাশি বেসরকারি উদ্যোক্তাদেরও এগিয়ে আসতে হবে। চামড়ার দাম নিয়ে সিন্ডিকেটের কারসাজি বন্ধ করতে হবে।যুগান্তর\nPrevious নিজ শহরে হামলার শিকার ভিপি নূর\nNext চামড়া নিয়ে সিন্ডিকেট হয়ে থাকলে ব্যবস্থা নেয়া হবে: কাদের